title: যোগী আদিত্যনাথ

text: মহন্ত যোগী আদিত্যনাথ (ইংরাজী: "Yogi Adityanath"; জন্ম "অজয় সিং বিস্ত"; ৫ জুন, ১৯৭২) হলেন একজন ভারতীয় পুরোহিত তথা একজন হিন্দুত্ববাদী (হিন্দু জাতীয়তাবাদী) রাজনীতিবিদ। ২০১৭ সালের উত্তর প্রদেশ-এর বিধানসভা নির্বাচনে ভারতীয় জনতা পার্টি দলে সংখ্যাগরিষ্ঠতা লাভ করে যোগী আদিত্যনাথ উত্তর প্রদেশের মুখ্যমন্ত্রী হিসেবে ২০১৭ সালের ১৯ মার্চ শপত গ্রহণ করেন। উল্লেখযোগ্য যে, উক্ত নির্বাচনে যোগী ছিলেন বিজেপি দলের একজন বিশিষ্ট প্রচারক। ১৯৯৮ সাল থেকে যোগী এখানে উত্তর প্রদেশ-এর গোরখপুর কেন্দ্র থেকে একটানা পাঁচবার লোকসভার সাংসদ হন। এছাড়া, যোগী ছিলেন "গোরখনাথ মঠ" নামে গোরখপুরের একটি হিন্দু মন্দিরের "মহন্ত" বা "মুখ্য পুরোহিত"। এর আগে মন্দিরের মুখ্য পুরোহিত ছিলেন যোগীর আধ্যাত্মিক "পিতা" "মহন্ত অবৈদ্যনাথ" যিনি ২০১৪ সালের সেপ্তেম্বর মাসে নশ্বর দেহ ত্যাগ করেন। যোগী আদিত্যনাথ "হিন্দু যুবা বাহিনী" নামে একটি যুব সংগঠনও প্রতিষ্ঠা করেছিলেন।


title: বিনালি ইলদিরিম

text: বিনালি ইলদিরিম (; জন্ম: ২০ ডিসেম্বর ১৯৫৫) হলেন একজন তুর্কি রাজনীতিবিদ ও তুরস্কের গ্রান্ড ন্যাশনাল এসেম্বলির ২৮তম ও বর্তমান স্পিকার। এর পূর্বে তিনি ২০১৬ থেকে ২০১৭ পর্যন্ত জাস্টিস অ্যান্ড ডেভেলপমেন্ট পার্টির (একেপি) নেতা ছিলেন এবং ২০১৬ থেকে ২০১৮ পর্যন্ত তুরস্কের ২৭তম ও সর্বশেষ প্রধানমন্ত্রী ছিলেন। ২০১৭ সালে তুরস্কের সংবিধান সংশোধনের মাধ্যমে প্রধানমন্ত্রীর পদ বিলুপ্ত করে দিয়ে উপরাষ্ট্রপতির পদ অনুমোদন পাওয়ার মাধ্যমে তার মন্ত্রিসভা বিলুপ্ত হয়। অতঃপর তিনি নতুন সংসদের স্পিকারের দায়িত্ব লাভ করেন।


title: ভেংকাইয়া নাইডু

text:
মুপ্পাভারাপু ভেংকাইয়া নাইডু (জন্ম ১ জুলাই ১৯৪৯) ভারতের ১৩তম উপরাষ্ট্রপতি। তিনি মোদী কেবিনেটে আবাস ও শহরের দরিদ্রতা উন্নয়ন মন্ত্রী, নগরীয় উন্নয়ন মন্ত্রী ও তথ্য ও সম্প্রচারণ মন্ত্রী হিসাবে পরিষেবায় নিযুক্ত ছিলেন। ২০০২ সালের থেকে ২০০৪ সাল পর্যন্ত তিনি ভারতীয় জনতা পার্টির অধ্যক্ষ হিসাবে কার্যকরী ছিলেন। এর আগে তিনি অটল বিহারী বাজপায়ীর কেবিনেটে গ্রামোন্নয়ন মন্ত্রী ছিলেন।
২০১৭ সালের উপরাষ্ট্রপতি নির্বাচনে তিনি রাষ্ট্রীয় গণতান্ত্রিক মোর্চার সমর্থিত প্রার্থী হন। তিনি তাঁর নিকটতম প্রতিদ্বন্দী ইউনাইটেড পিপলস ফ্রন্টের গোপালকৃষ্ণ গান্ধীকে পরাজিত করে ভারতের ১৩ তম উপরাষ্ট্রপতি হিসাবে নির্বাচিত হন।
২০১৭ সালের ১১ আগষ্ট তারিখে ভারতের রাষ্ট্রপতি রাম নাথ কোবিন্দ তাঁকে উপরাষ্ট্রপতি রূপে শপথ গ্রহণ করান।


title: উত্তরাখণ্ড

text: উত্তরাখণ্ডের রাজ্যপাল রাজ্যের আনুষ্ঠানিক প্রধান। ভারত সরকারের পরামর্শক্রমে ভারতের রাষ্ট্রপতি তাঁকে পাঁচ বছরের মেয়াদে নিযুক্ত করেন। উত্তরাখণ্ডের বর্তমান রাজ্যপালের নাম কৃষ্ণকান্ত পাল। উত্তরাখণ্ডের মুখ্যমন্ত্রী রাজ্যের প্রকৃতি কার্যনির্বাহী ক্ষমতা ভোগ করেন। তিনি রাজ্য বিধানসভা নির্বাচনে জয়ী দল বা জোটের প্রধান। উত্তরাখণ্ডের বিধানসভা নির্বাচিত জনপ্রতিনিধিদের নিয়ে গঠিত। বিধানসভার সদস্যদের বলা হয় বিধায়ক। বিধায়কদের মধ্যে থেকে অধ্যক্ষ ও উপাধ্যক্ষ নির্বাচিত হন। অধ্যক্ষ বিধানসভার পৌরোহিত্য করেন। তাঁর অনুপস্থিতিতে উপাধ্যক্ষ সভায় পৌরোহিত্য করেন। মুখ্যমন্ত্রীর পরামর্শক্রমে রাজ্যপাল ক্যাবিনেট মন্ত্রীদের নির্বাচিত করেন। উত্তরাখণ্ডের মন্ত্রিসভা বিধানসভার কাছে নিজেদের কাজের জন্য দায়বদ্ধ থাকে। উত্তরাখণ্ডের বিধানসভা এককেন্দ্রিক। এই সভার সদস্য সংখ্যা ৭০। স্থানীয় স্তরের সরকার ব্যবস্থা গ্রামীণ স্তরে পঞ্চায়েত ও শহরাঞ্চলে পৌরসভা নামে পরিচিত। রাজ্য সরকার ও সকল স্থানীয় সরকারের মেয়াদ পাঁচ বছর। উত্তরাখণ্ড থেকে ভারতীয় সংসদের লোকসভায় ৫টি ও রাজ্যসভায় ৩টি আসন বরাদ্দ রয়েছে। উত্তরাখণ্ডের সর্বোচ্চ আদালত উত্তরাখণ্ড হাইকোর্ট নৈনিতাল শহরে অবস্থিত। এই আদালত ছাড়াও রাজ্যে নিম্নস্তরের আদালতও রয়েছে। রাজ্যের বর্তমান মুখ্য বিচারপতি হলেন বিচারপতি কে. এম. জোসেফ।


title: খিল রাজ রেগমি

text: খিলরাজ রেগমি, ওজিডিবি, ওটিএসপি, (; জন্ম: ৩১ মে, ১৯৪৯) পাল্পা জেলায় জন্মগ্রহণকারী নেপালের বর্তমান মন্ত্রী পরিষদের সভাপতি ও বিশিষ্ট রাজনীতিবিদ। মার্চ, ২০১৩ সাল থেকে তিনি সমঝোতামূলক প্রার্থী হিসেবে নেপালের বর্তমান প্রধানমন্ত্রীর দায়িত্ব পালন করছেন। ২০১৩ সালের শুরুর দিকে বৃহৎ রাজনৈতিক দলগুলো রাজী হওয়ায় স্বলমেয়াদীভিত্তিতে মন্ত্রীপরিষদের সভাপতি হিসেবে নির্বাচন তত্ত্বাবধান ও তদারকীর জন্য তাঁকে মনোনীত করা হয়। অতঃপর ১৪ মার্চ, ২০১৩ তারিখে প্রেসিডেন্ট রাম বরণ যাদব তাঁকে শপথ বাক্য পাঠ করান।


title: শিবরাজ সিংহ চৌহান

text:
শিবরাজ সিংহ চৌহান (জন্ম: ৫ মার্চ, ১৯৫৯) ভারতের কেন্দ্রীয় রাজ্য মধ্যপ্রদেশের ১৮ তম এবং বর্তমান মুখ্যমন্ত্রী। ২৯ নভেম্বর, ২০০৫ তারিখে তিনি মুখ্যমন্ত্রীর পদে বাবুলাল গৌরকে বদলি করেন। ভারতীয় জনতা পার্টির একজন নেতা হিসেবে তিনি তাঁর সাধারণ সম্পাদক হিসেবে দায়িত্ব পালন করেন এবং তাঁর মধ্যপ্রদেশের জনতা পাটির সভাপতি হিসেবে দায়িত্ব পালন করেন। তিনি ১৯৭২ সালে ১৩ বছর বয়েসী জাতীয় স্বয়ংসেবক সংঘে যোগ দেন। তিনি পাঁচবার সংসদ সদস্য, ১৯৯১ সাল থেকে লোকসভাতে বিদীশের প্রতিনিধিত্ব করছেন। বর্তমানে তিনি মধ্যপ্রদেশে সিহোরে জেলার একটি তপসিল স্থান বুধনী আসনের প্রতিনিধিত্ব করছেন।
২০০৭ সালে, তিনি লড়লী লক্ষ্মী যোজনা, কন্যাদন পরিকল্পনা এবং জননী নিরাপত্তা যোজনা নামে পরিচিত স্কিম চালু করেন, যা রাজ্যগুলিতে মহিলা শ্লীলতাহানির প্রতিরোধের উপর জোর দেয়। "মেধাবী বিদ্যালয়ের পরিকল্পনা" এবং "মেধাবী ছাত্র যুগ" ৭৫% ভোপাল ১২ শ্রনী বোর্ড এবং ৮৫% সিবিএসই দিল্লি ।


title: অশোক চহ্বাণ

text: অশোক শঙ্কররাও চহ্বাণ (মরাঠি : अशोक चव्हाण) (জন্ম- ২৮ অক্টোবর ১৯৫৮) হলেন বিশিষ্ট ভারতীয় রাজনীতিবিদ এবং মহারাষ্ট্রের বর্তমান মুখ্যমন্ত্রী। ২০০৮ সালের মুম্বই সন্ত্রাসের পর মহারাষ্ট্রের তদানীন্তন মুখ্যমন্ত্রী শ্রী বিলাসরাও দেশমুখ পদত্যাগ করেন এবং অশোক চহ্বাণ তাঁর স্থলাভিষিক্ত হন। ৫ ডিসেম্বর ২০০৮ তারিখে ইনি তাঁর দল ভারতীয় জাতীয় কংগ্রেসের অভ্যন্তরে মুখ্যমন্ত্রী হিসেবে মনোনীত হওয়ার পর ৮ ডিসেম্বর শপথ গ্রহণ করেন।


title: ফিফা সভাপতি

text: বর্তমান সভাপতি হিসেবে দায়িত্বে রয়েছেন সুইস-ইতালীয় বংশোদ্ভূত জিয়ান্নি ইনফান্তিনো। ২৬ ফেব্রুয়ারি, ২০১৬ তারিখে ফিফা কংগ্রেসের এক্সট্রাঅর্ডিনারী অধিবেশনে তাঁকে নির্বাচিত করা হয়। তাঁকে নির্বাচিত করার পূর্বে ক্যামেরুনের ইসা হায়াতু ভারপ্রাপ্ত সভাপতির দায়িত্ব পালন করেন। ৮ অক্টোবর, ২০১৫ তারিখে সাবেক সভাপতি সেপ ব্ল্যাটারকে বহিষ্কার করা হয় ও ২১ ডিসেম্বর, ২০১৫ তারিখে ফুটবল-সম্পর্কীয় সকল ধরণের কর্মকাণ্ডে অংশগ্রহণের বিষয়েও তাঁকে নিষেধাজ্ঞা প্রদান করা হয়।


title: দ্বিতীয় এলিজাবেথ

text: এলিজাবেথ আলেকজান্দ্রা মেরি বা দ্বিতীয় এলিজাবেথ (, জন্ম: ২১ এপ্রিল, ১৯২৬) হচ্ছেন বিশ্বের ১৬টি সার্বভৌম রাষ্ট্র, অর্থাৎ কমনওয়েলথ রাষ্ট্রসমূহের বর্তমান রাণী ও রাষ্ট্র প্রধান। কমনওয়েলথ রাষ্টসমূহ হচ্ছে: যুক্তরাজ্য, কানাডা, অস্ট্রেলিয়া, পাপুয়া নিউগিনি, নিউজিল্যান্ড, জামাইকা, বারবাডোস, বাহামাস, গ্রেনাডা, সলোমন দ্বীপপুঞ্জ, টুভালু, সেন্ট লুসিয়া, সেন্ট ভিনসেন্ট ও গ্রেনাডাইন, বেলিজ, অ্যান্টিগুয়া ও বার্বুডা এবং সেন্ট কিট্‌স ও নেভিস। কমনওয়েলথ প্রধান ছাড়াও তিনি ৫৪ সদস্যবিশিষ্ট কমনওয়েলথ অফ নেশনসেরও প্রধান হিসেবে দায়িত্ব পালন করেন।কমনওয়েলথ অফ নেশনসের মধ্যে ভারত বর্ষের ভারতপাকিস্তানবাংলাদেশ সহ আরও ৫১টি দেশ এ সংস্থার অন্তর্ভূক্ত।মূলত ব্রিটিশরা পূর্বে যেসব দেশ শাসন করেছেন তারাই এই সংস্থার অন্তভূর্ক্ত। দ্বিতীয় এলিজাবেথ যুক্তরাজ্যের শাসনকর্তা এবং চার্চ অফ ইংল্যান্ডেরও প্রধান।


title: বেন স্টিলার

text:
স্টিলারকে ‘ফ্র্যাট প্যাক’ এর প্রধান হিসাবে বলা হয়। ফ্র্যাট প্যাক হচ্ছে কোটিপতি অভিনেতাদের সংঘ যারা বিভিন্ন ছবিতে একসাথে কাজ করে। গ্রুপটিতে “জ্যাক ব্ল্যাক”, “উইল ফেরেল”, “ভিন্স ভন”, “ওউয়েন উইলসন” “লুক উইলসন” এবং “স্টিভ ক্যারেল” রয়েছেন । স্টিলারকে প্রধান হিসাবে জানা যায় কারণ অতিথি হিসাবে বিভিন্ন ছবিতে কিংবা টিভি শো তে তাঁর উপস্থিতি এবং গ্রুপটির অন্যান্য সদস্যকে তিনি তাঁর প্রযোজিত ও পরিচালিত ছবিতে বিভিন্ন চরিত্রে কাজে লাগান বলে। স্টিলার সবচেয়ে বেশি ‘ওউয়েন উইলসন’ এর সাথে সবচেয়ে বেশি অভিনয় করেন-১১টি ছবি। প্রাথমিকভাবে ৩৫টি ছবিকে ফ্র্যাট প্যাকের ছবি হিসাবে বলা হয়, যেখানে স্টিলার প্রায় ২০টি ছবিতে উপস্থিত ছিলেন।
স্টিলার গ্রুপটির একমাত্র সদস্য যিনি “ব্র্যাট প্যাক” এর একটি ছবি (‘ফ্রেশ হর্সেস’) কাজ করেছেন। ২০০৮ সালে স্টিলার একটি ইন্টারভিউয়ে নিজেকে ‘ফ্রাট প্যাক’ এর বাইরে দাবি করেন এবং বলেন এগুলোর উদ্দেশ্য “সম্পূর্ণ বানোয়াট”।


title: মাইকেল ফাসবেন্ডার

text: ২০১১ সালে তিনি মার্ভেল কমিকসের "" চলচ্চিত্রে ম্যাগনেটো চরিত্রে অভিনয় করেন এবং "" (২০১৪) ও "" (২০১৬) চলচ্চিত্রে অভিনয় করেন। ২০১১ সালে তিনি "শেম" চলচ্চিত্রে একজন যৌনাসক্তের ভূমিকায় অভিনয় করে ভেনিস চলচ্চিত্র উৎসব থেকে শ্রেষ্ঠ অভিনেতা বিভাগে ভল্পি কাপ অর্জন করেন এবং গোল্ডেন গ্লোব পুরস্কার ও বাফটা পুরস্কারের মনোনয়ন লাভ করেন। ২০১৩ সালে "টুয়েলভ ইয়ার্স আ স্লেইভ" ছবিতে ক্রীতদাসদের মনিব এডউইন এপস চরিত্রে অভিনয় করেন সমাদৃত হন এবং তার প্রথম শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি রিডলি স্কট পরিচালিত "দ্য কাউন্সেলর" (২০১৩), ড্যানি বয়েল পরিচালিত "স্টিভ জবস" (২০১৫) ও "ম্যাকবেথ" (২০১৫) ছবিতে কাজ করেন। "স্টিভ জবস" ছবিতে তার ভূমিকার জন্য তিনি একাডেমি, গোল্ডেন গ্লোব, বাফটা ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।


title: আন্তোনিও বান্দেরাস

text: ১৯৯৫ সালে তিনি কয়েকটি প্রধান হলিউডের ছবিতে অভিনয় করেন, যার মধ্যে রবার্ট রদ্রিগেজ পরিচালিত চলচ্চিত্র "দেসপারেদো" এবং অ্যাকশন চলচ্চিত্র "অ্যাসাসিন্স" এ খল অভিনেতা হিসেবে সিলভেস্টার স্ট্যালোনের সাথে অভিনয় করেন। ১৯৯৬ সালে তিনি অ্যান্ড্রু লয়েড ওয়েবার এবং টিম রাইসের সঙ্গীতধর্মী চলচ্চিত্র "ইভিটা"তে ম্যাডোনার সাথে অভিনয় করেন। ১৯৭৮ সালের ওয়েস্ট এন্ড প্রোডাকশনের ছবির পুনঃনির্মিত এই ছবিতে তিনি ডেভিড এ্যাসেক্স অভিনীত চরিত্রের ভূমিকায় অভিনয় করেন করেন। ১৯৯৮ সালের চলচ্চিত্র "দ্য মাস্ক অব জরো"তে তিনি কিংবদন্তি মুখোশধারী তরবারিচালক জরোর ভূমিকায় অভিনয় করেন। ১৯৯৯ সালে তিনি নর্থম্যানদের সাথে মানুষখেকো দানবদের যুদ্ধে এক মুসলমানের বন্দী হওয়ার ঘটনা নিয়ে নির্মিত "থার্টিনথ ওয়ারিয়র" ছবিতে অভিনয় করেন। ১৯৯৯ তিনি পরিচালক আত্মপ্রকাশ করেন "ক্রেজি ইন অ্যালাবামা" ছবির মধ্য দিয়ে। এতে প্রধান চরিত্রে অভিনয় করেন তার প্রাক্তন স্ত্রী মেলানি গ্রিফিথ।


title: মম্মুট্টী

text: মামুট্টি নিজেকে একজন প্রতিষ্ঠিত অভিনেতা হিসেবে প্রকাশ করেন ১৯৮০ সালের "স্পদানাম", যেটি পরিচালনা করেন পিজি বিশ্ববর্মন। ১৯৮১ সালে তিনি প্রথম সহকারী অভিনেতা হিসেবে রাষ্ট্রীয় পুরষ্কার লাভ করেন। তার উল্লেখযোগ্য ছবি যেমন, "আলখোত্তাহিল থানিয়ে" এবং "আদিওঝুক্ককাল", তাকে মালায়ালাম ছবিতে প্রধান চরিত্রে প্রতিষ্ঠিত করে। তিনি অনুসন্ধানী থ্রিলার ছবি যবনিকাতে একজন পুলিশ অফিসারের ভূমিকায় অসাধারণ অভিনয় করেছিলেন।


title: চেস্টার মরিস

text: ১৯২৯ সালে "অ্যালিবাই" চলচ্চিত্র দিয়ে মরিসের সবাক চলচ্চিত্রে অভিষেক হয়। এই ছবিতে তার কাজের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। একই বছর তাকে "ওম্যান ট্র্যাপ" (১৯২৯) ছবিতে দেখা যায়। ১৯৩০ সালে তিনি "দ্য কেস অব সার্জেন্ট গ্রিশা" এবং নর্মা শিয়েরারের বিপরীতে "দ্য ডিভোর্সি" চলচ্চিত্রে অভিনয় করেন। এই বছরের শেষের দিকে তিনি এমজিএমের নাট্যধর্মী "দ্য বিগ হাউজ" ছবিতে ওয়ালেস বিরি ও রবার্ট মন্টগামারির সাথে প্রধান তারকা হিসেবে কাজ করেন। পরের দুই বছরে তিনি ইউনাইটেড আর্টিস্ট্‌স ও এমজিএমের সাথে ধীরগতিতে কাজ করে যান এবং জিন হার্লোর বিপরীতে হাস্যরসাত্মক নাট্যধর্মী "রেড-হেডেড ওম্যান" (১৯৩২) ছবিতে অভিনয় করেন।


title: ওয়াল্টার পিজেয়ন

text: ওয়াল্টার ডেভিস পিজেয়ন (; ২৩ সেপ্টেম্বর ১৮৯৭ - ২৫ সেপ্টেম্বর ১৯৮৪) ছিলেন একজন কানাডীয়-মার্কিন অভিনেতা। ৪৭ বছর অভিনয় জীবনে তিনি কঠোর ও বুদ্ধিদীপ্ত চরিত্রে অভিনয় করেছেন এবং ১৯৪০-এর দশকে গ্রির গারসনের সাথে জুটি বেঁধে আটটি চলচ্চিত্রে অভিনয় করে খ্যাতির শিখরে পৌঁছান। তিনি "মিসেস মিনিভার" (১৯৪২) ও "মাদাম ক্যুরি" (১৯৪৩) চলচ্চিত্রে অভিনয় করে দুইবার শ্রেষ্ঠ অভিনেতা বিভাগে একাডেমি পুরস্কার অর্জন করেন। এছাড়া তিনি "হাউ গ্রিন ওয়াজ মাই ভ্যালি" (১৯৪১), "দ্য ব্যাড অ্যান্ড দ্য বিউটিফুল" (১৯৫২), "ফরবিডেন প্ল্যানেট" (১৯৫৬), "ভয়েজ টু দ্য বটম অব দ্য সি" (১৯৬১), "অ্যাডভাইস অ্যান্ড কনসেন্ট" (১৯৬২), "ফানি গার্ল" (১৯৬৮) এবং "হ্যারি ইন ইওর পকেট" (১৯৭৩) চলচ্চিত্রে অভিনয় করেন।


title: উইলেম ডাফো

text: "শ্যাডো অব দ্য ভ্যাম্পায়ার" (২০০০) ছবিতে মাক্স শ্রেক ভূমিকার জন্য শ্রেষ্ঠ পার্শ্ব অভিনেতা বিভাগে তার দ্বিতীয় একাডেমি পুরস্কারের মনোনয়নের পর তাকে সুপারহিরো চলচ্চিত্র "স্পাইডার-ম্যান" (২০০২) ছবিতে নরমান অসবর্ন, "ওয়ান্স আপন আ টাইম ইন মেক্সিকো" (২০০৩) ও "থ্রিপল এক্স: স্টেট অব দ্য ইউনিয়ন" (২০০৫) ছবিতে খলচরিত্রে দেখা যায়। ২০০৯ সালে তিনি লার্স ফন ট্রায়ার পরিচালিত পরিক্ষণধর্মী "অ্যান্টিক্রাইস্ট" চলচ্চিত্রে শ্রেষ্ঠাংশে অভিনয় করেন। পরবর্তীতে তিনি "দ্য ফল্ট ইন আওয়ার স্টারস", "জন উইক", ও "দ্য গ্র্যান্ড বুদাপেস্ট হোটেল" (২০১৪), "দ্য গ্রেট ওয়াল" (২০১৬), "মার্ডার অন দি অরিয়েন্ট এক্সপ্রেস" ও "দ্য ফ্লোরিডা প্রজেক্ট" (২০১৭) ছবিতে অভিনয় করেন। "দ্য ফ্লোরিডা প্রজেক্ট" ছবিতে তার কাজের জন্য তিনি শ্রেষ্ঠ পার্শ্ব অভিনেতা বিভাগে তার তৃতীয় একাডেমি পুরস্কারের মনোনীত হন।


title: জিন টায়ার্নি

text: টায়ার্নি ওয়াল্টার হিউস্টন ও ভিনসেন্ট প্রাইসের সাথে "ড্রাগনউইক" (১৯৪৬) চলচ্চিত্রে মিরান্ডা ওয়েলস চরিত্রে অভিনয় করেন। এটি ছিল পরিচালক হিসেবে জোসেফ এল. ম্যাংকাভিৎসের অভিষেক চলচ্চিত্র। একই সময়ে তিনি উইলিয়াম সমারসেট মম্‌ের উপন্যাস "দ্য রেজরস এজ" অবলম্বনে নির্মিত "একই নামের" (১৯৪৬) ছবিতে টাইরন পাওয়ারের বিপরীতে ইসাবেল ব্র্যাডলি ম্যাচুরিন চরিত্রে অভিনয় করেন। ১৯৪৭ সালে তিনি ম্যাংকাভিৎসের "দ্য ঘোস্ট অ্যান্ড মিসেস মুইয়ার" ছবিতে রেক্স হ্যারিসনের বিপরীতে লুসি মুইয়ার চরিত্রে অভিনয় করেন। পরের বছর তাকে পাওয়ারের সাথে ব্যবসাসফল স্কুবল হাস্যরসাত্মক "দ্যাট ওয়ান্ডারফুল আর্জ" (১৯৪৮) ছবিতে সারা ফার্লি চরিত্রে দেখা যায়। টায়ার্নি রিচার্ড কন্তে ও হোসে ফেরারের বিপরীতে "লরা" ছবির পরিচালক প্রেমিঞ্জারের ধ্রুপদী নোয়া চলচ্চিত্র "হুয়ার্পুল" (১৯৪৯)-এ অ্যান সাটন চরিত্রে পুনরায় একত্রে কাজ করেন।


title: রকি বালবোয়া (চলচ্চিত্র)

text: চলচ্চিত্রে তারকা অভিনেতা হিসেবে আরও রয়েছেন বার্ট ইয়ং (রকির বন্ধু এবং সম্বন্ধি পলির ভূমিকায়), রকি সিরিজে এটাই তাঁর শেষ উপস্থিতি। বাস্তবজীবনেও মুষ্ঠিযোদ্ধা আন্তনিও টারভার এই ছবিতে অভিনয় করেন ম্যাসন "দ্য লাইন" ডিক্সনের ভূমিকায়। ছবিতে তাঁকে বর্তমান ওয়ার্ল্ড হেভিওয়েট চ্যাম্পিয়ন হিসেবে দেখা যায়। বক্সিং প্রোমোটার লু ডিবেলাকে ছবিতেও প্রোমোটার হিসেবেই দেখা যায়, তিনি এখানে ডিক্সনকে প্রমোট করেন। মাইলো ভেন্টিমিগলিয়া রকির ছেলের ভূমিকায় অভিনয় করেন, এখন সে প্রাপ্তবয়স্ক। সিরিজের আগের চলচ্চিত্রগুলো থেকে দুটো গৌণ চরিত্রকে এখানে উল্লেখযোগ্য ভূমিকায় দেখা যায়। মেরি, যে কিশোরীকে রকি ঝামেলা থেকে রক্ষা করার চেষ্টা করেছিলো "রকি"-তে, এবং স্পাইডার রিকো, ১৯৭৬ সালের চলচিত্রে আবির্ভূত রকির প্রথম প্রতিপক্ষ। পেছনের ছবিগুলোর অনেকের কথাই "রকি বালবোয়া"তে উল্লেখ রয়েছে। বিশেষ করে প্রথম ছবিটির।


title: মিশেল ফাইফার

text: ১৯৭৮ সালে তিনি তার কর্মজীবন শুরু করেন। তিনি ১৯৮২ সালে সঙ্গীতধর্মী "গ্রিজ টু" ছবিতে প্রথম কেন্দ্রীয় ভূমিকায় কাজ করেন। তিনি ব্রায়ান দে পালমার অপরাধধর্মী থ্রিলার "স্কারফেস" (১৯৮৩) দিয়ে প্রথম মূলধারার চলচ্চিত্রে সফলতা লাভ করেন। তিনি "ডেঞ্জারাস লিয়াজুঁ" (১৯৮৮), "দ্য ফেবুলাস বেকার বয়েজ" (১৯৮৯) এবং "লাভ ফিল্ড" (১৯৯২) চলচ্চিত্রগুলোতে অভিনয় করে তিনটি একাডেমি পুরস্কারের মনোনয়ন লাভ করেন এবং তিনটি ছবির জন্য তিনি যথাক্রমে শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার (১৯৮৮) শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার (১৯৮৯) ও শ্রেষ্ঠ অভিনেত্রী বিভাগে রৌপ্য ভল্লুক (১৯৯২) অর্জন করেন।


title: জাতিসংঘ সদর দপ্তর

text: জাতিসংঘ সদর দপ্তর যুক্তরাষ্ট্রের নিউ ইয়র্ক সিটিতে অবস্থিত একটি কমপ্লেক্স। ১৯৫২ সালে নির্মাণের পর থেকে এটি জাতিসংঘের দাপ্তরিক কার্যালয় হিসেবে ব্যবহৃত হয়ে আসছে। নিউ ইয়র্ক সিটির ম্যানহাটন বরোর টার্টল বে এলাকায় এটি অবস্থিত। এই কমপ্লেক্সের সামনে ইস্ট রিভার অবস্থিত। এর পশ্চিমে ফার্স্ট এভিনিউ, দক্ষিণে ইস্ট ফোর্টি সেকেন্ড স্ট্রিট, ইস্ট ফোর্টি এইটথ্ স্ট্রিট উত্তরে এবং পূর্বে ইস্ট রিভার অবস্থিত। টার্টল বে নামটি অনেক সময় জাতিসংঘের সদর দপ্তর বা পুরো জাতিসংঘকে বোঝাতে ব্যবহৃত হয়।


title: জাতিসংঘ সদর দপ্তর

text: এই ভবনের ঠিকানা হল জাতিসংঘ সদর দপ্তর, নিউ ইয়র্ক, এনওয়াই ১০০১৭, যুক্তরাষ্ট্র। নিরাপত্তার কারণে এই ঠিকানায় প্রেরিত সব চিঠি জীবাণুমুক্ত করা হয়। জাতিসংঘ ডাক প্রশাসন জাতিসংঘের জন্যে স্ট্যাম্প প্রণয়ন করে যা এই ভবন থেকে প্রেরিত সব চিঠিতে যুক্ত করা হয়। সাংবাদিকরা যখন এই ভবন থেকে রিপোর্টিং করে তখন তারা তাদের অবস্থান হিসেবে "নিউ ইয়র্ক"-এর পরিবর্তে "জাতিসংঘ" ব্যবহার করে।


title: যায়যায়দিন

text: যায়যায়দিন মিডিয়াপ্লেক্স ঢাকার তেজগাঁও বাণিজ্যিক এলাকায় অবস্থিত। কমপ্লেক্সটি দুটি দালান নিয়ে গঠিত। দক্ষিণের দালানটি তিনতলা বিশিষ্ট। এর নিচতলায় প্রকাশনা শাখা, বাণিজ্যিক বিভাগ, বিপনন বিভাগ ও অভ্যর্থনা ডেস্ক অবস্থিত। দ্বিতীয় তলা সর্বসাধারণের জন্য উম্মুক্ত। গোলটেবিল বৈঠকের জন্য "ক্লিনটন রুম" ব্যবহৃত হয়। সাবেক মার্কিন রাষ্ট্রদূত প্যাট্রিসিয়া এ. বিউটেনিস এই কক্ষের উদ্বোধন করেন। বিভিন্ন কর্মশালা আয়োজনের জন্য রয়েছে "মাহাথির রুম"। "মনরো স্টুডিও" পত্রিকার ফটোস্টুডিও ও টেলিভিশন অনুষ্ঠান ধারনের জন্য ব্যবহৃত হয়। "হিচকক হল" হচ্ছে একটি ৪০ আসনের মুভি থিয়েটার। এর পরে আছে "পিকাসো গ্যালারি" এবং "চে ক্যাফে"। এখানে যায়যায়দিনের জনপ্রিয় কলাম "চে ক্যাফেতে দশ মিনিট" আয়োজন করা হয়।


title: ইউএফসি

text: আলটিমেট ফাইটিং চ্যাম্পিয়নশিপ (ইউএফসি) হলো আমেরিকার মিশ্র মার্শাল আর্টসের কোম্পানি। এর মূল প্রতিষ্ঠান হলো ডাব্লিউএমই-এমজি। ইউএফসির সদর দপ্তর যুক্তরাষ্ট্রের লাস ভেগাস, নেভাডায় অবস্থিত। এটা বিশ্বের সবচেয়ে বড় মিশ্র মার্শাল আর্টসের কোম্পানি, যেখানে বিশ্বের সব স্বনাম ধন্য মিশ্র মার্শাল আর্টিস্টরা খেলে। এর সদর দপ্তর যুক্তরাষ্ট্রে-এ হলেও এর বিভিন্ন অনুষ্ঠান বিশ্বের বিভিন্ন দেশে অনুষ্ঠিত হয়। এই কোম্পানির খেলোয়াড়রা ১০টি বিভাগে বিভক্ত এবং এর খেলা মিশ্র মার্শাল আর্টসের নিয়ম অনুসারে সম্পাদিত হয়। ইউএফসি আজ পর্যন্ত প্রায় ৩০০টি খেলার অনুষ্ঠানের আয়োজন করেছে। এই কোম্পানির বর্তমান প্রেসিডেন্ট হলেন ডানা ওয়াইট।


title: সিক্রেট ইন্টেলিজেন্স সার্ভিস

text: ১৯৯৫ সাল থেকে সিক্রেট ইন্টেলিজেন্স সার্ভিসের সদর দপ্তর লণ্ডনের টেম্‌স নদীর পাশে ৮৫ ভক্সহল ক্রসে অবস্থিত। ১৯৬৬-১৯৯৫ সাল পর্যন্ত পূর্ববর্তী সদর দপ্তর সেঞ্চুরি হাউস, ১০০ ওয়েস্টমিনিস্টার ব্রিজ রোড, ল্যাম্বেথে ছিল। তারপূর্বে এ ভবনের অবস্থান ছিল ১৯২৪-১৯৬৬ সাল পর্যন্ত লণ্ডনের ভিক্টোরিয়া স্ট্রীটে। যদিও সিক্রেট ইন্টেলিজেন্স সার্ভিস ব্রডওয়ে থেকে পরিচালিত হয়েছিল, প্রকৃতপক্ষে এটি পরিচালিত হতো সেন্ট জেমস স্ট্রিট থেকে।


title: মিউজিকলি

text: ২০১৬ সালে জুলাই মাসের হিসাব অনুযায়ী, মিউজিকলি ৯০ মিলিওনেরও বেশি নিবন্ধীত ব্যবহারকারী রয়েছে এবং প্রতিদিন গড়ে ১২ মিলিওন নতুন ভিডিও পোস্ট বা আপলোড করা হয় এবং ২০১৭ সালের মে মাসের শেষ দিক অ্যাপটির ব্যবহারকারীর সংখ্যা ২০০ মিলিওনে পৌছে যায়। মিউজিকলি সদর দফতর চীনের সাংহাই শহরে অবস্থিত, এছাড়াও মার্কিন যুক্তরাষ্ট্রের ক্যালিফোর্নিয়া রাজ্যের সান ফ্রান্সিস্কো শহরে তাদের কার্যালয় রয়েছে।


title: ইউনাইটেড টেকনোলজিস কর্পোরেশন

text: ইউনাইটেড টেকনোলজিস কর্পোরেশন একটি মার্কিন বহুজাতিক কংলোমারেট। এর সদর দপ্তর কানেকটিকাটের হার্টফোর্ডে অবস্থিত। এটি এয়ারক্রাফট ইঞ্জিন, হেলিকপ্টার, এইচভিএসি, ফুয়েল সেল, এলিভেট, এস্কেলেটর ফায়ার অ্যান্ড সিকিউরিটি, বিল্ডিং সিস্টেমস ইত্যাদি প্রস্তুত করে।


title: প্যারামাউন্ট পিকচার্স

text: প্যারামাউন্ট পিকচার্‌স করপোরেশন মার্কিন যুক্তরাষ্ট্রের একটি চলচ্চিত্র নির্মাণ ও বন্টনকারী কোম্পানি। ক্যালিফোর্নিয়া অঙ্গরাজ্যের লস অ্যাঞ্জল্‌সে এর সদর দপ্তর অবস্থিত। ১৯১২ সালে প্রতিষ্ঠিত এই কোম্পানিতে রয়েছে যুক্তরাষ্ট্রের প্রাচীনতম সচল স্টুডিও। এই স্টুডিও প্রতিষ্ঠার মাত্র কয়েকমাস পর ইউনিভার্সাল স্টুডিওস প্রতিষ্ঠিত হয়েছিল। এটি মিডিয়া কংগ্লোমিরেট প্রতিষ্ঠান ভায়াকম-এর মালিকানাধীন।


title: ইউনিভার্সাল পিকচার্স

text: "ইউনিভার্সাল স্টুডিওস (কখনও কখনও ইউনিভার্সাল পিকচার্‌স বা ইউনিভার্সাল সিটি স্টুডিওস"' নামেও ডাকা হয়) মার্কিন যুক্তরাষ্ট্রের অন্যতম প্রধান চলচ্চিত্র স্টুডিও। এটি এনবিসি ইউনিভার্সাল-এর একটি সহযোগী প্রতিষ্ঠান। এর নির্মাণ স্টুডিও অবস্থিত ক্যালিফোর্নিয়ার ইউনিভার্সাল সিটির ১০০ ইউনিভার্সাল সিটি প্লাজা ড্রাইভে। এই এলাকাটি লস অ্যাঞ্জেল্‌স কাউন্টির করপোরেটবিহীন অঞ্চলগুলোর একটি যা লস অ্যাঞ্জেল্‌স এবং বারব্যাংকের মাঝখানে অবস্থিত। এর বণ্টন এবং অন্যান্য করপোরেট দপ্তর নিউ ইয়র্ক সিটি-তে অবস্থিত। এটি হলিউডের দ্বিতীয় দীর্ঘজীবী স্টুডিও। সবচেয়ে বেশী সময় ধরে কার্যকর আছে ভায়াকম-এর প্যারামাউন্ট পিকচার্‌স। প্যারামাউন্ট মাত্র কয়েক মাসের ব্যবধানে ইউনিভার্সালের চেয়ে বয়স্ক হয়ে গেছে।


title: আইসিআইসিআই প্রুডেন্সিয়াল মিউচুয়াল ফান্ড

text: এএমসি’র কর্পোরেট অফিস ভারতবর্ষের মুম্বাই শহরে বান্দ্রা কুর্লা কমপ্লেক্স অবস্থিত। এটি বর্তমানে উল্লেখযোগ্য ক্রমোন্নতির পরিচয় রেখেছে - ১৯৯৮ সালে এই উদ্যোগের প্রারম্ভে ছিল কেবলমাত্র ২টি স্থান এবং ৬জন কর্মী, আজ সেই সংখ্যা দাঁড়িয়েছে প্রায় ১২০ টি অঞ্চলজুড়ে এবং কর্মী সংখ্যার পরিমাণ বেড়ে হয়েছে ১০০০। এছাড়াও এর বিনিয়োগকারীর সংখ্যা বর্তমানে ১.৯ লক্ষেরও অধিক।


title: যারা ছি যিন্দেগি

text: যারা ছি যিন্দেগি হচ্ছে ১৯৮৩ সালে মুক্তিপ্রাপ্ত একটি হিন্দি চলচ্চিত্র যেটি রচনা ও পরিচালনা করেন কে. বলচন্দ। এই চলচ্চিত্রে তামিল চলচ্চিত্র শিল্পের খ্যাতনামা অভিনেতা কামাল হাসান অভিনয় করেন এবং তার সঙ্গে ছিলেন অনিতা রাজ, নিলু ফুলে, মাঝহার খান, অর্জুন চক্রবর্তী এবং করণ রাজদান। এই চলচ্চিত্রটি আসলে বলচন্দেরই ১৯৮০ সালের তামিল ভাষার চলচ্চিত্র "ভারুমায়িন নিরাম ছিভাপ্পু" এর অনুকরণ, "ভারুমায়িন নিরাম ছিভাপ্পু"তেও কামাল হাসান ছিলেন তবে ওখানে তার বান্ধবীর চরিত্রে শ্রীদেবী অভিনয় করেছিলেন। "যারা ছি যিন্দেগি"র সংলাপ গুলজার লিখেছিলেন।


title: অমিত হাসান

text: ২০১২ সালে তিনি শাহীন-সুমন পরিচালিত "ভালোবাসার রঙ" ছবিতে প্রথমবারের মত খল চরিত্রে অভিনয় করেন। এই ছবিতে তুফান চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে বাচসাস পুরস্কার লাভ করেন। ২০১৫ সালের ঈদুল ফিতরে মুক্তি পায় তার অভিনীত ওয়াজেদ আলী সুমনের "রক্ত" ও শামীম আহমেদ রনির "বসগিরি"। ২০১৬ সালের শুরুতে মুক্তি পায় শফিক আচার্য্য পরিচালিত ভৌতিক চলচ্চিত্র "মায়াবিনী"। এতে তিনি মায়া চরিত্রে অভিনয় করেন। এই বছর ঈদুল ফিতরে মুক্তি পায় তার অভিনীত "নবাব", "বস ২" ও "রাজনীতি"। বাবা যাদব পরিচালিত "বস ২" ছবিতে তাকে প্রথম কলকাতার অভিনেতা জিতের সাথে অভিনয় করতে দেখা যায়। এই ছবিতে তিনি বাংলাদেশী ব্যবসায়ী প্রিন্স শাহনেওয়াজ চরিত্রে অভিনয় করেন।


title: শ্রীদেবী

text: "নাগিনা" ছবির সাফল্যের পর ১৯৮৭ সালে শ্রীদেবী "মিস্টার ইন্ডিয়া" চলচ্চিত্রে অপরাধ তদন্তকারী সাংবাদিক চরিত্রে অভিনয় করেন। রেডিফ ছবিটিকে সেই সময়ের অন্যতম আইকনিক চলচ্চিত্র বলে অভিহিত করে। শেখর কাপুর পরিচালিত চলচ্চিত্রটি সে বছরের অন্যতম আয়কারী চলচ্চিত্র হয় এবং হিট তকমা লাভ করে। এটি হিন্দুস্তান টাইমসের 'হিন্দি চলচ্চিত্রের সেরা ১০ দেশাত্মবোধক চলচ্চিত্র' তালিকায় অন্তর্ভুক্ত হয়। রেডিফ বলে, "শ্রী এই চলচ্চিত্রে সম্পূর্ণ কৃতিত্ব লাভের অধিকারী", অন্যদিকে "দ্য টাইমস অব ইন্ডিয়া" শ্রীদেবীর চার্লি চ্যাপলিনকে অনুকরণের অংশটুকুকে "তার অভিনীত সবচেয়ে প্রফুল্ল কাজ" বলে উল্লেখ করে। রেডিফ তাদের 'সুপার সিক্স কৌতুক অভিনেত্রী' তালিকায় শ্রীদেবীর নাম অন্তর্ভুক্ত করে লিখে, "তার গতিশীল মুখাভঙ্গী জিম ক্যারির রাতের ঘুম হারাম করতে পারে" এবং "তার সবচেয়ে বড় দিক হল ক্যামেরার সামনেও সম্পূর্ণ একাকীত্বের মত করে অভিনয় করার দক্ষতা।"


title: উল্লাসা পারাভাইগাল

text: উল্লাসা পারাভাইগাল ১৯৮০ সালে মুক্তি পাওয়া কামাল হাসান এবং রতি অগ্নিহোত্রী অভিনীত একটি তামিল চলচ্চিত্র, এই চলচ্চিত্রে ইলাইয়ারাজার সুর করা গানগুলো ব্যাপক জনপ্রিয়তা পেয়েছিল যেমন 'জার্মানীইন সেনদেন মালারে' এবং 'আড়াগু আয়িরাম' আজো সমাদৃত। চলচ্চিত্রটি হিন্দি ভাষায় ডাবিং করে 'দো দিল দিওয়ানে' এবং তেলুগু ভাষায় 'প্রেমা পিচি' নামে মুক্তি দেওয়া হয়েছিল। চলচ্চিত্রটি যুক্তরাষ্ট্র, তৎকালীন পশ্চিম জার্মানী, ফ্রান্স এবং ভারতে শুটিং হয়েছিল। চলচ্চিত্রটিতে কামাল হাসান রবি চরিত্রে অভিনয় করেন, যার এক সময় গ্রাম এলাকায় একটি মেয়ের (উন্নী ম্যারী) এর সঙ্গে প্রেম হয়, কিন্তু মেয়েটি পরে আগুনে পুড়ে মারা যায়, রবি পরে বিদেশ যেয়ে নির্মলা (রতি অগ্নিহোত্রী) এর প্রেমে পড়ে।


title: ছিগাপ্পু রোজাক্কাল

text: ছিগাপ্পু রোজাক্কাল (লাল গোলাপগুচ্ছ) ১৯৭৮ সালের একটি তামিল ফিল্ম যেখানে কামাল হাসান এবং শ্রীদেবী মুখ্য চরিত্রে অভিনয় করেন । ফিল্মটির পরিচালনায় ছিলেন পি. ভারতীরাজা যিনি ফিল্মটির কাহিনীও লেখেন, যদিও ডায়লোগ লিখেছিলেন কে. ভাগ্যরাজ এবং এ ফিল্মে ইলাইয়ারাজার কম্পোজ করা হিট গান রয়েছে । ১৯৮০ সালে 'রেড রোজ' নামে এই চলচ্চিত্রটির হিন্দি সংস্করণ বের হয় যেখানে রাজেশ খান্না এবং পুনম ধিল্লোন কামাল ও শ্রীদেবীর চরিত্র পুনরায় ফুটিয়ে তোলেন।


title: কামাল হাসান

text: কামাল হাসান (; জন্ম নভেম্বর ৭, ১৯৫৪), একজন ভারতীয় চলচ্চিত্র অভিনেতা, চিত্রনাট্যকার, পরিচালক যিনি মূলত তামিল চলচ্চিত্র শিল্পে কাজ করেছেন। ১৯৮৭ সালে 'পুষ্পক' নামে একটি কন্নড়-তেলুগু দ্বিভাষী কমেডি ছবিতে অভিনয় করে তিনি ভূষিত হন বেস্ট এ্যাক্টর ফিল্ম ফেয়ার এ্যাওয়ার্ডে। এই ছবির পাত্র-পাত্রী কারোরই কোন সংলাপ ছিল না। কামাল হাসানের মেয়ে অভিনেত্রী শ্রুতি হাসান।


title: কামাল হাসান

text: বিশ্ববিখ্যাত টাইম ম্যাগাজিন কর্তৃক নির্বাচিত সেরা ১০০ ছবির তালিকায় কামাল হাসান অভিনীত নায়াগন (১৯৮৭ সালে মুক্তিপ্রাপ্ত তামিল ভাষার চলচ্চিত্র) ছবিটি রয়েছে। এ পর্যন্ত তাঁর অভিনীত সাতটি ছবি বিদেশি ভাষার ছবির ক্যাটাগরিতে একাডেমি পুরস্কার (অস্কার) মনোনয়নের জন্য পাঠানো হয়। একজন ভারতীয় অভিনেতার জন্য এটা সর্বোচ্চ। কামাল হাসান সাগর (১৯৮৫, হিন্দি) ছবিতে রাজা চরিত্রে অভিনয় করে শ্রেষ্ঠ অভিনেতা ও শ্রেষ্ঠ পার্শ্ব-অভিনেতার ফিল্ম ফেয়ার অ্যাওয়ার্ড লাভ করেন। এ ছাড়া কামাল হাসান অপূর্ব সাগোধারারগাল (১৯৮৯, তামিল) ছবিতে তিনটি, মাইকেল মাধান কামারাজান (১৯৯১, তামিল) ছবিতে চারটি এবং দসাবতারম (২০০৮, তামিল) ছবিতে ১০টি ভিন্ন ভিন্ন চরিত্রে অভিনয় করেন। ১৯৮০ সালে মুক্তি পায় বেকারত্ব নিয়ে সাড়া জাগানো তামিল চলচ্চিত্র ভারুমায়িন নিরাম ছিভাপ্পু যেখানে কামাল রঙ্গন নামের এক শিক্ষিত বেকার তরুণের চরিত্রে অভিনয় করেন , ছবিটি বানিয়েছিলেন খ্যাতনামা পরিচালক কে. বলচন্দ । এছাড়াও তিনি পি. ভারতীরাজার '১৬ ভায়াথিনিলে' (১৯৭৭, তামিল) এ প্রতিবন্ধী 'ছাপ্পানি' এর চরিত্র, ছিগাপ্পু রোজাক্কাল (১৯৭৮, তামিল) এ মানসিক রোগী নারী বিদ্বেষী দীলিপের চরিত্র এবং টিক টিক টিক (১৯৮১, তামিল) এ এক ফটোগ্রাফারের চরিত্রে অভিনয় করে প্রশংসা কুড়ান । কামালের প্রথম হিন্দি ছবি ছিল 'এক দুজে কে লিয়ে' (১৯৮১), যেটি ছিল ব্যাপক ব্যবসাসফল । এছাড়া ১৯৭৫ এর তামিল চলচ্চিত্র অপূর্ব রাগাঙ্গাল যেখানে তিনি তার চেয়ে বয়স্ক এক নারীর প্রেমে পড়েন, ওরু উধাপ্পু কান ছিমিত্তুগিরাধু (১৯৭৬, তামিল), ১৯৭৭ এর আভারগাল (তামিল), ১৯৭৮ এর ইলামাই উঞ্জাল আদুকিরাথু (তামিল) এবং আভাল আপ্পাদিথান (তামিল), ১৯৮০ এর উল্লাসা পারাভাইগাল (তামিল), ১৯৮২ এর মুনড্রাম পিরাই (তামিল), ১৯৮৫ এর কাক্কী ছাট্টাই (তামিল), ১৯৯৪ এর নাম্মাভার (তামিল), ১৯৯৬ এর আভভাই শানমুগি (যেখানে তিনি নারী চরিত্রে অভিনয় করেছিলেন, তামিল), ২০০৩ এর আনবে ছিভাম (যেটি নাস্তিকবাদ ও মানবতাবাদ নিয়ে তৈরী, তামিল), ২০০৯ এর উন্নাইপোল ওরুভান (হিন্দি চলচ্চিত্র 'এ ওইনেসডে' এর পুনঃনির্মাণ যেটি ২০০৮ এ মুক্তি পেয়েছিল, তামিল), জঙ্গীবাদ নিয়ে নির্মিত বিশ্বরুপম (২০১৩, তামিল) তার অভিনীত গুরুত্বপূর্ণ চলচ্চিত্র । কামাল অভিনীত হিন্দি চলচ্চিত্রগুলোর মধ্যে জনপ্রিয় হয়েছিল ১৯৮৩ এর 'সাদমা' যেটি ছিল '৮২ এর তামিল চলচ্চিত্র মুনড্রাম পিরাই এর পুনঃনির্মাণ, '৮১ এর 'এক দুজে কে লিয়ে', 'সনম তেরি কসম' (১৯৮২), '৮৫ এ মুক্তি পাওয়া 'সাগর' এবং 'গিরাফতার' ।


title: শ্রীদেবী

text: ১৯৮৩ থেকে ১৯৮৮ সালের মধ্যে জিতেন্দ্র ও শ্রীদেবী জুটি একত্রে ১৬টি চলচ্চিত্রে অভিনয় করেন, যার মধ্যে ১৩টি হিট এবং ৩টি ফ্লপ হয়। হিট চলচ্চিত্রসমূহ হল "হিম্মতওয়ালা", "জানি দোস্ত" (১৯৮৩), "জাস্টিস চৌধুরী" (১৯৮৩), "মাওয়ালী" (১৯৮৩), "আকালমন্দ" (১৯৮৪), "বলিদান" (১৯৮৫), "সুহাগন" (১৯৮৬), "ঘর সংসার" (১৯৮৬), "ধর্ম অধিকারী" (১৯৮৬), "অউলাদ" (১৯৮৭), "সোনে পে সুহাগা" (১৯৮৮)। ৩টি ফ্লপ চলচ্চিত্র হল "সারফারোশ" (১৯৮৫), "আগ অউর শোলা" (১৯৮৬) ও "হিম্মত অউর মেহনত" (১৯৮৭)।


title: সুলতানা জামান

text:
‘মাটির পাহাড়’ ছবিতে সুলতানা জামানের সঙ্গে অভিনয় করেছিলেন কাফি খান, রওশন আরা, কাজী খালেক। এই ছবিতে অভিনয়ের জন্য সুলতানা জামান চিত্রাকাশ পুরস্কারে ভূষিত হয়েছিলেন। এরপর ১৯৬২ সালে কলিম শরাফী ও জহির রায়হানের যৌথ পরিচালনায় ‘সোনার কাজল’, এহতেশাম পরিচালিত ‘চান্দা’, আব্দুল জব্বার খান পরিচালিত ‘জোয়ার এলো’ মুক্তি পায়। ‘চান্দা’ ও ‘জোয়ার এলো’ ছবির বাণিজ্যিক সাফল্য সুলতানা জামানকে রোমান্টিক অভিনেত্রী হিসেবে প্রতিষ্ঠিত করে।
১৯৬৪ সালে খান আতাউর রহমান নির্মাণ করেন ‘অনেক দিনের চেনা’। ১৯৬৫ সালে ফতেহ লোহানী পরিচালিত ‘সাতরং’, আলী মনসুর পরিচালিত ‘জানাজানি’ এবং মোস্তাফিজ পরিচালিত ‘মালা’ মুক্তি পায়। ছবিটি পূর্ব ও পশ্চিম পাকিস্তানে সুপার-ডুপার হিট ও ব্যবসা সফল হয়। ‘মালা’ ছবিটির বাণিজ্যিক সাফল্যের কারণে সুলতানা জামান সম্মাননা পেয়েছিলেন। তিনি ১৯৬৯ সালে ‘মনের মত বউ’ ও ‘ভানুমতি’ ছবিতে অভিনয় করেন। ১৯৭০ সালে ‘মিশর কুমারী’ ও ‘আঁকাঁবাঁকা’ ছবিতে অভিনয় করেন তিনি। ‘ভানুমতি’ ও ‘ছদ্মবেশী’ নামে দুটি ছবির প্রযোজনাও করেন সুলতানা জামান।
স্বাধীনতার পর সুলতানা জামান অভিনীত ছবির মধ্যে রয়েছে ‘নয়নমণি’, ‘নিশান’, ‘জাদুর বাঁশি’, ‘অনুভব’, ‘তৃষ্ণা’, ‘অগ্নিশিখা’।


title: কামিনি কৌশল

text:
১৯৬৫ সালে তিনি "শহীদ" চলচ্চিত্রে পার্শ্বচরিত্রে অভিনয় করেন। তিনি সহজেই নিজেকে প্রধান নারী চরিত্র থেকে পার্শ্বচরিত্রে মানিয়ে নেন। এই চলচ্চিত্রে অভিনয়ের জন্য তিনি
বেঙ্গল ফিল্ম জার্নালিস্টস এ্যাসোসিয়েশন অ্যাওয়ার্ডসের শ্রেষ্ঠ পার্শ্বচরিত্রে অভিনেত্রীর পুরস্কার লাভ করেন। পরবর্তীতে তার পার্শ্বচরিত্রে অভিনীত ওয়ারিশ, বিশ্বাস, ইয়াকীন, আদমি অউর ইনসান, গুমরাহ, উপহার, কয়েদ, ভানওয়ার, টাঙ্গেওয়ালা, হীরালাল পান্নালাল প্রশংসিত হয়। পার্শ্বচরিত্রে তিনি মনোজ কুমার পরিচালিত সাতটি চলচ্চিত্র - "শহীদ", "উপকার", "পুরব অউর পশ্চিম", "সন্ন্যাসী", "শোর", "রোটি কাপড়া অউর মাকান", "দশ নাম্বারি" ও "সন্তুষ"-এ অভিনয় করেন। "আনহোনী" ছবিতে তার খলচরিত্রে অভিনয় করে দর্শকদের অবাক করে দেন। ১৯৭৪ সালে কামিনি কৌশল প্রেম নগর ও ১৯৭৬ সালে মহাচোর ছবিতে রাজেশ খান্নার মায়ের ভূমিকায় এবং দো রাস্তে ছবিতে ভাবীর ভূমিকায় অভিনয় করেন। সর্বশেষ তিনি ২০১৩ সালে "চেন্নাই এক্সপ্রেস"-এ শাহরুখ খানের দাদীর ভূমিকায় এবং ২০১৪ সালে "পুরানি জিনস" ছবিতে অভিনয় করেন।


title: স্কট ইভানস (অভিনেতা)

text: "ওয়ান লাইফ টু লিভ" ধারাবাহিকে স্কট প্রথমে পাঁচটি পর্বে অভিনয় করেন। পরে সর্বমোট ১৩৭টি পর্বে তিনি ফিরে আসেন। ২০০৯ সালের জুলাই মাসে স্কট অভিনীত অলিভার ফিশের চরিত্রটিকে কাইল লিউইস (ব্রেট ক্লেওয়েল অভিনীত) নামে অপর এক পুরুষের সঙ্গে প্রণয় সম্পর্কে জড়িয়ে পড়তে দেখা যায়। প্যাট্রিসিয়া মসেরি নামে এক অভিনেত্রী এই ধারাবাহিকে ১৯৯৫ সাল থেকে পরপর বিভিন্ন পর্বে অভিনয় করছিলেন। কিন্তু গল্পের সঙ্গে চরিত্রটির সম্পর্ক নিয়ে ব্যক্তিগত স্তরে ধর্মীয় আপত্তি উঠতে শুরু করলে তাঁকে এই ধারাবাহিক থেকে বাদ দেওয়া হয়। এরপরই এই ধারাবাহিকের গল্পটি অধিকতর দৃষ্টি আকর্ষণ করতে শুরু করে।


title: ডাব্লিউডাব্লিউই র

text: 17 মে, ২01২ তারিখে, ডাব্লু ডব্লুএইচ এবং ইউএসএ নেটওয়ার্ক ঘোষণা করেছিল যে রায়টি 23 জুলাই ২01২ তারিখে 1000 তম পর্বের সাথে শুরু হওয়া স্থায়ী তিন-ঘন্টা ফর্ম্যাটে চলে যাবে। [8] তারপরে, সম্প্রচারের সমস্ত তিন ঘন্টা কেবল কাঁচা হিসাবে পরিচিত, যদিও তারা এখনও নিলসেন রেটিংগুলির উদ্দেশ্যে তিনটি পৃথক প্রোগ্রাম বলে মনে করা হয় (যেমন প্রতি ঘন্টা শেষে প্রদর্শিত পর্দার কপিরাইট বিজ্ঞপ্তি দ্বারা নির্দেশিত)। 2008 সালে, রায় এইচডি একটি নতুন পর্যায়ে debuting। ২010 সালে, ডাব্লুডিআইয়ের সমস্ত সাদা প্রকল্পে তের বছর পর কাঁচা রুপের জন্য রেপ র্যাপস রিটায়ার করা হয়েছিল এবং 2012 সালে সমস্ত ডাব্লু ডাব্লুএইচই প্রোগ্রামিংয়ের জন্য আদর্শ হয়ে উঠেছিল। ২01২ সালে, রায় তাদের এইচডি সেট আপডেট করেছিল। [25]


title: দ্য বয় নেক্সট ডোর (চলচ্চিত্র)

text: দ্য বয় নেক্সট ডোর (ইংরেজি: "The Boy Next Door", বাংলা: "পাশের বাড়ির ছেলে") হল ২০১৫ সালে মুক্তিপ্রাপ্ত একটি মার্কিন কামোদ্দীপক থ্রিলার-হরর চলচ্চিত্র। ছবিটির পরিচালক হলেন রব কোহেন এবং চিত্রনাট্যকার হলেন বারবারা কারি। এই ছবিতে মুখ্য ভূমিকায় অভিনয় করেন জেনিফার লোপেজ, রায়ান গুজম্যান ও ইয়ান নেলসন এবং অন্যতম দু’টি পার্শ্বচরিত্রে অভিনয় করেন জন করবেট ও ক্রিস্টিন শেনোয়েথ। লোপেজ এখানে ক্লেয়ার নামে এক উচ্চ বিদ্যালয় শিক্ষিকার ভূমিকায় অভিনয় করেছেন। তিনি তাঁর স্বামীর (করবেট) সঙ্গে বৈবাহিক সম্পর্ক ছিন্ন করার পরিকল্পনা করছিলেন। সেই সময় বয়সে ছোটো একটি প্রতিবেশী ছেলের (গুজম্যান) সঙ্গে তাঁর এক রাতের জন্য শারীরিক সম্পর্ক স্থাপিত হয়। সেই সম্পর্ক থেকে ক্লেয়ারের প্রতি ছেলেটির একটি বিপজ্জনক মোহ জন্মায়।


title: মাই লাইফ অ্যাজ আ ১০-ইয়ার-ওল্ড-বয়

text: ২০০৪ সালে,"মাই লাইফ অ্যাজ আ ১০-ইয়ার-ওল্ড-বয়" একটি মহিলার চরিত্রে অভিযোজন করে মঞ্চায়িত করা হয়ে ছিল। বর্ণনা করা হয় এভাবে যে [কার্টরাইটের] চোখের মধ্যে দিয়ে একটি শিশুর স্প্রিংফিল্ডে দৌড়ঝাঁপ করছে, প্রথম অংশ সংলাপ, কার্টরাইটের ঠাট্টা মিশ্রিত কণ্ঠের সংলাপ ছিল ঐ চরিত্রে ও চিত্র ছিল দ্যা সিম্পসনস থেকে। শেষে তিনি একটি প্রশ্ন উত্তর পর্ব করেন এবং দর্শকদের অনুমতিতে একটি খেলা খেলেন। কার্টরাইটের বান্ধবী রোজ গ্রস সহ-লেখক ও পরিচালক হিসেবে কাজ করেন। কার্টরাইট বিভিন্ন স্থানে উপস্থাপন করেন এর মাঝে ২০০৪ সালে অস্ট্রেলিয়ার Parramatta|পারামাট্টা দ্যা বিগ কমেডি ফেস্টিভালেও করেন, , a three-week run at the Edinburgh Festival Fringe ২০০৪ সালে আগষ্টে স্কটল্যান্ডের এডিনবার্গে, কানাডারটোরেন্ট তে "সিম্পসনস মেনিয়া"কনভেনশনে, অক্টোবর ২০০৪(উত্তর আমেরিকাতে দ্বৈত) এবং ২০০৫ সালের মে মাসে লন্ডনের রিভারসাইড স্টুডিওতে।


title: ভির: দ্য রোবট বয়

text: ভির দ্যা রোবট বয় ভারতের বহুল প্রাচারিত হাঙ্গামা টিভি তে প্রচারিত শিশুদের রোমাঞ্চকর একটি টিভি সিরিজ।এটি একটি হিউম্যানোয়েড রোবট এবং তার রোমাঞ্চকে কেন্দ্র করে তৈরী হয়েছে।এটি মায়া ডিজিটাল স্টুডিওর একটি পণ্য এবং এর সার্বিক সহযোগীতা করেছেন কসমস এন্টারটেইনমেন্ট।যেটি সিঙ্গাপুরে অবস্থিত।ভির তার দাদা ডঃ প্রেম সাহার সাথে ফুরসাত গঞ্জে বসবাস করে।ডিসেম্বর ৯, ২০১৭ সালে এর সম্প্রচার শুরু হয়।এটির প্রথম পর্ব হলো "পৃথিবীতে বিপদ"। এটা সকাল ১১ টার দিকে প্রথম প্রাচারিত হয়।ভির মানব সদৃশ একটি রোবট যার ভিতর একজন মানুষের সব গুনাবলি থাকার সাথে সাথে অলৌকিক ক্ষমতাও আছে যা তাকে সুপার হিউম্যান হিসেবে গড়ে তুলেছে।এই সিরিজটি ভির এর ধুর্ততা এবং তার উপস্থিত বুদ্ধিকে কেন্দ্র করে নির্মিত হয়েছে।তার সবচেয়ে কাছের বন্ধুর নাম হলো "চুলবুল(তার পোষা গাঁধা) ৮ বছরের বালিকা ইমলি এবং জিন্টু (তার পোষা জ্বীন্)।তার নির্মাতার নাম হলো ডাঃ প্রেম সাহায় এবং সে তার সাথে বসবাস করে।তার চির প্রতিদ্বন্দ্বীর নাম হলো ম্যাড ম্যাক্স এবং তার অনুগত টিভবাকটু।ম্যাড ম্যাক্স একজন বিজ্ঞানী যে ভিরকে বন্দী করে তাকে ধ্বংস করে দিতে চায় কিন্ত পরে তার মত একটি রোবট তৈরী করতে চায়।ভির এর মত আরেকটি রোবট তৈরী করে মানব সভ্যতাকে ধ্বংস করে আরেকটি জগৎ তৈরী করতে চেয়েছে যেখানে সে একাই রাজত্ব করতে পারে।ডঃ প্রেম সাহায় একজন দায়ালু বৃদ্ধ মানুষ যিনি মানুষের ভালোর জন্যে রোবটটি তৈরী করেছেন।


title: অ্যাভাটর: দ্য লাস্ট এয়ারবেন্ডার

text: এর সম্প্রচারের প্রকৃত তারিখ হিসেবে ২০০৪ সালের নভেম্বরকে উল্লেখ করা হলেও টিভিতে এর মূল সম্প্রচার শুরু হয়েছে ২০০৫ সালের ২১ ফেব্রুয়ারি। এছাড়া ডিভিডি আকারে বাজারে পাওয়া যায়, ইন্টারনেটে আইটিউন্‌স স্টোর বা এক্সবক্স লাইভ মার্কেটপ্লেস থেকে ডাউনলোডও করা যায়। এই ধারাবাহিকের স্রষ্টা এবং নির্বাহী প্রযোজক হলেন যৌথভাবে মাইকেল দান্তে ডিমার্টিনো এবং ব্রায়ান কনিয়েজকো। ৬-১১ বছরের শিশুদের কথা ভেবে নির্মিত হলেও নিকেলোডিয়ন চ্যানেলের রেটিং লাইনআপে এটি খুব ভালো স্কোর করেছে। এর সবচেয়ে বেশি রেটিংপ্রাপ্ত পর্বটি একসাথে প্রায় ৪.৪ মিলিয়ন দর্শক উপভোগ করেছিল। দর্শক ও সমালোচক সবার কাছেই এর জনপ্রিয়তা উল্লেখযোগ্য।জনপ্রিয় হওয়ার কারণেই নিকেলোডিয়ন এর দ্বিতীয় ও তৃতীয় মৌসুম শুরু কথা চিন্তা করতে পেরেছে। মোট ৯টি ডিভিডিতে এর বাজার সংস্করণ প্রকাশিত হয়েছে। এছাড়া একে নিয়ে জনপ্রিয় ধাঁচের কার্ড গেম, একটি ভিডিও গেম এবং দুটি লেগো সেট বেরিয়েছে। প্যরামাউন্ট পার্কস এতে প্রদর্শিত প্রাণীগুলোর স্টাফ সংরক্ষণ করেছে। এর ইংরেজি লোগোর সাথে চীনা অক্ষর 降卋(世)神通 (পিনিয়িন:Jiàngshì Shéntōng) রয়েছে।


title: মানুষী ছিল্লার

text: মিস ওয়ার্ল্ড ২০১৭-এ, ছিল্লার টপ মডেল, পিপল'স চয়েস, এবং মাল্টিমিডিয়া প্রতিযোগিতায় সেমিফাইনালিষ্ট হন, যখন তিনি "বিউটি উইথ এ পারপোজ" সহ-বিজয়ী ছিলেন। চিল্লারের "বিউটি উইথ এ পারপোজ" প্রজেক্ট ছিল প্রজেক্ট শক্তি। এই প্রচারাভিযানের লক্ষ্য হল মাসিক স্বাস্থ্যবিধি সম্পর্কে সচেতনতা বিস্তার করা। তিনি এই প্রজেক্টের জন্য ২০ টি গ্রাম ঘুরেছেন এবং প্রায় ৫০০০ নারীর চিকিৎসা করেছেন। ১৮ই নভেম্বর ২০১৭-এ, চিল্লার "'মিস ওয়ার্ল্ড ২০১৭" মুকুট জিতেন বিদায়ী মিস ওয়ার্ল্ড শিরোনামধারী স্টেফানি ডেল ভ্যালের মাধ্যমে। তিনি হচ্ছেন মিস ওয়ার্ল্ড শিরোনামধারী ৬ষ্ঠ ভারতীয় নারী, মিস ওয়ার্ল্ড ২০০০-এ প্রিয়াঙ্কা চোপড়ার মিস ওয়ার্ল্ড শিরোপা জয়ের পর তিনি তা অর্জন করেন।


title: মাই লাইফ অ্যাজ আ ১০-ইয়ার-ওল্ড-বয়

text:
"মাই লাইফ অ্যাজ আ ১০-ইয়ার-ওল্ড-বয়" শুরু হয়েছিল ডাউস বাটলারকে উৎসর্গ করে একটি স্বীকারোক্তি তালিকাএবং ভুমিকা ছিল "দ্যা সিম্পসনস"এ তার সহ অভিনেতা ড্যান ক্যাসটিলানিটা থেকে।বইয়ের প্রথম অধ্যায় ১৯৮৭ সালের পূর্বে কার্টরাইটের জীবন ও কর্ম জীবন নিয়ে। দ্বিতীয় অধ্যায়ে কার্টরাইট স্মরণ করেছে সিরিজের একটি প্রানবন্ত ভূমিকায়" দ্যা ট্রেসী উলম্যান শো" তে অডিশন দিতে যাওয়ার দিনটিকে। শটগুলো ছিল ক্রিয়াহীন পরিবার সমন্ধে এবং কার্টরাইটের উদ্দেশ ছিল লিসা সিম্পসনস,বড় মেয়ের চরিত্রে অডিশন দেওয়া। অডিশনে আসার পর সে দেখল তার বড় ভাই বার্টের ভুমিকা আরও আকর্ষণীয়।ম্যাট গ্রোয়েনিংশট গুলোর প্রণেতা, তাকে বার্টের জন্য অডিশন দিতে দেন এবং পড়া শুনে তাকে তাৎক্ষণিক কাজ দেন। সেখান থেকে,বার্টে কণ্ঠ দেওয়ার অভিজ্ঞতা তার বইটিতে। তিন সিজন শট নেওয়ার পর ১৯৮৯ সালে আত্মপ্রকাশ করে আধ ঘণ্টার একটি "দ্যা সিম্পসনস'’ পরবর্তী অধ্যায় গুলোতে,তিনি ‘’দ্যা সিম্পসনস’’কে স্মরণ করেছেন, মন্তব্য করেছেন রেকর্ড প্রকিয়া, তার সহকর্মী ও প্রকাশক সম্বন্ধে, এবং কিভাবে তিনি বিভিন্ন চরিত্রেI কণ্ঠ দিয়েছেন যেমন নেলসন মুন্তযও রালফ উইগ্গুম। ১৫তম অধ্যায়ে তিনি বিখ্যাত চরিত্রটি নিয়ে প্রথম আলোচনা করেন, যদিও এটি খুব একটা পরিচিত ছিল না।
কতিপয় অধ্যায় গুলোতে "দৃশ্যগুলো পিছনে" অর্থাৎ "দ্যা সিম্পসনস" কিভাবে তৈরি হয়েছিল, লেখা,রেকর্ডিং এবং অ্যানিমেশনের ওপর বিশেষভাবে বিস্তারিত আছে। " মাই লাইফ অ্যাজ আ ১০-ইয়ার-ওল্ড-বয়"এ বিভিন্ন ঘটনা বিস্তারিত একাধিক অংশ কার্টরাইট এর দিনলিপি থেকে রয়েছে যার বেশিরভাগ "দ্যা সিম্পসনস" অতিথি তারকাদের সঙ্গে সাক্ষাতের। অতিথি তারকাদের মাঝে তিনি আর্নেস্ট বর্গনিং , ড্যানি ডেভিইটো,কিরক ডৌগ্লাস,মেল গিবসন, কেলসে গ্রামার, টম জোন্স,মাইকেল জ্যাকসন,মিকি রুনি,Meryl স্ট্রীপ এলিজাবেথ ট্রেলর সম্বন্ধে বলেন। এক অধ্যায়ে তিনি সেই দিনের বর্ণনা করেন যেদিন তিনি তদন্ত করে জানেন "দ্যা সিম্পসনস" এর নিয়মিত অতিথি ফিল হার্ট ম্যানকে হত্যা করা হয়েছিল। চূড়ান্ত অধ্যায়টি অতীত-সম্পর্কীয় যেখানে তিনি "একজন তারকার পিছনের কণ্ঠ হতে চান কি?" এই প্রশ্নের উত্তর দেন ।
"মাই লাইফ অ্যাজ আ ১০-ইয়ার-ওল্ড-বয়" মূল মুদ্রণ ২৫০০০কপি বিক্রি হয়েছিল তার সঙ্গে, যুক্তরাজ্য, প্রি-অর্ডার বিক্রি হয় ৩৮০০০ কপি। কার্টরাইট ডেটন, ওহাইও তার আদি শহরে 2000 সালের অক্টোবর একটি প্রচার সফর শুরু করেন, যেখানে 2000 সালের নভেম্বরের প্রথম সপ্তাহে শহরে বইটি বিক্রয় সবচে বেশি হয়। "ডেটন ডেইলী নিউজস" এর লরা উ বিসফ মন্তব্য করেন যে বইটি " "দ্যা সিম্পসনস " এর ভিতরের মুল অগ্রদূত। " যাইহোক, বেশ কিছু সমালোচক মন্তব্য করেন বই সহজবোধ্য ছিল এবং বইটিতে কয়েকটি আকর্ষণীয় গল্প উপস্থাপিত " নিউ ইয়র্ক টাইমস " এর সুসান শাপিরো লিখেছিলেন যদিও 'একটি সেলিব্রিটিকে কেউ জানে না' এটা প্রচলিত হলেও ফটোগ্রাফ, ডায়েরি থেকে লেখা অংশ এবং অসাধারন আকর্ষণীয় আলোচনার কারণে বইটি একটি ব্যক্তিগত স্ক্র্যাপবুকের মত মনে হয়. " . " লাইব্রেরী জার্নাল " এর রোজল্লেন ব্রিউয়ার্স মন্তব্য করেন "কার্টরাইট নিজের জীবন, এখানে থাকুক না কেন, সত্যিই নতুন বা রোমাঞ্চকর কিছুই নেই। তিনি জানতেন তিনি কি করতে চেয়েছিলেন এবং গল্পের শেষে তা করতে সক্ষম হয়েছিছিলেন " " দ্যা প্রভিন্স " এর লি বাকাছ লিখেছিলেন ‘দ্যা ভয়েস অফ বার্ট সিম্পসনস সম্পর্কে এই ছোট বইটি পড়তে গিয়ে মনে হয়ে ছিল এটা যেন কোন দশ বছরের ছেলের লেখা। এটা নয় যে সব খারাপ। কার্টরাইটের, রালফ উইগ্গুম ও অন্যান্যদের সাথে "দ্যা সিম্পসনস " এর দৃশ্যগুলো পিছনে যাওয়ার সফরটি একটি সফল সিরিজ। একজন প্রাপ্তবয়স্ক মহিলার পৃথিবীর অন্যতম সেরা কাজকে অতিক্রম করা, এর দৃশ্যাবলীর একত্রে উপস্থাপন - ইত্যাদি বিষয়গুলো মনোরঞ্জনকরভাবে এতে ফুটিয়ে তোলা হয়েছে ... তবে এর কাহিনি ধারাবাহিকভাবে এমন ছিল না। "


title: সীয়িং রেড (ডেক্সটার)

text: সীয়িং রেড মার্কিন টেলিভিশন নাটক সিরিজ ডেক্সটারের প্রথম মৌসুমের দশম পর্ব। ২০০৬ সালের ৩রা ডিসেম্বর এটি শো টাইমে সর্বপ্রথম প্রচারিত হয়। পর্বটি লিখেছিলেন কেভিন আর. মেনার্ড এবং পরিচালনা করেছিলেন মাইকেল কুয়েস্তা। পর্বটিতে মায়ামি হোমিসাইড ডিপার্টমেন্টের দল একটি রক্তাক্ত অপরাধ এলাকা পরিদর্শন করে। সেখানে বিশেষজ্ঞ ডেক্সটার মর্গান ( মাইকেল সি. হল) নিজের ছোটবেলার  আঘাতমূলক স্মৃতির মুখোমুখি হয়। অন্যদিকে, ডেক্সটারের গার্লফ্রেন্ড রিটা বেনেট (জুলি বেঞ্জ) কে তার প্রাক্তন স্বামী পল বেনেট (মার্ক পেলেগ্রিনো) কে হামলার দায়ে অভিযুক্ত  এবং তার বাচ্চাদের নিজের কাছে রাখার আইনগত হারানোর ঝুঁকির সম্মুখীন হয়। গোয়েন্দা এঞ্জেল বাতিস্তা (ডেভিড জায়াস) আইস ট্রাক খুনী "শারীরিকভাবে বিকলাঙ্গের প্রতি যৌনতার জন্য আকৃষ্ট" বলে ইঙ্গিত পায়।


title: বেন স্টিলার

text: যদিও প্রথম মৌসুমের অনুষ্ঠানটি বাতিল করা হয়। পরবর্তিতে ১৯৯২ সালের দিকে “ফক্স নেটওয়ার্ক” এ “দ্য বেন স্টিলার শো” নামে আরেকটি অনুষ্ঠান শুরু করা হয়। যাতে ১২টি পর্ব প্রচার করা হয়। “দ্য বেন স্টিলার শো” এর প্রধান লেখকদের মধ্যে ছিলে স্টিলার এবং ‘জুড এপ্যাটো’। যদিও এটি ক্ষীণ সময়ের জন্য প্রচার করা হত এটি রেটিং এর ক্রমশ নিচের দিকে নামতে থাকে, এর পরেও এটি একটি “এমি এওয়ার্ড” জিতে নেয় ‘গান কিংবা কমেডিতে অসাধারণ লেখনীর’ বিষয়শ্রেণীতে।


title: নোবুয়ুকি আবে

text:
প্রধানমন্ত্রী হিসাবে পদচ্যুতির ৩ মাস পরে আবেকে চীনে বিশেষ দূত হিসাবে নানজিং এ ওয়াং জিংওয়েই এর জাপান সমর্থিত অঞ্চল কে পরামর্শ দিতে পাঠানো হয়।একই সাথে উত্তর চীনে জাপানের অর্থনৈতিক ও সামরিক অধিকার নিশ্চিত করতে একটি চুক্তি করতে বলা হয় আবে কে।কিন্তু প্রকৃতপক্ষে আবে চীনে ওয়াং জিংওয়েইর প্রো-জাপানি "পুনর্গঠিত জাতীয় সরকারের" প্রতি সহানুভূতিশীল ছিলেন। জাপানে ফেরার পর আবে ১৯৪২ সালে হাইজ অব পীয়ারসএ যোগদান করেন এবং ইম্পেরিয়াল রুল এসিস্ট্যান্স পলিটিকাল এসোসিয়েশন এর সভাপতির সম্মানিক পদ গ্রহণ করেন।তিনি ১৯৪৪ ও ১৯৪৫ সালে ১০ম (ও শেষ) ব্যক্তি হিসাবে কোরিয়ার গভর্নর জেনারেল নিযুক্ত হন।
দ্বিতীয় বিশ্বযুদ্ধএর পরে আবে পাবলিক অফিস থেকে উৎখাত হন এবং দখলদার মার্কিন সরকার তাকে গ্রেপ্তার করে।তবে তাঁর বিরুদ্ধে কোনো যুদ্ধাপরাধএর অভিযোগ আনা হয় নি এবং দ্রুতই তাঁকে ছেড়ে দেয়া হয়।তার দ্বিতীয় ছেলে ছিলেন নবুহিরো আবে।


title: ইরুমা, সাইতামা

text:
ইরুমা এদো জমানা তে নিক্কো ওয়াকিওকান জনপথে অবস্থিত তিনটি ডাক শহর এর ধারা হিসাবে ধীরে ধীরে উন্নত হয়েছিল।
তোয়ুকা শহর এবং কানেকো,মিয়াদেরা ,ফুজিসাওয়া এবং হিগাশিকানেকো এই তিনটি গ্রাম ইরুমা জেলা,সাইতামা এর ভিতরেই সৃষ্টি হয়েছিল।পহেলা এপ্রিল আঠার শ উননব্বই সাল তারিখে পৌরসভা পদ্ধতির পত্তনের পরপরই এটি হয়। ইম্পেরিয়াল জাপানিজ আর্মি উনিশ শ আটত্রিশ সালে এখানে একটি এয়ারফিল্ড স্থাপন করে।পরবর্তীতে এটি ইরুমা বিমান ঘাঁটি তে পরিণত হয়।উনিশ শ চুয়ান্ন সাল এর পহেলা এপ্রিল এ হিগাশিকানেকো গ্রাম সেইবু শহরে পরিণত হয়। উনিশ শ ছাপ্পান্ন সালের ত্রিশ অক্টোবর তারিখ এ তোয়ুকা, কানেকো,মিয়াদেরা,ফুজিসাওয়া ও সেইবু মিলে একীভূত হয় এবং মুসাশি শহরে পরিণত হয়। । উনিশ শ ছেষট্টি সালের পহেলা নভেম্বর মুসাশিকে নগর পদ মর্যাদা দেয়া হয়।ফলে এটি ইরুমা এর প্রথম নগর হয় । দুই হাজার সতেরো সালে জাপান ইতিহাসের প্রথম দেশ হিসাবে উন্মুক্ত ভাবে একজন তৃতীয় লিঙ্গের ব্যক্তিকে পাবলিক অফিসে নিয়োগ দেয়, যখন তোমোয়া হোসোদা ইরুমা নগরের একজন কাউন্সিলর নির্বাচিত হন।


title: এহিমে প্রশাসনিক অঞ্চল

text: ইমাবারি ও সাইজোও সন্নিহিত উপকূলীয় অঞ্চলে অনেক শিল্প গড়ে উঠেছে। জাপানের বৃহত্তম জাহাজ নির্মাতা ইমাবারি জাহাজ নির্মাণ কোম্পানির ডকইয়ার্ডও এখানে অবস্থিত। রাসায়নিক শিল্প, তেল শোধন, কাগজ ও বস্ত্রবয়ন শিল্পও উল্লেখযোগ্য। গ্রামাঞ্চলের প্রধান অর্থনৈতিক ক্রিয়া চাষাবাদ ও মাছ ধরা। এছাড়া মিকান ও ইয়োকান লেবু ও প্রক্রিয়াকৃত মুক্তোও এহিমের বৈশিষ্ট্য। ইকাতায় অবস্থিত পারমাণবিক বিদ্যুৎকেন্দ্রটি শিকোকু দ্বীপের বিদ্যুতের মোট চাহিদার অনেকাংশ পূরণ করে।


title: চিবা প্রশাসনিক অঞ্চল

text: চিবা প্রশাসনিক অঞ্চলে প্রাগৈতিহাসিক কাল থেকে মানুষের বসতি আছে। জোমোন যুগের নিদর্শন গোটা চিবা থেকেই পাওয়া গেছে। জাপানে বৃহত্তম এঁটো শামুক-ঝিনুকের খোলার পাহাড় এখানেই পাওয়া গেছে, যা থেকে বোঝা যায় এক বর্ধিষ্ণু অধিবাসী গোষ্ঠীর কথা, যারা খাদ্যের জন্য নিকটস্থ সমুদ্রের উপর নির্ভর করত। চিবায় অনেকগুলো কোফুন সমাধিক্ষেত্রও আছে; সবচেয়ে বড়টি টোকিও উপসাগরের কাছে ফুৎৎসুতে।


title: আব গাজ

text: আব গাজ (অথবা আবগাস) আফগানিস্তানের উত্তর-পূর্বাঞ্চলের বাদাখশন প্রদেশের একটি গ্রাম। এটি আব-ই-ওয়াকনের বামে ব্যাংকের পাশাপাশি অবস্থিত নদী এবং আমু দরিয়া নদিতে গিয়ে মিলিত হয়েছে। এছাড়াও এটি কালা পাঞ্জা গ্রাম থেকে প্রায় দশ মাইল দক্ষিণপূর্বে অবস্থান করছে।


title: আবা,ওকায়ামা

text: আবার খেত আর গাছপালাই হলো প্রধান | গ্রাম থেকে লোকজন চলে যাওয়ায় জনসংখ্যা কমে গেছে এখানে | জাপানের ১০০ প্রধান গ্রামের মধ্যে আবা ও আসে | আবার মানুষদের মধ্যে যা মিলান তা অতুলনিয় | ভবিষ্যতে আবাকে আবার গড়ে তোলার পরিক্রমা রয়েছে যাতে আগে যারা আসবে তাদের কোনো কষ্ট না হয় | আর ওকাইয়ামা (岡山 市 ওকামামা-শি, জাপানিজ: [ওকাঞ্জমা]) হচ্ছে জাপানের চুগোকু অঞ্চলের রাজধানী । শহরটি ১৪৪২ সালের ১ জুন প্রতিষ্ঠিত হয়েছিল | ২০১৭ সালের ফেব্রুয়ারী হিসাবে, শহরটির সংখ্যা আনুমানিক ৭২০৮৪১  এবং জনসংখ্যার ঘনত্ব প্রতি বর্গ কিমি ২৯১০  জন। মোট এলাকা হচ্ছে ৭৮৯.৮৮  বর্গ কিলোমিটার (৩০৪.৯৭  বর্গ মাইল)।শহর কোরাকু-এটি জাপানের শীর্ষ তিনটি ঐতিহ্যবাহী বাগানগুলির একটি এবং ওকায়ামা প্রাসাদ নামে পরিচিত, যা ১০০ টি সেরা জাপানি কেল্লায় স্থান পায়। জাপানী কাহিনী "মমতারো  " এর সেটিং হিসাবে এই শহরটি বিখ্যাত।মুরমাচি  সময়ের আগে, Okayama একটি খামার অঞ্চলের এক কোণ ছিল এবং একটি ছোট কানমেৎসু দ্বারা নির্মিত দুর্গ অন্তর্ভুক্ত। সেনগুও যুগে, উকিতা নাওই ওকেয়া আক্রমণ করে এবং এই অঞ্চলে পরিবহন সম্পদ ও বিস্তৃত কৃষিভূমির জন্য দুর্গ আক্রমণ করে। নাওমি দুর্গের পুনঃনির্মাণ করেন, পুরানো সানাইয়া রাস্তাটি দুর্গ শহরটির কেন্দ্রীয় অংশে নির্মিত এবং বিজেন প্রদেশের ভিতরের ও বাইরের কারিগরদের ডেকেছিলেন। ওকামামা বিজেন প্রদেশের রাজনৈতিক ও অর্থনৈতিক রাজধানী হয়ে ওঠে। ১৬০০ খ্রিস্টাব্দে, সকীঘাহার যুদ্ধে নরওয়ের ও উকাইয়ামের প্রভু ওসিতা হায়দারি মারা যান। পরের বছর, কোবাকাকা হিদেয়াকি ওকামায়া এসে ওকায়মা ডোমেনের সামন্ত প্রভু হয়ে ওঠে। হিদেয়াকি ১৬০২ সালে মারা যান, তবে, কোবায়াকেও বংশ শেষ। ইয়েকদা তাদাতুগু, যিনি হিমজি ডোমেইনের সামন্ততান্ত্রিক প্রভু ছিলেন, তিনি ওকাইয়ামের পরবর্তী প্রভু হয়ে ওঠে। এই সময় পরে, ওকামামা ইকাদাস দ্বারা ১৯ শতকের শেষ অংশ পর্যন্ত শাসিত হয়েছিল। তার অর্থনৈতিক উন্নয়ন অব্যাহত, ১৮ শতকের শেষের দিকে জাপানের দশটি শ্রেষ্ঠ বড় দুর্গ শহরগুলির মধ্যে ওকামামা এক। কোরাকুয়েন বাগান চতুর্থ সামন্ত প্রভু, ইকাদা সুনামাস দ্বারা গড়ে উঠেছিল।      দুটি প্রধান স্কুল:


title: নোবুয়ুকি আবে

text:
আবে ইশিকাওয়া প্রদেশের কানাজাওয়া নগরের এক প্রাক্তন সামুরাই পরিবারে জন্মগ্রহণ করেন।তার শ্যালক ছিলেন ইম্পেরিয়াল জাপানিজ আর্মির এডমিরাল শিগেইয়োশি ইন্যুয়ে।
আবে টোকিও ১ নং মিডল স্কুল (টোকিও মেট্রোপলিটান হিবিয়া হাই স্কুল) ও এরপর ৪ নং হাই স্কুলে পড়েন।ছাত্রাবস্থায় তিনি ১ম চীন-জাপান যুদ্ধে সামরিক কর্মে স্বেচ্ছাসেবী ছিলেন।
যুদ্ধের পরে আবে ইম্পেরিয়াল জাপানিজ আর্মি একাডেমি থেকে নভেম্বর ১৮৯৭ সালে উত্তীর্ণ হন।পরের ২৭ জুন সেকেন্ড লেফটেন্যান্ট হিসাবে নিযুক্ত হবার পর নভেম্বর ১৯০০ তে লেফটেন্যান্ট এ পদোন্নত হন। ১৯০১ এর ডিসেম্বরে আর্মি আর্টিলারি স্কুল থেকে উত্তীর্ণ হন। নভেম্বর ১৯০৩ এ ক্যাপ্টেন হিসাবে পদোন্নত হন এবং আর্মি যুদ্ধ কলেজ এর ১৯ তম ক্লাস থেকে ১৯০৭ এর নভেম্বরে উত্তীর্ণ হন।অতিজাতীয়তাবাদী জেনারেল আরাকি সাদাও তার একজন ক্লাসমেট ছিলেন।তিনি ডিসেম্বর ১৯০৮ এ মেজর হন এবং এক বছর পর আর্মি যুদ্ধ কলেজ এর নির্দেশক হিসাবে যোগদান করেন।১৯১০ এর নভেম্বরে তিনি জার্মান সাম্রাজ্যের জাপানি দূতাবাসে মিলিটারি সহদূত হিসাবে নিযুক্ত হন,এবং ফেব্রুয়ারী ১৯১৩ তে ভিয়েনার দূতাবাসে অতিরিক্ত সহদূত হিসাবে যোগ দেন।


শিরাকাওয়া-গো এবং গোকায়ামার ঐতিহাসিক গ্রামগুলো হচ্ছে জাপানের ইউনেস্কো বিশ্ব ঐতিহ্যবাহী স্থানের একটি। জাপানের কেন্দ্রে গিফু এবং টোইয়ামা প্রিফেকচারের সীমান্ত ঘেঁষে চলা শোগাওয়া নদীর উপত্যকায় স্থানটি অবস্থিত। গ্রামগুলো টিকে আছে একাদশ শতাব্দী থেকে। শিরাকাওয়া-গো(白川郷, "সাদা নদী পুরনো-জেলা") এর অবস্থান হচ্ছে গিফুর শিরাকাওয়া গ্রামে। গোকায়ামার (五箇山, "পাঁচ পর্বত ") এলাকা টোইয়ামা প্রিফেকচারের নান্টোর কামিতাইরা ও তাইরার অতীতের গ্রামগুলোর মধ্যে বিভক্ত।


title: আব বন্দ জেলা

text:
আব ব্যান্ড জেলা আফগানিস্তানের গজনী প্রদেশের একটি জেলা। ২০০২ সালে এই জেলার সংখ্যা গণনা করা হয় ৪১৩৪০ জন, যাদের অধিকাংশই পশতুন। আব ব্যান্ড কাবুল থেকে কান্দাহার যাওয়ার প্রধান সড়কের পাশে অবস্থিত। আব ব্যান্ড উত্তর ও দক্ষিণ আব এই দুই অংশে বিভক্ত। এই দুইটির মধ্যে রয়েছে একটি মরুভূমি এবং একটি নদী যা দক্ষিণের একটি উপাত্যকার দিকে প্রআাহিত হয়েছে। এই জেলার অধিকাংশই এখন তালেবানদের দখলে, শুধুমাত্র জেলা সদরদপ্তরটি সরকারের অধীনে রয়েছে। এই জেলায় নির্মাণাধীন কোন প্রকল্প নেই, স্থানীয় লোকজন কাজের জন্য নিয়মিতভাবে পাকিস্তান এবং ইরান এ যায়। আব ব্যান্ড এ চার ধরনের জাতিগত গোষ্টী রয়েছে: বোদেন খাইল, না খাইল, মুল খাইল এবং সুরখাইল। আব ব্যান্ড সুমধুর আঙ্গুর এবং রজন এর জন্য বিখ্যাত যা বাণিজ্য ও বিনিময়ের জন্য গজনী শহর ও মুকুর জেলায় রপ্তানি করে থাকে। প্রতিবেশী গ্রাম এবং নিজেদের দৈনন্দিন জিনিসপত্র ক্রয় বিক্রয়ের জন্য এখানে একটি ছোট বাজার রয়েছে। বাজারটি বাজি ও চাউনাই গ্রামের মাঝে অবস্থিত। এই জেলার লোকজন খুবই গরীব; শীতকালে বেচেঁ থাকার জন্য তারা কৃষি ক্ষেতে টানা ৬ মাস কঠোর পরিশ্রম করে।
কারিজ হচ্ছে এখানকার পানির উৎস। ২০০০ সালে খরার সময় অধিকাংশ পানির উৎসই শুকিয়ে যায়। যাহোক, এখানে পাম্প মেশিন বসানোর ব্যাপারে এখানকার লোকজন রাজি নয় কারণ তা কারিজের এই অঞ্চলের বাকি অংশ শুকিয়ে ফেলবে।
এখানে কোন প্রধান সড়ক নেই, বিশেষ করে দক্ষিণাঞ্চলে শীতকালের প্রায় দুই থেকে আড়াই মাস বরফ দ্বারা রাস্তা আচ্ছাদিত হয়ে পড়ে, তখন লোকজন শুধুমাত্র পায়ে হেঁটে চলাচল করে।
বাজারটি বাজি ও চাউনাই গ্রামের মাঝে অবস্থিত। এই জেলার লোকজন খুবই গরীব; শীতকালে বেচেঁ থাকার জন্য তারা কৃষি ক্ষেতে টানা ৬ মাস কঠোর পরিশ্রম করে। কারিজ হচ্ছে এখানকার পানির উৎস। ২০০০ সালে খরার সময় অধিকাংশ পানির উৎসই শুকিয়ে যায়। যাহোক, এখানে পাম্প মেশিন বসানোর ব্যাপারে এখানকার লোকজন রাজি নয় কারণ তা কারিজের এই অঞ্চলের বাকি অংশ শুকিয়ে ফেলবে।
এখানে কোন প্রধান সড়ক নেই, বিশেষ করে দক্ষিণাঞ্চলে শীতকালের প্রায় দুই থেকে আড়াই মাস বরফ দ্বারা রাস্তা আচ্ছাদিত হয়ে পড়ে, তখন লোকজন শুধুমাত্র পায়ে হেঁটে চলাচল করে।
আব ব্যান্ড জেলায় অনেক পাহাড় পর্বত রয়েছে। এগুলোর মধ্যে অন্যতম হল খাজা লাল পাহাড়, জারকা, লাকা তেগা, খার খোস্তা পর্বত, জেগাই পাহাড় সহ আরো অনেক পাহাড় পর্বত।


title: শিরাকাওয়া-গো এবং গোকায়ামার ঐতিহাসিক গ্রাম

text: জাপানের ১৯৫০ সালের সাংস্কৃতিক সম্পদ সংরক্ষণ সংক্রান্ত আইনের আওতায় ওগিমাচি, আইনোকুরা এবং সুগানুমা গ্রাম তিনটি ঐতিহাসিক বাড়ি সংরক্ষণের গুরুত্বপূর্ণ জেলা হিসেবে চিহ্নিত। ১৯৫০ সালের আইনে আইনোকুরা এবং ওগিমাচিকে ঐতিহাসিক অঞ্চলের স্বীকৃতি দেয়া হয়েছে এবং বর্তমান অবস্থার পরিবর্তন বা উন্নয়ন সংক্রান্ত যেকোনো প্রকল্প বাস্তবায়নের আগে অবশ্যই জাতীয় সরকার অনুমোদন করাতে হবে। এছাড়া বাড়ীগুলোর বাসিন্দারা গৃহের উন্নয়নের জন্য একটি প্রথাগত উন্নয়ন কার্যক্রম মেনে চলে। জাপান সরকারের সংস্কৃতি বিষয়ক এজেন্সির উপর সংরক্ষণের সামগ্রিক দায় ন্যাস্ত। তাদের সাথে অবশ্য অন্যান্য সরকারি সংস্থা কাজ করে।


title: সমকোণ

text:
৯০ ডিগ্রী কোণকে বলে এক সমকোণ। সমকোণের থেকে ছোট কোণ হল সূক্ষ্মকোণ, আর সমকোণের থেকে বড় (কিন্তু ১৮০ ডিগ্রীর চেয়ে কম) কোণ হল স্থূলকোণ। দুইটি সরলরেখা বা দুইটি তল পরস্পর সমকোণে অবস্থিত হলে বলা হয় এরা একে অপরের সাথে "লম্ব" (normal) অবস্থানে আছে। সূর্য মধ্যআকাশে থাকলে ভূমির সাথে সূক্ষ্মকোণে থাকা খুঁটি বা দেওয়ালের ছায়া এক দিকে পড়ে আর স্থূলকোণে থাকলে তা আরেকদিকে পড়ে, কিন্তু ভূমির উপর লম্বভাবে অবস্থিত খুঁটি বা দেওয়ালের ছায়া দেওয়ালের ছায়া কোন পাশেই পড়েনা। দুটি ভেক্টর রাশি পরস্পর লম্বভাবে অবস্থান করলে তাদের নিজ নিজদিকে অন্যটির কোন প্রভাব পড়েনা।
কোনের স্ংঞ্জা - একটি সাধারন বিন্দু থেকে উৎপন্ন দুটি সরল রেখা বা রশ্মির মাঝের গঠন বা ফাঁকা স্থানকে কোন বলে ।


title: বৈরাগীর ভিটা

text: মহাস্থানগড় দুর্গ নগরীর প্রাচীরের দক্ষিণে অবস্থিত বৈরাগীর ভিটায় প্রত্নতাত্ত্বিক খনন চালিয়ে পাল আমলের প্রাথমিক ও শেষ যুগের দুটি মন্দিরের ধ্বংসাবশেষ আবিষ্কৃত হয়েছে। মন্দির দুটির উত্তরে উন্মুক্ত প্রাঙ্গনে আরও কিছু স্থাপত্যকর্ম পাওয়া যায়। প্রাথমিক পাল যুগের মন্দিরটির ভিত্তি প্রাচীর উত্তর দিকে ২৯.৮৭ মিটার ও পূর্ব দিকে ১২.৮ মিটার। প্রাচীরটি মোল্ডেড ব্যান্ড দ্বারা অলঙ্কৃত। এর দক্ষিণ দিকে অপর মন্দিরটি অবস্থিত। মন্দিরটিকে উত্তর থেকে দক্ষিনে প্রবাহমান একটি নালা বিভক্ত করেছে। নালাটির একটি অংশ ইট দিয়ে নির্মিত ও আরেকটি অংশ প্রাথমিক গুপ্ত আমলের কালো কষ্টি পাথর দিয়ে নির্মিত। দ্বিতীয় পাল যুগের মন্দিরটি আগেরটি অপেক্ষা বৃহত্তর এবং আয়তাকৃতির (৩৩.৮৩ মি × ১৩.৩৭ মি)। ধ্বংসাবশেষ বিচ্ছিন্ন হয়ে যাওয়ার জন্য এর স্থাপত্যশৈলী স্পষ্ট নয়। মন্দিরের পূর্ব দিকে একটি মঞ্চের ধ্বংসাবশেষ আবিস্কৃত হয়, যাতে ২৩টি কামরার অস্তিত্ব পাওয়া যায়। এছাড়া এই স্থানে লুকিয়ে থাকা গভীর গর্তে পাল যুগের কাঠামো ও তার পূর্ববর্তী গুপ্ত যুগের ধ্বংসাবশেষের অস্তিত্ব পাওয়া যায়। ২০১৪ সালে প্রত্নতাত্ত্বিক খনন করে ২১০০ বছর আগের তিনটি পাতকুয়া আবিস্কার করা হয়।


title: পাহাড়পুর বৌদ্ধ বিহার

text: বিহারের মধ্যবর্তী উন্মুক্ত অঙ্গনে আরও কিছু ইমারতের ধ্বংসাবশেষ পাওয়া যায়। এদের মাঝে বেশ কিছু ইমারতের বৈশিষ্ট্য শনাক্ত করা সম্ভব হয়নি। অঙ্গনের দক্ষিণ-পূর্বাংশে ভোজনশালা ও রন্ধনশালা অবস্থিত। এ দুটি স্থাপনার মাঝে ৪৬মি দীর্ঘ ইট বাঁধানো একটি নর্দমা আছে এবং এর কাছে এক সারিতে তিনটি কূপ আছে। এছাড়াও রয়েছে কিছু নিবেদন স্তূপ, প্রশাসনিক ভবন, কেন্দ্রীয় মন্দিরের প্রতিকৃতি ইত্যাদি। নিবেদন স্তূপগুলোর মাঝে দক্ষিণ-পূর্বাংশে অবস্থিত স্তূপটি ১৬কোণ বিশিষ্ট নক্ষত্র আকৃতির। অনুচ্চ একটি মঞ্চের মাঝে সংস্থাপিত এ স্তূপটির সংলগ্ন স্থানে রয়েছে একটি পাকা কূপ। অন্যান্য নিবেদন স্তূপগুলো বিক্ষিপ্তভাবে নির্মিত। চত্বরের উত্তর-পূর্বাংশের ইমারতগুলো সম্ভবত প্রশাসনিক এবং অন্যান্য কাজে ব্যবহৃত হত।


title: জঙ্গলবাড়ি দূর্গ

text: দূর্গটিতে বর্তমানে উত্তর-দক্ষিণে লম্বা ইটের পাঁচিল দিয়ে ভাগ করা দুটি চত্বর রয়েছে। স্থানীয়রা পাঁচিলটি পরিচিত 'প্রাসাদ প্রাচীর' নামে। দক্ষিণ দিকে একটি তোরণ আছে। তোরণটির সামনের দিকে 'করাচি' নামে একটি পূর্বমূখী একতলা ভবন রয়েছে। তোরণের পিছনে 'অন্দর মহল' নামে এক তলা দক্ষিণ মুখী একটি ভবন রয়েছে। পুরো ইটের দেওয়াল চুনকামসহ লেপন দিয়ে ঢাকা। দক্ষিণ, পশ্চিম ও উত্তর দিকে গভীর পরিখা খনন করা আছে। পরিখাটিকে পূর্বদিকে নরসুন্দা নদীর সাথে সংযুক্ত করা হয়। বাড়ির সামনে ঈশা খাঁর সময়ের খনন করা একটি দীঘি আছে। তার পাশেই আছে একটি তিনগম্বুজ বিশিষ্ট মসজিদ। ধারণা করা হয়, ঈশা খাঁই মসজিদটি নির্মাণ করেছেন। মসজিদটিতে রয়েছে মুঘল স্থাপত্যশৈলীর ছাপ। মসজিদের পাশেই ঈশা খাঁর বংশধরদের বাঁধানো কবর রয়েছে। ২০০৫ সালের ১২ জুন দূর্গের ভিতরের দরবারগৃহটি সংস্কার করে স্থানীয় প্রশাসন 'ঈশা খাঁ স্মৃতি জাদুঘর ও পাঠাগার' স্থাপন করে। সেখানে ঈশা খাঁর বিভিন্ন ছবি, তার বংশধরদের তালিকা এবং বিভিন্ন নিদর্শন রয়েছে।


title: মিডিয়াস্টিনাম

text:
মিডিয়াস্টিনাম বক্ষ গহ্বরে দুটি ফুসফুসের মধ্যবর্তী জায়গা,যাতে হৃৎপিন্ড,গুরুত্বপূর্ণ রক্তবাহিকা,অন্ননালী,শ্বাসনালী,ফ্রেনিক স্নায়ু,থোরাসিক ডাক্ট,থাইমাস,লসিকা গ্রন্থি ইত্যাদি গুরুত্বপূর্ণ কাঠামো আছে।
মিডিয়াস্টিনাম ডান এবং বাম প্লুরার মধ্যে থাকে।এটি সামনের স্টার্নাম হতে পিছনের মেরুদণ্ড পর্যন্ত বিস্তৃত এবং ফুসফুস ব্যতীত বুকের সকল ভিসেরা বহন করে।বর্ণনার সুবিধার্থে একে দুইভাগে ভাগ করা যায়মিডিয়াস্টিনাম সামনে বক্ষ,পাশে ফুসফুস এবং পিছনে মেরুদন্ডের মধ্যে সীমাবদ্ধ।এটি ঘাড়ের যোজক কলা এবং নিচে ডায়াফ্রাম পর্যন্ত বিস্তৃত।


title: মানব মুখ

text: মুখ দুটি অংশে বিভক্ত― ভেস্টিবিউল এবং মুখগহ্বর। ভেস্টিবিউল দাঁত, ঠোঁট ও চোয়াল নিয়ে গঠিত। মুখগহ্বরের চারিদিকে ও সামনে ঘিরে থাকে দাঁত-সহ ভেস্টিবিউল এবং পিছনে থাকে গলবিল। মুখবিবরের ছাদ শক্ত তালু ও নরম তালু নিয়ে গঠিত এবং নীচের অংশ মাইলোহ্যয়েড পেশি দ্বারা গঠিত, যার ওপরে জিহ্বা থাকে। জিভের দু'পাশ ও ওপরের তল থেকে মাড়ি পর্যন্ত মিউকাস পর্দা বেষ্টন করে থাকে। মিউকাস পর্দা সাবম্যাক্সিলারি এবং সাবলিঙ্গুয়াল লালাগ্রন্থির লালাক্ষরণ গ্রহণ করে।


title: মাচু পিচু

text: শহরটি দুই পাহাড়ের সংযোগস্থলে অবস্থিত। এখান থেকে নিচের উপত্যকা পরিস্কারভাবে দৃশ্যমান, যা সামরিক দিক সুবিধাজনক অবস্থান। এছাড়া শহরের পেছনের খাড়া পর্বত প্রায় অনতিক্রম্য। মাচু পিচুর পানি সরবরাহ ব্যবস্থা পাহাড়ি ঝরনার ওপর ভিত্তি করে গড়ে উঠেছিল, যা সহজে বন্ধ করা যেত না। এছাড়াও যে পরিমাণ চাষযোগ্য জমি ছিল তাতে উৎপন্ন ফসলে শহরের মোট জনসংখ্যার চারগুণ মানুষের খাদ্যের সংস্থান সম্ভব ছিল। পর্বতের পাশগুলো ধাপকেটে সমান করা হয়েছিল। এতে একদিকে যেমন চাষযোগ্য জমির পরিমাণ বৃদ্ধি পেয়েছিল, অন্যদিকে খাড়া ঢাল বেয়ে শহরে আসার পথটি আক্রমণকারীদের জন্য দুর্গম করা হয়েছিল। মাচু পিচু থেকে পাহাড়ের ওপর দিয়ে কোস্কো যাবার দুটি পথ আছে, একটি "সূর্য দরজা" দিয়ে, এবং অন্যটি "ইনকা সেতু" দিয়ে। শত্রুর আক্রমণের মুখে দুটি পথই সহজে বন্ধ করে দেয়া যেত। এই শহরের মূল উদ্দেশ্য যাই হোক না কেন, এর প্রতিরক্ষা ব্যবস্থা ছিল খুবই মজবুত।


title: মহাস্থানগড়

text: মহাস্থান প্রত্নস্থলের তিনটি প্রবেশদ্বারের দুটি উত্তর দিকের রক্ষা-প্রাচীরে অবস্থিত। দুর্গের উত্তর-পশ্চিম কোণের ৪৪২ মিটার পূর্ব দিকে অবস্থিত একটি প্রবেশদ্বার ৫ মিটার প্রশস্ত ও ৫.৮ মিটার দীর্ঘ। অন্যটি ৬.৫ মিটার পূর্ব দিকে অবস্থিত এবং ১.৬ মিটার প্রশস্ত। প্রবেশদ্বার দুটি প্রাথমিক ও পরবর্তী পালযুগ দুপর্যায়ে ব্যবহূত হয়েছিল। পূর্ব দিকের রক্ষা-প্রাচীরের একমাত্র প্রবেশদ্বারটি প্রায় এর মধ্যস্থলে এবং পরশুরামের প্রাসাদের ১০০ মিটার পূর্বে অবস্থিত এবং প্রায় ৫ মিটার প্রশস্ত। পাল যুগের শেষের দিকে একটি পুরানো প্রবেশদ্বারের ধ্বংসাবশেষের উপর এটি নির্মিত হয়েছিল বলে ধারণা করা হয়। এ প্রবেশদ্বারটি এখনও সম্পূর্ণরূপে উদ্ধার করা যায়নি। সবগুলি প্রবেশদ্বার-স্থাপনায় ভেতর দিকে প্রহরি-কক্ষ এবং রক্ষা-প্রাচীরের বাইরে সম্প্রসারিত বুরুজ রয়েছে।


title: তেলকুপী

text: দ্বিতীয় মন্দিরের পূর্ব দিকে প্রায় আড়াইশ মিটার দুরত্বে একটি উত্তরমুখী মন্দির অবস্থিত ছিল। এর প্রবেশদ্বারের উপর পদ্ম হস্তে একটি উপবিষ্ট মূর্তি ছিল যার পাশে একটি হাতির মূর্তি শুঁড় তুলে দণ্ডায়মান অবস্থায় স্থাপিত ছিল। মূর্তিটি পুরুষ না স্ত্রী সেটি বেগলার অনুধাবন করতে পারেননি। এই মন্দিরের গর্ভগৃহে একটি নরসিংহ মূর্তি অধিষ্ঠিত ছিল। এই মন্দিরটির পাশেই একটি ভগ্ন চতুর্ভুজ বিষ্ণুর মন্দির ছিল। তার সামনের অংশ ভেঙ্গে গিয়েছিল, কিন্তু বাকি দিকগুলো অক্ষত ছিল। বাকি দুটি মন্দির ও কিছু মন্দির গ্রামের পূর্ব দিকে অবস্থিত ছিল। বেগলার এই দুটি মন্দির সম্পর্কে কোনও বিবরণ দিয়ে যান নি |


title: কোণ

text:
দুটি সরল রেখা সমান্তরাল না থাকলে বিভিন্ন বিন্দুতে তাদের মধ্যে দুরত্ব বিভিন্ন হয় এবং তখন বলা হয় তারা একের সঙ্গে অপরে একটি কোণে অবস্থান করে। দুটি রেখাই যদি একই সমতলে থাকে তবে তাদের মধ্যে কৌণিক দূরত্ব দ্বিমাত্রিক কোণ দ্বারা মাপা যায়। দ্বিমাত্রিক কোণ প্রধানত দুই প্রকার – জ্যামিতিক কোণ ও ত্রিকোণমিতিক কোণ। দুইটি রশ্মি এর সমান্তরাল করে যদি কোন নির্দিষ্ট বিন্দু থেকে দুটি রশ্মি অঙ্কন করা হয়, তবে রশ্মিদ্বয়ের মধ্যবর্তী ফাঁকটি যে রাশি দিয়ে পরিমাপ করা হয়, তাকে জ্যামিতিক কোণ বলে ।আর একটি সরলরেখাকে স্থির রেখে আরেকটি সরলরেখার ঘূর্ণনের ফলে উৎপন্ন হয় ত্রিকোণমিতিক কোণ।
সমতলীয় কোণকে সাধারণত তিন ভাগে ভাগ করা যায়। এই বিভক্তিগুলোকে আমরা ধরন বলতে পারি, কারণ, এই তিন ধরন ছাড়াও আকৃতিগত গঠন বিবেচনা করে কোণকে আরও অনেক রকমে বিভক্ত করা যেতে পারে।
একটি কোণ যে দুইটি রশ্মি নিয়ে গঠিত, তাকে বলে কোণের বাহু। আর রশ্মিদ্বয়ের সাধারণবিন্দু, (কিংবা এদের সমান্তরাল রশ্মিকে যে বিন্দু থেকে আঁকা যায়) তাকে বলে কোণের শীর্ষ।
দুটি কোণের সমতা
দুটি কোণকে সমান বলা হবে যদি এদের একটির শীর্ষ ও এক বাহু অপর কোণের শীর্ষ ও এক বাহুর ওপর প্রতিস্থাপন করলে অবশিষ্ট বাহুদ্বয় উপরিপাতিত হয়।
সমকোণ
দুটি সরলরেখা পরস্পর ছেদ করলে যদি উৎপন্ন কোণ চারটি পরস্পর সমান হয়, তবে প্রতিটি কোণকে সমকোণ বলে। ডিগ্রি পদ্ধতিতে সমকোণকে ৯০° ধরা হয়। অর্থাৎ, সমকোণের সংজ্ঞায় ৯০° বলাটা ভুল।
সরলকোণ
পরস্পর বিপরীত দুটি রশ্মির মধ্যবর্তী কোণকে বলা হয় এক সরলকোণ। এই কোণের পরিমাপ ডিগ্রি এককে হয় ১৮০°
স্থুলকোণ
এই কোণ এক সমকোণের চেয়ে বড় কিন্তু এক সরলকোণের চেয়ে ছোট।
সূক্ষ্মকোণ
এই কোণের পরিমাপ এক সমকোণের চেয়ে ছোট। এক্ষেত্রে ০° কে বা তার চেয়ে ছোট কোণকে অন্তর্গত করা হয় না, কারণ কোন ত্রিভুজে ০° কোণ থাকে না, থাকলে তা রেখায় পরিণত হয়।


title: চার এশীয় বাঘ

text: দেশ ও অঞ্চল চারটির উন্নয়নের অন্যতম গুরুত্বপূর্ণ কারণ তাদের বাণিজ্য নীতিমালা। তবে প্রত্যেক এই নীতিমালা দেশ ও অঞ্চলগুলোতে একই রকম ছিল না। হংকং ও সিঙ্গাপুর এমন বাণিজ্য ব্যবস্থার প্রচলন করে যা মুক্ত বাণিজ্যকে উৎসাহিত করেছিল এবং তা প্রকৃতিতে ছিল নব্যউদারনৈতিক। দক্ষিণ কোরিয়া ও তাইওয়ানের বাণিজ্য ব্যবস্থা ছিল মিশ্র, তবে তা তাদের নিজস্ব রপ্তানি শিল্পের সহায়ক ছিল। দক্ষিণ কোরিয়া ও তাইওয়ান রপ্তানিযোগ্য পণ্যের খাতের উন্নয়নে বিভিন্ন উদ্দীপনামূলক ব্যবস্থা গ্রহণ করে। সিঙ্গাপুর, দক্ষিণ কোরিয়া এবং তাইওয়ান তাদের নিজস্ব রপ্তানি পণ্যের বিকাশের বিভিন্ন ব্যবস্থা গ্রহণ করে। এই ব্যবস্থাটি রপ্তানি বর্ধিতকরণ কৌশল হিসেবে পরিচিত। এসমস্ত কার্যক্রমের ফলে চারটি দেশ ও অঞ্চলই দীর্ঘ তিন দশক ধরে গড়ে ৭.৫% প্রবৃদ্ধি অর্জন করে এবং পরিণতিতে উন্নত আয়ের দেশ হিসেবে স্বীকৃতি পায়।


title: গণপরিবহন

text: নগরের সার্বজনীন গণপরিবহন ব্যবস্থার ক্ষেত্রে এশিয়া, উত্তর আমেরিকা, ও ইউরোপের মধ্যে পার্থক্য রয়েছে। এশিয়াতে, মুনাফা-চালিত, বেসরকারি মালিকানাধীন এবং জনসাধারণের ব্যবসা বাণিজ্য এবং রিয়েল এস্টেট সংস্থাগুলি প্রধানত পাবলিক ট্রানজিট ব্যবস্থা পরিচালনা করে। উত্তর আমেরিকায়, "পৌর গণপরিবহন কর্তৃপক্ষ" সর্বাধিক গণপরিবহন ব্যবস্থা চালায়। ইউরোপে, রাষ্ট্রীয় মালিকানাধীন ও বেসরকারি উভয় সংস্থা প্রধানত সরকারী গণপরিবহণ ব্যবস্থা পরিচালনা করে, সরকারী পরিবহণ পরিষেবা লাভের দ্বারা চালিত অর্থের দ্বারা ব্যবহার করা যেতে পারে অথবা সরকারী ভর্তুকি দ্বারা অর্থায়নে পরিচালিত হতে পারে যার মধ্যে প্রতিটি যাত্রীকে ফ্ল্যাট হারের ভাড়া দিতে হয় । সেবা উচ্চ ব্যবহারকারীত্ব সংখ্যার এবং উচ্চ হারে ভারা পুনরুদ্ধার অনুপাতের মাধ্যমে সম্পূর্ণরূপে লাভজনক হতে পারে, অথবা নিয়ন্ত্রিত এবং সম্ভবত স্থানীয় বা জাতীয় কর রাজস্ব থেকে ভর্তুকি করা হয়। সম্পূর্ণভাবে ভর্তুকির দ্বারা কিছু শহরগুলিতে বিনামূল্যে গণপরিবহন পরিষেবা প্রদান করে।


title: বাণিজ্য ভারসাম্য

text: বাণিজ্য ভারসাম্য () হচ্ছে কোন দেশের অর্থনীতির একটি নির্দিষ্ট সময়ের মোট রপ্তানি ও মোট আমদানির আর্থিক মূল্যের পার্থক্য। একে নেট রপ্তানীও বলা হয়ে থাকে এবং অনেক সময় একে NX বর্ণদ্বয় দ্বারা প্রকাশ করা হয়। প্রকৃতপক্ষে এটি একটি দেশের আমদানি ও রপ্তানির মধ্যকার সম্পর্ক। ইতিবাচক ভারসাম্যকে বাণিজ্য উদ্বৃত্ত বলে যখন আমদানির থেকে রপ্তানি বেশি হয়; ইতিবাচক ভারসামকে বলা হয় বাণিজ্য ঘাটতি যা রপ্তানির থেকে আমদানি বেশি হলে হয়। বাণিজ্য ভারসাম্যকে অনেক সময় পণ্য ও সেবার ভারসাম্য - এ দুই ভাগে ভাগ করা হয়।


title: উত্তর-দক্ষিণ পরিবহন করিডোর

text: এনএসটিসি প্রজেক্টের প্রাথমিক উদ্দেশ্য বর্তমানে ব্যবহার করা হচ্ছে ঐতিহ্যবাহী রুটের সময় এবং অর্থের ক্ষেত্রে খরচ কমানো। বিশ্লেষকরা বলছেন রাশিয়া, মধ্য এশিয়া, ইরান এবং ভারত তাদের মধ্যে দ্বিপক্ষীয় বাণিজ্যের আয় বৃদ্ধি পাবে। 'ফেডারেশন অফ মাল্ট ফরওয়ার্ডস' এ ইন্ডিয়া (এফএফএফএআই) www.fffai.org দ্বারা পরিচালিত একটি গবেষণায় দেখা গেছে যে "৩০% সস্তা এবং বর্তমান প্রথাগত রুটের চেয়ে ৪০% ছোট"। বিশ্লেষকরা বলছেন, মুম্বাই, মস্কো, তেহরান, বাকু, বন্দর আব্বাস, আস্ট্রকান, বন্দর অঞ্জন ইত্যাদির মতো প্রধান শহরগুলির মধ্যে বাণিজ্যের সংযোগ বাড়ানোর সম্ভাবনা রয়েছে।


title: এশিয়া

text: সিটিগ্রুপ অনুসারে, ১১-র মধ্যে ৯ টি বৈশ্বিক প্রবৃদ্ধি উত্পাদক দেশ এশিয়ার, জনসংখ্যা এবং আয় বৃদ্ধির দ্বারা চালিত। তারা হলো বাংলাদেশ, চীন, ভারত, ইন্দোনেশিয়া, ইরাক, মঙ্গোলিয়া, ফিলিপাইন, শ্রীলঙ্কা ও ভিয়েতনাম। এশিয়ার চারটি প্রধান অর্থনৈতিক কেন্দ্র আছেঃ টোকিও, হংকং, সিঙ্গাপুর ও সাংহাই। কল সেন্টার ও ব্যবসা প্রসেস আউটসোর্সিং (BPOs) ভারত ও ফিলিপাইনে প্রধান নিয়োগকারী হয়ে উঠছে, অত্যন্ত দক্ষ, ইংরেজি ভাষাভাষী কর্মীর সহজলভ্যতার কারণে। আউটসোর্সিং বর্ধিত ব্যবহারের কারণে আর্থিক কেন্দ্র হিসাবে ভারত ও চীনের উত্থানকে সহায়তা করে। বড় এবং প্রতিযোগিতামূলক তথ্য প্রযুক্তি শিল্পের কারণে, ভারত আউটসোর্সিং জন্য প্রধান কেন্দ্রে পরিণত হয়েছে।


title: ঘানা–বাংলাদেশ সম্পর্ক

text: দ্বিপাক্ষিক অর্থনৈতিক সম্পর্ক ধরে রাখা এবং সম্প্রসারণের জন্য উভয় রাষ্ট্রই ব্যবসা এবং আনুষ্ঠানিক ব্যবসায়ীদের সফর চালু রেখেছে। দুই দেশই বাণিজ্য মেলার আয়োজন করে থাকে। ২০১২ সালে বাংলাদেশ রপ্তানী উন্নয়ন ব্যুরোর সভাপতি শুভাশীষ বোসের নেতৃত্বে একটি উচ্চপদস্থ ব্যবসায়ীদের দল ঘানায় দুই দেশের মধ্যকার বাণিজ্য সম্প্রসারণের নতুন দিক উন্মোচনের উদ্দেশ্যে ঘানায় সফর করেন। পশ্চিম আফ্রিকাতে ঘানার কৌশলগত অবস্থান এবং অটল অর্থনৈতিক অবস্থার কারণে বাংলাদেশি বিনিয়োগকারীরা ঘানায় বিনিয়োগ করতে উৎসাহী। তৈরি পোশাক এবং ঔষধশিল্পের মত দ্রব্যসামগ্রি ঘানার বাজারে ব্যাপক সাড়া ফেলে।


title: মুম্বই

text: [[বৃহন্মুম্বই ইলেকট্রিক সাপ্লাই অ্যান্ড ট্রান্সপোর্ট]] (বিইএসটি) দ্বীপশহরে বিদ্যুৎ সরবরাহের দায়িত্বে রয়েছে। অন্যদিকে উপনগর অঞ্চলে এই দায়িত্ব পালন করে [[রিলায়েন্স এনার্জি]], [[টাটা পাওয়ার]] ও [[মহাবিতরণ]] (মহারাষ্ট্র রাজ্য বিদ্যুৎ বণ্টন কোম্পানি লিমিটেড)। মুম্বইয়ে উৎপাদন ক্ষমতার চেয়ে শহরের বিদ্যুতের চাহিদা দ্রুত বৃদ্ধি পাচ্ছে। মুম্বইয়ের বৃহত্তম টেলিফোন পরিষেবা প্রদাতা সরকারি সংস্থা [[এমটিএনএল]]। ২০০০ সাল অবধি এই সংস্থা ফিক্সড লাইন, সেলুলার ফোন ও মোবাইল [[ওয়ারলেস লোকাল লুপ]] লাইনে একচেটিয়া ক্ষমতা ভোগ করত। সেলুলার ফোন এখানে ব্যাপক হারে ব্যবহৃত হয়। এই ক্ষেত্রে প্রধান পরিষেবা প্রদানকারী সংস্থাগুলি হল [[ভোডাফোন এসার]], [[এয়ারটেল]], এমটিএনএল, [[বিপিএল গোষ্ঠী]], [[রিলায়েন্স কমিউনিকেশন]], [[আইডিয়া সেলুলার]] ও [[টাটা ইন্ডিকম]]। শহরে [[জিএসএম]] ও [[সিডিএমএ]] উভয় পরিষেবাই সুলভ। এমটিএনএল ও এয়ারটেল শহরে [[ব্রডব্যান্ড ইন্টারনেট]] পরিষেবাও প্রদান করে থাকে।


title: পশ্চিমবঙ্গ

text: আ্যসোচাম (অ্যাসোসিয়েটেড চেম্বার অব কমার্স অ্যান্ড ইন্ড্রাস্টি অব ইন্ডিয়া) পশ্চিমবঙ্গকে সম্ভাবনাময় বাণিজ্য বিকাশ কেন্দ্র হিসাবে চিহ্নিত করেছে, যার মধ্যে জৈবপ্রযুক্তি হচ্ছে সম্ভাবনাময় লগ্নির ক্ষেত্র। বিনিয়োগের আকর্ষণীয় ফেরত এবং সামাজিক বিকাশের বড় সম্ভাবনার কথা মাথায় রেখে পশ্চিমবঙ্গ সরকারের লক্ষ বিভিন্ন ক্ষেত্রে জৈবপ্রযুক্তি ভিত্তিক কাজকর্মকে আরো ছড়িয়ে দেওয়া যেমন স্বাস্থ্য পরিষেবা (জেনোমিকস,প্রোটিওমিকস, ডায়গোনসটিকস, দেশীয় ঔষধটির ডি.এন.এ ফিংগারপ্রিন্টিং ইত্যাদি) কৃষি (ফুল চাষ,রেশম চাষ ইত্যাদি),বাংলার জীববৈচিত্রের মানচিত্র তৈরি এবং পরিবেশ সুরক্ষা।


title: বিশ্বের ইতিহাস

text: সিন্ধু সভ্যতাতে ব্যবসার জন্য একটি অত্যন্ত পরিকল্পিত ব্যবস্থা ছিল। নদীর উর্বর অববাহিকায় উৎপাদিত শস্য ও অন্যান্য কৃষিজাত দ্রব্য দিয়ে বণিকেরা বাণিজ্য চালাত। এছাড়া হস্তশিল্পে নির্মিত বস্তু, গয়না, দামী পাথর এবং বস্ত্রের ব্যবসা চলত। মেসোপটেমিয়ার সাথেও এই সভ্যতার আন্তর্জাতিক বাণিজ্য ছিল। কিন্তু ২০০০ খ্রিস্টপূর্বাব্দ থেকে এই শক্তিশালী সভ্যতাটির ধীরে ধীরে অবক্ষয় হতে থাকে। ধারণা করা হয় হয়ত ব্যাপক বন্যায় শস্যের ক্ষতি হয়েছিল। কিংবা সিন্ধু নদের গতিপথ পরিবর্তন হয়ে গিয়েছিল বলে পূর্বের উর্বর জমিগুলি শুকিয়ে অনাবাদী হয়ে পড়ে। আরেকটি তত্ত্ব অনুসারে অতিরিক্ত পশুচারণের ফলে জমি শুষ্ক হয়ে পড়ে এবং এগুলিতে আর ফসল ফলানো সম্ভব ছিল না।


title: সুয়েজ উপসাগর

text:
গলফ পাললিক বেসিন স্তরবিজ্ঞান অধ্যায় অলিগোসিনের ক্লাস্টিক পাথর এবং কার্বনেটেটে প্রারম্ভিক প্যালোজোয়িক গঠিত, এবং স্নিরফ্ট এবং পিকোরিট মিওসিন থেকে হোলসিন ক্লাস্টারস এবং ইপপোরাইটস। তিনটি বড় তেল ক্ষেত্র উপসাগরের মধ্যে রয়েছে। এল মরগান ১৯৬৪ সালে আবিষ্কৃত হয়, বেলাইম ১৯৫৫ সালে আবিষ্কৃত হয় এবং অক্টোবর ক্ষেত্রটি ১৯৭৭ সালে আবিষ্কৃত হয়। অক্টোবর ক্ষেত্রটি ক্রিয়েটিস নুবিয়া গঠন, উচ্চ ক্রিটেসিয়াস নেজাজাত গঠন, মিওসিন নূকুল গঠনের এবং উচ্চ রদীয়স গঠনের মায়োসিন এসএসএল সদস্য।
এই উপসাগরের উত্তর অংশের সঙ্গে সুয়েজ খালের দক্ষিণ পওরান্ত যুক্ত রয়েছে। ভারত মহাসগর থেকে লোহিত সাগর হয়ে জাহাজ গুলি উপসাগরটির মাধ্যমেই সুয়েজ খাল হয়ে ভূমধ্যসাগরে প্রবেশ করে। ফলে এই উপসাগরটি সুয়েজ খালের সঙ্গে লোহিত সাগরে প্রবেশের প্রধান ও একমাত্র পথ।


title: বাংলাদেশের মেডিকেল কলেজসমুহের তালিকা

text: বাংলাদেশে স্নাতক পর্যায়ের চিকিৎসা শিক্ষা প্রদানের জন্য বেশ কয়েকটি মেডিকেল কলেজ রয়েছে। এই কলেজসমূহের নিয়ন্ত্রণে থাকে স্বাস্থ্য অধিদপ্তর এবং প্রতিটি কলেজই একটি বিশ্ববিদ্যালয় কর্তৃক অধিভুক্ত থাকে। ১৯৯০ সাল পর্যন্ত সবগুলো মেডিকেল কলেজই সরকার প্রতিষ্ঠা করেছিল এবং এর পরিচালনার দায়িত্বও ছিল সরকারের। কিন্তু তার পর থেকে সরকারি মেডিকেলের পাশাপাশি অনেকগুলো বেসরকারি মেডিকেল কলেজ গড়ে উঠেছে।


title: বাংলাদেশের বিশ্ববিদ্যালয়সমূহ

text: বাংলাদেশের বিশ্ববিদ্যালয়সমূহ দেশের প্রায় ১০৫টি প্রতিষ্ঠানের মধ্যে ৭৫টি শিক্ষা প্রতিষ্ঠান যা বাংলাদেশে প্রচলিত উচ্চ শিক্ষার প্রতিষ্ঠান হিসেবে প্রতিনিধিত্ব করে। ব্যবস্থাপনা এবং আর্থিক কাঠামো দ্বারা বিভক্ত, ৩৭টি সরকারি বিশ্ববিদ্যালয়, ৯০টিরও বেশি বেসরকারি বিশ্ববিদ্যালয়, ২টি আন্তর্জাতিক বিশ্ববিদ্যালয়, ৩১টি বিশেষ কলেজ এবং ২টি বিশেষ বিশ্ববিদ্যালয় এর মধ্যে অন্তর্ভুক্ত। প্রধানত প্রযুক্তিগত গবেষণা, চিকিত্সাবিজ্ঞান গবেষণা, ব্যবসায় মিক্ষা এবং ইসলামিক স্টাডিজের জন্য বিশেষ বিশ্ববিদ্যালয় রয়েছে। শুধুমাত্র মহিলাদের জন্য রয়েছে দুইটি বেসরকারি বিশ্ববিদ্যালয়। বেশিরভাগ বিশ্ববিদ্যালয় বাংলাদেশের রাজধানী ঢাকা শহরে অবস্থিত।


title: বাংলাদেশের সামরিক বাহিনীর শিক্ষা প্রতিষ্ঠানসমূহের তালিকা

text:
বাংলাদেশ সেনাবাহিনীর তত্ত্বাবধানে সারাদেশে সর্বমোট ৩৩ টি ক্যান্টমেন্ট স্কুল ও কলেজ রয়েছে। ক্যান্টনমেন্ট কলেজসমূহঃ
১। আদমজী ক্যান্টনমেন্ট কলেজ
২। চট্টগ্রাম ক্যান্টনমেন্ট পাবলিক কলেজ
৩। রংপুর ক্যান্টনমেন্ট পাবলিক কলেজ
৪। বগুড়া ক্যান্টনমেন্ট পাবলিক স্কুল ও কলেজ ৫। সাভার ক্যান্টনমেন্ট পাবলিক স্কুল ও কলেজ
৬। যশোর ক্যান্টনমেন্ট কলেজ
৭। কাদিরাবাদ ক্যান্টনমেন্ট স্যাপার কলেজ
৮। ক্যান্টনমেন্ট পাবলিক স্কুল ও কলেজ, মোমেনশাহী
৯। ক্যান্টনমেন্ট পাবলিক স্কুল এন্ড কলেজ, সৈয়দপুর
১০। জালালাবাদ ক্যান্টনমেন্ট পাবলিক স্কুল এন্ড কলেজ
১১। শহীদ রমিজ উদ্দিন ক্যান্টনমেন্ট কলেজ এছাড়াও ১২ টি ক্যাডেট কলেজ সেনাবাহিনীর সরাসরি তত্ত্বাবধানে পরিচালিত হয়। মূল প্রবন্ধ দেখুন বাংলাদেশের ক্যাডেট কলেজ।


title: ঢাকা ডেন্টাল কলেজ

text: ঢাকা ডেন্টাল কলেজ বাংলাদেশের বৃহত্তম ডেন্টাল শিক্ষা প্রতিষ্ঠান। এটি পূর্ব পাকিস্তানের প্রথম ডেন্টাল কলেজ ছিল, এটি ১৯৬১ সালের আগস্ট মাসে প্রতিষ্ঠিত হয়েছিল এবং এটি বাংলাদেশে একমাত্র সরকারী ডেন্টাল কলেজ ছিল, যেখানে ঢাকার মিরপুর ১৪ এ অবস্থিত ২০০ টি বিছানা হাসপাতাল রয়েছে। ১৯৬১ সালে ঢাকা মেডিক্যাল কলেজ (ডিএমসি) এ ৬ জন শিক্ষার্থীর ভর্তি করে ঢাকা ডেন্টাল কলেজ শুরু হয়। ১৯৬৩ সালে কলেজ দ্বিতীয় তলায় রোগী ভবন (এটির নতুন এবং নিজস্ব ক্যাম্পাস) স্থানান্তরিত হয়। ১৯৬৫ সালের ফেব্রুয়ারিতে ছাত্রদের প্রথম ব্যাচটি বিডিএস ডাক্তার হিসাবে যোগ্যতা অর্জন করে । ১৯৭৮-১৯৮৮ অর্থবছরের আর্থিক বছরে জনগণের দ্বারা নেওয়া একটি প্রকল্প মিরপুরের নতুন ঢাকা ডেন্টাল কলেজের ভবনগুলির জন্য বাংলাদেশ প্রজাতন্ত্র। ৬ এপ্রিল, ১৯৯৮ তারিখে মিরপুরে নতুন ভবনটি প্রধানমন্ত্রী শেখ হাসিনার উদ্বোধন করে এবং ঢাকা ডেন্টাল কলেজের আধুনিক যুগের উদ্ভাবন করেন। মার্চ ২০০০ সালে সমস্ত প্রতিষ্ঠানীয় কার্যক্রম মিরপুরে নতুন ক্যাম্পাসে শুরু হয়। এটি বাংলাদেশে ডেন্টাল ডিগ্রি অর্জনের জন্য সেরা ডেন্টাল সম্পর্কিত শিক্ষা প্রতিষ্ঠান হিসাবে স্বীকৃত।


title: শেখ কামাল টেক্সটাইল ইঞ্জিনিয়ারিং কলেজ, ঝিনাইদহ

text: বাংলাদেশের টেক্সটাইল শিল্পের ব্যাপক চাহিদার পরিপ্রেক্ষিতে এবং বর্তমান সরকার এর পৃষ্ঠপোষকতায় টেক্সটাইল খাতের উন্নয়নের লক্ষে বেশ কিছু সরকারি প্রতিষ্ঠান গড়ে উঠেছে । এগুলোর মধ্যে উচ্চতর বিএসসি ডিগ্রী প্রদানকারী কলেজ গুলো বাংলাদেশ টেক্সটাইল বিশ্ববিদ্যালয় কতৃক পরিচালিত ।বাংলাদেশ টেক্সটাইল বিশ্ববিদ্যালয় অধিভুক্ত অন্যন্ন ৬ টি কলেজের মধ্যে একটি হল শেখ কামাল টেক্সটাইল ইঞ্জিনিয়ারিং কলেজ । ২০১৬-১৭ শিক্ষাবর্ষে কলেজ টি একাডেমিক কার্যক্রম শুরু করে। ২০১৮ সালের ১লা নভেম্বর মাননীয় প্রধানমন্ত্রীর ভাই শেখ কামাল এর নামানুসারে এটির নামকরন করা হয় এবং জেলা প্রশাসক মহোদয়ের উপস্থিতিতে এর আনুষ্ঠানিকতা সম্পন্ন হয় । এর পর থেকে ১লা নভেম্বর "ক্যাম্পাস দিবস" হিসেবে পালিত হয়ে আসছে ।


title: বগুড়া জেলা

text:
বগুড়া জেলায় শিক্ষা প্রতিষ্ঠানের দিক দিয়ে অনেক উন্নত। সরকারি আজিজুল হক কলেজ
বাংলাদেশের একটি শীর্ষস্থানীয় ও ঐতিহ্যবাহী শিক্ষাপ্রতিষ্ঠান। এটি
বগুড়া শহরের প্রাণকেন্দ্রে অবস্থিত। এই কলেজ বাংলাদেশ জাতীয় বিশ্ববিদ্যালয় এর অধিভুক্ত। এটি বাংলাদেশের উত্তর অঞ্চলের বৃহত্তম শিক্ষা প্রতিষ্ঠান। এ জেলায় ১ টি মাত্র বিশ্ববিদ্যালয় আছে পুন্ড্র ইউনিভার্সিটি অব সাইন্স এন্ড টেকনোলজি,রংপুর রোড,গোকুল,বগুড়া। জেলায় ১ টি সরকারী মেডিকেল কলেজ, ১টি বেসরকারী মেডিকেল কলেজ, ১টি বেসরকারী প্রকৌশল কলেজ  ৮ টি সরকারী কলেজ,১টি সরকারী মাদরাসা, ৭৬ টি বেসরকারি কলেজ, ১.৫৬৮ টি সরকারী মাধ্যমিক বিদ্যালয়, ৪০২ টি বেসরকারী মাধ্যমিক বিদ্যালয়, ১,৫৬৮ টি সরকারী প্রাথমিক বিদ্যালয়, ২৩ টি বেসরকারী প্রথমিক বিদ্যালয়, ১ টি সরকারী পলিটেকনিক্যাল ইন্সটিটিউট, ১ টি ভিটিটিআই, ২ টি পিটিআই, ১ টি টিটিসি ও ১ টি আর্টকলেজ, ১ টি আইএইচটি রয়েছে।


title: বাংলাদেশের সরকারি মেডিকেল কলেজের তালিকা

text: বাংলাদেশের সরকারি মেডিকেল কলেজের তালিকা হিসাবে বাংলাদেশে সরাসরি সরকারের ব্যবস্থাপনাধীনে পরিচালিত মেডিকেল কলেজসমূহের তালিকাকে নির্দেশ করা হচ্ছে। ১৯৪৬ সালে ব্রিটিশ শাসনামলে ঢাকার বকশিবাজারে প্রতিষ্ঠিত ঢাকা মেডিকেল কলেজ এদেশের প্রথম সরকারি পর্যায়ে চিকিৎসা বিষয়ক শিক্ষা প্রতিষ্ঠান; পরবর্তী কালে আরও অনেকগুলো সরকারি মেডিকেল কলেজ প্রতিষ্ঠিত হওয়ায় বর্তমানে এ-জাতীয় শিক্ষা প্রতিষ্ঠানের সংখ্যা ত্রিশটি।


title: বাংলাদেশের বিশ্ববিদ্যালয়সমূহের তালিকা

text: নিম্নোক্ত বিশ্ববিদ্যালয়সমূহ নিজস্ব ক্যাম্পাসের পরিবর্তে সারা দেশব্যাপী তাদের অনুমোদিত কলেজসমূহের মাধ্যমে শিক্ষাকার্যক্রম পরিচালিত করে থাকে। দুইটি বিশ্ববিদ্যালয়ের প্রধান কার্যালয় ঢাকার গাজীপুরে অবস্থিত। ১৯৯২ সালে, বাংলাদেশে সর্বস্তরের শিক্ষাকে দূরশিক্ষণ পদ্ধতির মাধ্যমে সকল স্তরের জনগণের কাছে পৌঁছে দেওয়ার উদ্দেশ্যে বাংলাদেশ উন্মুক্ত বিশ্ববিদ্যালয় এবং সারাদেশে স্নাতকোত্তর ( ঢাকা কলেজ, ইডেন মহিলা কলেজ, বেগম বদরুন্নেসা সরকারি মহিলা কলেজ, বাঙলা কলেজ, কবি নজরুল কলেজ, সরকারি তিতুমীর কলেজ এবং সরকারি শহীদ সোহরাওয়ার্দী কলেজ বাদে। ঢাকার এই সাতটি কলেজ এখন ঢাকা বিশ্ববিদ্যালয়ের অধীনে) পর্যায়ের শিক্ষা কার্যক্রম পরিচালনার জন্য জাতীয় বিশ্ববিদ্যালয় গঠিত হয়। ইসলামি আরবি বিশ্ববিদ্যালয় হল ২০১৩ সালে প্রতিষ্ঠিত বাংলাদেশের একটি সরকারি বিশ্ববিদ্যালয়, যা বাংলাদেশের অধিভুক্ত প্রথম আরবি বিশ্ববিদ্যালয়। মূলত মাদ্রাসা শিক্ষাব্যবস্থার আধুকায়ন ও যুগোপযুগি করতে এই বিশ্ববিদ্যালয়টি প্রতিষ্টা করা হয়েছে।


title: কুষ্টিয়া সরকারি কলেজ

text: কুষ্টিয়া সরকারি কলেজ () বাংলাদেশের কুষ্টিয়া জেলার একটি ঐতিহ্যবাহী শিক্ষা প্রতিষ্ঠান। কুষ্টিয়া শহরের অভ্যন্তরে সুন্দর ও মনোরম পরিবেশে প্রায় ৫ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত। পহেলা জানুয়ারি, ১৯৪৭ সালে কলেজটি প্রতিষ্ঠা করা হয়। প্রতিষ্ঠালগ্ন হতে অদ্যাবধি কলেজটির সুনাম ঈর্ষান্বিত। বরেণ্য অনেক ব্যক্তিত্ব এ কলেজের আঙ্গিনাকে করেছে প্রাণবন্ত। কুষ্টিয়া সরকারি কলেজ বাংলাদেশের প্রথম শ্রেণির ৩০টি কলেজের মধ্যে অন্যতম। বৃহত্তর কুষ্টিয়া এবং এর আশেপাশের অঞ্চলের মানুষের জন্য মানসম্পন্ন শিক্ষা নিশ্চিত করতে ঐতিহ্যবাহী এই প্রতিষ্ঠানের ভূমিকা অপরিসীম। ভাষা আন্দোলন হতে শুরু করে মহান মুক্তিযুদ্ধ পর্যন্ত বিভিন্ন আন্দোলন সংগ্রামে এ কলেজের ছাত্র-শিক্ষক-কর্মচারীদের গৌরবময় ভূমিকা রয়েছে।


বাংলাদেশের বেসরকারি মেডিকেল কলেজের তালিকা হিসাবে বাংলাদেশে সরাসরি সরকারের ব্যবস্থাপনা ব্যতীত বেসরকারি ট্রাস্ট বা ব্যক্তি-মালিকানাধীনে পরিচালিত মেডিকেল কলেজসমূহের তালিকাকে নির্দেশ করা হচ্ছে। ঢাকার ধানমন্ডিতে অবস্থিত বাংলাদেশ মেডিকেল কলেজ এ ধরণের প্রথম প্রতিষ্ঠান, যেটি ১৯৮৬ সালে বাংলাদেশ সরকারের অনুমোদন লাভ করে। পরবর্তীতে আরও অনেকগুলো বেসরকারি মেডিকেল কলেজ প্রতিষ্ঠিত হয়; ফলশ্রুতিতে দেশে এ-ধরনের শিক্ষা প্রতিষ্ঠানের সংখ্যা বর্তমানে ৬৫টি।


title: ইয়োজিম্বো

text: ইয়োজিনবো (জাপানি ভাষায়: 用心棒 "য়োওজিম্‌বোও") আকিরা কুরোসাওয়া পরিচালিত জিদাইগেকি চলচ্চিত্র। এক বেনামী সামুরাইকে কেন্দ্র করে নির্মীত এই ছবিটি ১৯৬১ সালে মুক্তি পায়। যুদ্ধ শেষ হয়ে যাওয়ায় সামুরাই যোদ্ধাটি প্রভুহীন হয়ে পড়েছে। এ ধরনের সামুরাইকে "রোনিন" বলা হয়। যাত্রাপথে সে এমন এক শহরে এসে পড়ে, দুই পরিবারের কলহের কারণে যেখানকার পরিস্থিতি চূড়ান্ত সহিংস রূপ ধারণ করেছে। সে দুই পরিবারকেই তাকে দেহরক্ষী হিসেবে ভাড়া করার আহ্বান জানায়। এক পরিবারকে বলে অন্য পরিবারের হাত থেকে তাদেরকে রক্ষা করবে, আবার আরেক পরিবারে গিয়েও একই কথা বলে। বিভিন্ন উস্কানি ও কৌশলের মাধ্যমে দুই পক্ষকেই নির্মূল করে, তরবারির মাধ্যমে শহরে শান্তি প্রতিষ্ঠা করে। দুই পক্ষ পারস্পরিক কলহে নিশ্চিহ্ন হয়ে যায়।


title: হুয়াং জিয়াওমিং

text: হুয়াং জিয়াওমিং টেলিভিশনে তাঁর ভূমিকার জন্য সুপরিচিত করেন। তিনি দ্য রিটার্ন অফ দ্য কন্ডর হিরোস (২০০৬), সাংহাই বান্ড (২০০৭) এ জু ওয়েনকিয়াং, সামার'স ডিজাইর (২০১০) এ লুও জি এবং ক্রুয়েল রোম্যান্স (২০১১) জুও ঝেনের মাধ্যমে সর্বাধিক পরিচিতি লাভ করেন। এর পাশাপাশি তিনি আমেরিকান ড্রিমস ইন চীন (২০১৩) এবং জুয়ানজ্যাং (২০১৬)-এর মতো চলচ্চিত্রেও গুরুত্বপূর্ণ ভূমিকা পালন করেন।


title: লিউ ইয়িফি

text: বেইজিং চলচ্চিত্র একাডেমিতে তার ভর্তি পরপরই, লিউ ইয়িফি বিভিন্ন টেলিভিশন সিরিজে অভিনয় করার প্রস্তাব পান। তিনি ঝাং হেনশুইয়ের উপন্যাস উপর ভিত্তি করে দ্য স্টোরি অফ এ নোবেল ফ্যামিলি (২০০৩)-এ অভিনয় করার মাধ্যমে প্রথম টেলিভিশন অনুষ্ঠানে উপস্থিত হন। সিরিজটি সিসিটিভিতে সর্বোচ্চ রেটিং অর্জন করে এবং দর্শকদের কাছ থেকে ইতিবাচক রিভিউ অর্জন করে। একই বছর, তিনি একই শিরোনামে লুই চায়ের উপন্যাস ডেমি-গডস এন্ড সেমি-ডেভিলস-এ "ওয়াং ইয়ান"-এর চরিত্রে অভিনয় করার জন্য ঝাং জিঝং দ্বারা নির্বাচিত হয়। এই সিরিজটি তাইওয়ানে সম্প্রচারিত হয় এবং তা ৫.৬৯ রেটিং অর্জন করে, যা তাইওয়ানের সর্বোচ্চ-মানের নাটকে পরিণত হয়। ওয়াং ইয়ানের চরিত্রে লিউ ইয়িফি অভিনয়ের মাধ্যমে মিডিয়া এবং তার ভক্তদের দ্বারা "পরী বোন" ডাক নাম অর্জন করেছেন।


title: জোয়ী কিং

text: জোয়ী কিং, জনপ্রিয় মার্কিন অভিনেতা এডাম স্লেন্ডার-এর সাথে "রেন ওভার মি" এবং "কোয়ারেন্টাইন" চলচ্চিত্র সমূহে অভিনয় করেছেন। তিনি ২০০৮ সালে মুক্তিপ্রাপ্ত মার্কিন অ্যানিমিশন ভিত্তিক চলচ্চিত্র "হর্থন হিয়ার্স এ্য হু!"-এ ইয়োলো ফার বল কেটি নামক চরিত্রটির কন্ঠ প্রদান করেন, এছাড়াও ২০০৯ সালে মুক্তিপ্রাপ্ত জনপ্রিয় মার্কিন অ্যানিমিশন ভিত্তিক চলচ্চিত্র ""-এ বিভার নামক চরিত্রটির কন্ঠ পদান করেন। ২০১০ সালে তিনি মার্কিন টেলিভিশন চ্যানেল সিবিএস-এ প্রচারিত অতিপ্রকৃত দৃশ্যকাব্যের ধারাবাহিক "গোস্ট হুইস্পারার"-এ অতিথি ভূমিকায় অভিনয় করেন। এছাড়াও তিনি ডিজনি চ্যানেল-এ প্রচারিত হাস্যরস ধারাবাহিক "দ্য স্যুট লাইফ অব জ্যাক এন্ড কোডি"-এ এমিলি ম্যাসন হিসেবে দুটি পর্বে অভিনয় করেছেন। ছোট পর্দায় তার অন্য উপস্থিতি সমূহ গুলো হল "এন্টোরেইজ", "", এবং "মিডিয়াম"।


title: জোয় ইয়ুং

text: জোয় ইয়ুং (; জন্ম: ১৬ জুন ১৯৮০) হচ্ছেন হংকংয়ের একজন গায়িকা এবং অভিনেত্রী, যিনি এম্পেরর এন্টারটেইনমেন্ট গ্রুপের সাথে স্বাক্ষরিত হয়ে আছেন। ১৯৯৯ সালে তাঁর বাদ্যযন্ত্র শিল্পে অভিষেক হওয়ার পর থেকেই জোয় ইয়ুং "সর্বাধিক জনপ্রিয় মহিলা গায়ক" এবং "আলটিমেট শ্রেষ্ঠ মহিলা গায়ক - গোল্ড" পুরষ্কারের রেকর্ড ভাঙা নয়টি বার্ষিক পুরস্কারসহ বেশ কয়েকটি পুরস্কার জিতেছেন, এইভাবে তিনি শীর্ষস্থানীয় ক্যান্টোনিজ গায়িকাদের একজন হিসেবে আবির্ভূত হন। তিনি ২০১৪ সালে ফোর্বস চায়না সেলিব্রেটি ১০০-এর তালিকায় ৬৩তম স্থান অর্জন করতে পেরেছিলেন, এছাড়াও তিনি সে বছর হংকংয়ের সবচেয়ে প্রভাবশালী মহিলা গায়িকাও নির্বাচিত হন। ২০১৪ সালে তিনি হংকংয়ের সেলিব্রিটিদের মধ্যে প্রায় ৮০ মিলিয়ন (১০.৩ মিলিয়ন মার্কিন ডলার) আয় করেছেন।


title: ইয়ু অই

text: টিভি টোকিওর ওহা সুতা (দি সুপার কিডস্ স্টেশন) টিভিতে নিয়মিত উপস্থিতি অনুসরণ করে ইয়ু অই ১৯৯৯ সালের এনি-এ পলি চরিত্রে স্টেজ অভিনয় জগতে পদার্পণ করেন। এক বছর পর, তিনি শুঞ্জী আইওয়াইয়ের অল অ্যাবাউট লিলি চৌ-চৌ-এ শিওরি সুদার চরিত্রে হায়াতো ইচিহারা, শুগোর ওশিনারী, মিওয়াকো ইচিকাওয়া এবং আইউইমি আইতোর পাশাপাশি উপস্থিত হন। ইয়ু অই পরে "আও তো শির দে মিজুইরো" এবং "গাইচু"-এ তার বন্ধু অই মিয়াজাকির সঙ্গে কাজ করেন। ছোট এবং বড় পর্দায় তার প্রথম ভূমিকা দিয়ে তিনি আসন্ন সনি, ইয়ামাহা, ডোকোমো, তোশিবা এবং কোকা-কোলা জন্য টিভি বিজ্ঞাপন এবং বিভিন্ন পরামর্শে উপস্থিত হয়েছেন।


title: জোয় ইয়ুং

text: ফেব্রুয়ারী ২০০০ সালে, হ্যাপি ভ্যালিতে অবস্থিত জোয় ইয়ুংয়ের অ্যাপার্টমেন্ট আগুন লেগে যায়, যার ফলে তার বেশ গুরুত্বপূর্ণ তৈজসপত্র ধ্বংস হয়ে যায়। সেই বছর, তিনি উইনার টেকস অলের মাধ্যমে প্রথমবারের মতো চলচ্চিত্রে উপস্থিত হন, এবং তার প্রথম টেলিভিশন নাটকটি দ্য গ্রিন হোপেওউপস্থিত হন। অতঃপর তিনি তার দ্বিতীয় ইপি, ইপি ২ ক্যান্ট অ্যাফোর্ড টু মিস, এবং তার প্রথম স্টুডিও অ্যালবাম, হু উইল লাভ মি প্রকাশ করেন। একই সময়ে, তিনি ফোর সিস, আন্তর্জাতিক রেড ক্রস এবং রেড ক্রিসেন্ট আন্দোলন এবং নেটভাইগেটরসহ বিভিন্ন ব্র্যান্ডের প্রচারণা চালিয়েছিলেন এবং হংকং কোলিওজিয়ামে তার "জোয় ইয়ুং'স সি ইউ এভরিওয়্যার লাইভ কনসার্ট" নামক একটি অনুষ্ঠানের আয়োজন করেছিলেন।


title: জোয় ইয়ুং

text: জোয় ইয়ুং ১৬ জুন ১৯৮০ সালে হংকংয়ে জন্মগ্রহণ করেন। তিনি মা অন শান লুথেরান প্রাইমারি স্কুলে অংশগ্রহণ করেন, যেখানে তিনি ওয়াং পো-লাম তার ষষ্ঠ শ্রেণীর সহপাঠী ছিলেন। তিনি এবং হংকং অভিনেত্রী প্রিসিলা ওং একই স্কুলে পড়াশুনা করতেন।


title: লরেট্টা ইয়ং

text: দ্বিতীয় বিশ্বযুদ্ধের সময়ে ইয়ং "লেডিস কারেজিয়াস" (১৯৪৪) ছবিতে অভিনয় করেন। ১৯৪৭ সালে তিনি "দ্য ফারমার্স ডটার" ছবিতে একজন সুয়েডীয় গৃহকর্মী ক্যাটি হলস্ত্রোম চরিত্রে অভিনয় করেন। "দ্য নিউ ইয়র্ক টাইমস"-এ সমালোচক বসলি ক্রাউদার লিখেন, "সুয়েডীয় নারী হিসেবে তিনি কিছুটা কৃশকায় ও লম্বা, তবে গুরুত্বপূর্ণ এই চরিত্রটিতে তিনি নিজেকে মানিয়ে নিয়েছেন।" ইয়ং এই ছবিতে তার অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার অর্জন করেন। একই বছর তিনি ক্যারি গ্র্যান্ট ও ডেভিড নিভেনের সাথে "দ্য বিশপ্‌স ওয়াইফ" ছবিতে অভিনয় করেন। ১৯৪৯ সালে তিনি "কাম টু দ্য স্টেবল" ছবিতে একজন নান চরিত্রে অভিনয় করে অপর একটি একাডেমি পুরস্কারের মনোনয়ন লাভ করেন। ১৯৫৩ সালে তার অভিনীত শেষ চলচ্চিত্র "ইট হ্যাপেনস এভরি থার্সডে" মুক্তি পায়। এতে তার সহশিল্পী ছিলেন জন ফরসিথ।


title: জোয় ইয়ুং

text: পনের বছর বয়সে, জোয় ইয়ুং "ইকো করুচ গায়ক প্রতিযোগিতা"-এ অংশগ্রহণ করেন এবং পরবর্তীতে "গো ইস্ট এন্টারটেইনমেন্ট কোম্পানী লিমিটেড"-এর সাথে স্বাক্ষরিত হন। গো ইস্টের পূর্বের একজন শিল্পী হিসেবে তিনি "দ্য ফার্স্ট টাইম আই ওয়ান্ট টু বি ড্রাঙ্ক" নামক একটি চলচ্চিত্রের জন্য একটি থিম গান গেয়েছিলেন, কিন্তু কোন স্বীকৃতি লাভ করেনি এবং লেবেল দ্বারা তা বাদ দেওয়া হয়েছিল।


title: বাংলাদেশের বিচার ব্যবস্থা

text: সরকার যেকোন ব্যক্তির মালিকানাধীন জমি বা ভবন সরকারি উদ্দেশ্যে বা জনস্বার্থে হুকুমদখল বা অধিগ্রহণ করতে এবং ভূমি অধিগ্রহণ কর্মকর্তাদের নিরূপিত মূল্য অনুযায়ী এমন জমি বা ভবনের মালিক ও দখলদারদের ক্ষতিপূরণ প্রদান করতে পারেন। ক্ষতিপূরণ নিরূপণের আদেশে সংক্ষুদ্ধ কোনো ব্যক্তি যুগ্ম জেলা জজের পদমর্যাদার নিচে নয় এমন পদে অধিষ্ঠিত ব্যক্তিদের মধ্য থেকে সরকার কর্তৃক নিযুক্ত সালিশকারীর কাছে আবেদন পেশ করতে পারেন। সালিশকারীর রোয়েদাদের বিরুদ্ধে সালিশি আপিল ট্রাইব্যুনালে আপিল করা যেতে পারে। জেলা জজ পদে রয়েছেন বা ছিলেন এমন ব্যক্তিদের মধ্য থেকে একজন সদস্য নিয়োগ করে এই সালিশি আপিল ট্রাইব্যুনাল গঠন করা হয়। ক্ষতিপূরণের পরিমাণ নির্ণয় করে সালিশি আপিল ট্রাইব্যুনালের দেয়া সিদ্ধান্তই চূড়ান্ত। সংক্ষুদ্ধ ব্যক্তি সালিশী আপীল ট্রাইব্যুনালের সিদ্ধান্তের আইনগত বৈধতা বা যথার্থতা নিয়ে সন্তুষ্ট হবার উদ্দেশ্যে মামলার নথিপত্র পরীক্ষা করে দেখার জন্য হাইকোর্ট বিভাগের কাছে রীট অব সার্টিওয়ারি ইস্যুর আবেদন পেশ করতে পারেন। ক্ষতিপূরণের পরিমাণ সম্পর্কিত প্রশ্নের নিষ্পত্তি করার জন্য সাধারণত জেলা আদালতের একজন যুগ্ম জেলা জজকে সালিশকারী হিসেবে এবং সেই জেলার জেলা জজকে সালিশি আপীল ট্রাইব্যুনাল হিসেবে নিয়োগ করা হয়।


title: কর্মসংস্থান

text: কর্মচারীদের পারিশ্রমিক দেবার বিভিন্ন উপায় রয়েছে, যেমন ঘণ্টা ভিত্তিক, উৎপাদনের উপর ভিত্তি করে, বাৎসরিক বেতন বা পারিতোষিক (যা অন্যান্য প্রকারের পারিশ্রমিকের সাথে সংযুক্ত থাকে)। বিক্রয় এবং রিয়েল এস্টেট কাজে, কর্মচারীদের কমিশন (তাদের কর্তৃক বিক্রয় করা কোন কিছুর মূল্যের নির্দিষ্ট শতকরা অংশ) প্রদান করতে হয়। কিছু ক্ষেত্র এবং পেশায় (উদাঃ, নির্বাহী কাজ), কর্মচারীরা বোনাসের জন্য যোগ্য হতে পারেন যদি তারা নির্দিষ্ট লক্ষ্যমাত্রা পূরণ করতে পারেন। কিছু কর্তা ও কর্মচারীদের, শেয়ার বা শেয়ার অপশন দেওয়া হয়, যা হচ্ছে কিছু অতিরিক্ত সুবিধা সহ পারিশ্রমিক দেবার অন্যন্য একটি উপায় এবং কোম্পানির দৃষ্টিভঙ্গি অনুযায়ী যা কর্মচারীদের কোম্পানির স্বার্থের সাথে এক হতে সাহায্য করে।


title: বাংলাদেশ হাউস বিল্ডিং ফাইনান্স কর্পোরেশন

text:
পটভূমি:
আবাসন মানুষের একটি অন্যতম মৌলিক চাহিদা। বাংলাদেশের সংবিধানের আর্টিক্যাল ৫ (পার্ট ২) এ বলা আছে সরকার মানুষের ৫টি মৌলিক চাহিদা (খাদ্য, বস্ত্র, আশ্রয়, শিক্ষা ও স্বাস্থ্য) পূরণ নিশ্চিত করবে। কাজেই জনগনের অন্যতম মৌলিক চাহিদা আশ্রয় বা বাসস্থানের ব্যবস্থা করা সরকারের দায়িত্ব। মানুষের খাদ্য ও বস্ত্রের চাহিদা পুরণ হওয়ার পরে যে বিষয়টি সবচেয়ে গুরুত্বপূর্ণ তা হচ্ছে বাসস্থান বা আবাসন। বাসস্থান মানুষকে একান্তে বসবাসের সুযোগ ও প্রাকৃতিক পরিবেশগত বৈরীতা থেকে নিরাপত্তা প্রদান করে। স্বাস্থ্য ও স্বাচ্ছন্দ প্রদানের মাধ্যমে কর্ম তথা উপার্জনের ভিত্তি তৈরী করে দেয়। তাই বাংলাদেশ সরকার গৃহায়নকে অর্থনৈতিক ও সামাজিক উন্নয়ন তথা সামগ্রিকভাবে উন্নয়নের একটি অপরিহার্য শর্ত হিসেবে গণ্য করে।


title: কর্মসংস্থান

text: কর্মচারীরদের সুবিধা সমূহের মধ্যে আছে বিভিন্ন অবৈতনিক সুবিধা যা তারা তদের বেতন ভাতাদির পাশাপাশি পেয়ে থাকে। এই সুবিধাসমূহের মধ্যে আছে: বাসস্থান (নিয়োগকর্তা প্রদত্ত বা নিয়োগকর্তা-প্রদেয়), গোষ্ঠী বীমা (স্বাস্থ্য, দাঁতের, জীবন-পরিচ্ছদ ইত্যাদি), অক্ষমতা আয় সুরক্ষা, অবসর সুবিধা, ডে-কেয়ার, শিক্ষাদানের খরচ পরিশোধ, অসুস্থতাজনিত ছুটি, ছুটি (বেতন প্রদেয় ও অ-প্রদেয়), সামাজিক নিরাপত্তা, মুনাফার ভাগ, শিক্ষা তহবিল, এবং অন্যান্য বিশেষ সুবিধা। কিছু কিছু ক্ষেত্রে, যেমন দূরবর্তী বা বিচ্ছিন্ন অঞ্চলে নিযুক্ত কর্মচারীদের সুবিধা সমূহের মধ্যে খাবারও অন্তর্ভুক্ত। কর্মচারীদের সুযোগ সুবিধা কর্মচারী এবং নিয়োগকর্তা মধ্যে সম্পর্ক উন্নত করে এবং কর্মীদের বিপর্যয় বা চাকরী ছাড়ার প্রবনতা কম করে।


title: ফার্মেসি

text: ফার্মেসি শিক্ষার প্রধান শাখাগুলো হলঃডাক্তারি প্রেসক্রিপশন ছাড়া ঔষধ বিক্রয় সীমিতকরার জন্য বর্তমানে জোর প্রচেষ্টা চলছে। কিন্তু প্রকৃতপক্ষে যেকোনো ঔষধালয় থেকে যে কোন সাধারণ নাগরিক এন্টিবায়োটিকের মত ঔষধ বিনা কোন প্রেসক্রিপসনে নিয়ে আসতে পারেন। যদিও ঔষধ লিখার দায়িত্ব একজন ডাক্তারের হলেও সঠিকভাবে সেই ঔষধ প্রদান করার জন্য ফার্মাসিস্টকে পদায়ন করার কথা। শুধুমাত্র গুটিকয়েক জায়গা ছাড়া এই ধারাটি অনুসরণ দেখতে পাওয়া যায়না। একারণে বাংলাদেশে ফার্মাসিস্টদের মূল্যায়ন সঠিকভাবে হচ্ছে কিনা সেই বিষয়ে সন্দেহের অবকাশ থেকেই যায়। যার ফলশ্রুতিতে এখন ফার্মেসি বলতে অনেকে ঔষধালয়কেই বুঝে থাকেন।


title: ঢাকায় পানি সরবরাহ ব্যবস্থা

text: ২০০৫ সালে এশিয়ান ডেভেলপমেন্ট ব্যাংকের পরিচালিত একটি জরিপের তথ্য অনুযায়ী, ডিডব্লিউএএসএ ঢাকার ১২ মিলিয়ন বাসিন্দাদের মধ্যে ৯ মিলিয়ন বাসিন্দাকে হাউস সংযোগের মাধ্যমে পানি প্রদান করে। যেখানে বাকিরা ৬০,০০০ থেকে ১৭০০ টি স্ট্যান্ডপাইপ এবং বাল্ক সংযোগের মাধ্যমে ১০০,০০০ টি পানি পেয়ে থাকেন। বাল্ক সংযোগগুলি বস্তিতে অবস্থিত এবং "ওয়াটার পয়েন্টস" নামে পরিচিত। এনজিও এই সংযোগগুলি থেকে ইনস্টলেশন, অপারেশন, রক্ষণাবেক্ষণ এবং রাজস্ব সংগ্রহ করে। মাত্র ৩২% আবাসিক গ্রাহকরা একটানা পানির সরবরাহ পান।. গড়ে গ্রাহকরা প্রতিদিন ১৫ ঘণ্টা পানি পান। ৭৫% আবাসিক এবং ৮৫% আনাবাসিক গ্রাহকরা জানান যে তাদের পানি সংরক্ষণের সুবিধা রয়েছে। ৬২% আবাসিক গ্রাহকরা পানির গুণগত মান ভাল যেমন, দূষিত বা ময়লা নয়। শুধুমাত্র ১০% আবাসিক গ্রাহকরা সরাসরি পানি পান। তখন পর্যন্ত সবচেয়ে সাধারণ পানি শোধন পদ্ধতি ফুটন্ত ছিল। ৭৫% আবাসিক এবং ৬৪% আনাবাসিক ভাল সেবার জন্য আরো দাম দিতে ইচ্ছুক ছিল।


title: দুর্গাপূজা

text: পারিবারিক স্তরে দুর্গাপূজা প্রধানত ধনী পরিবারগুলিতেই আয়োজিত হয়। কলকাতা শহরের পুরনো ধনী পরিবারগুলির দুর্গাপূজা "বনেদি বাড়ির পূজা" নামে পরিচিত। পারিবারিক দুর্গাপূজাগুলিতে শাস্ত্রাচার পালনের উপরেই বেশি জোর দেওয়া হয়। পূজা উপলক্ষে বাড়িতে আত্মীয়-সমাগম হয়ে থাকে। অন্যদিকে আঞ্চলিক স্তরে এক একটি অঞ্চলের বাসিন্দারা যৌথভাবে যে দুর্গাপূজার আয়োজন করেন তা বারোয়ারি পূজা বা সর্বজনীন পূজা নামে পরিচিত। ভারতে ব্রিটিশ-বিরোধী আন্দোলনের সময় সর্বজনীন পূজা শুরু হয়। মুলত দেবী দুর্গাকে মাথায় রেখেই দেশমাতা বা ভারতমাতা বা মাতৃভূমির জাতীয়তাবাদী ধারনা বিপ্লবের আকার নেয়। দেবী দুর্গার ভাবনা থেকেই বঙ্কিমচন্দ্র চট্টোপাধ্যায় "বন্দে মাতরম" গানটি রচনা করেন যা ভারতের স্বাধীনতা-আন্দোলনের গুরুত্বপূর্ণ মন্ত্র। সুভাষচন্দ্র বসু প্রমুখ বিল্পবী ও জাতীয়তাবাদী নেতারা বিভিন্ন সর্বজনীন পূজার সঙ্গে যুক্ত থাকতেন। এখন সর্বজনীন পূজায় "থিম" বা নির্দিষ্ট বিষয়ভিত্তিক মণ্ডপ, প্রতিমা ও আলোকসজ্জার প্রবণতা দেখা যাচ্ছে। থিমগুলির শ্রেষ্ঠত্ব বিচার করে বিভিন্ন সংস্থার পক্ষ থেকে "শারদ সম্মান" নামে বিশেষ পুরস্কারও দেওয়া হয়। এছাড়া বেলুড় মঠ সহ রামকৃষ্ণ মঠ ও মিশনের বিভিন্ন শাখাকেন্দ্র এবং ভারত সেবাশ্রম সংঘের বিভিন্ন কেন্দ্রের সন্ন্যাসীরা দুর্গাপূজার আয়োজন করেন।


title: কিন্ডারগার্টেন

text: সাধারণতঃ শিশুরা তাদের অধিকাংশ সময় বাড়ীতেই অতিবাহিত করে। কিন্ডারগার্টেনে প্রবেশের পর পড়াশোনার পাশাপাশি তাদের রক্ষণাবেক্ষন, প্রতিপালন, নিয়ন্ত্রণ ইত্যাদি যাবতীয় ব্যবস্থাপনা কর্তৃপক্ষ গ্রহণ করেন। সাহায্য-সহযোগিতার দ্বার প্রশস্ত করে পরিবেশের সাথে শিশুকে খাঁপ খাওয়ানোর মাধ্যমে পিতা-মাতা বা অভিভাবককে উদ্বেগ-উৎকণ্ঠা থেকে রক্ষা করার আপ্রাণ প্রয়াস চালান কর্তৃপক্ষ।


title: দাসত্ব

text: এই দাসের বেশির ভাগই ঋণ শোধের জন্য দাসে পরিণত হয়েছে। দক্ষিণ এশিয়ায় একটি বৃহৎ জনগোষ্ঠী মহাজনদের কাছ থেকে অর্থ ধার নিয়ে পরবর্তী অর্থ শোধ দিতে না পারায় দাসে পরিণত হয়েছে। এদের মধ্যে কিছু আছে যারা কয়েক প্রজন্মের জন্য দাস। মানুষ পরিবহন মূলত হয়ে থাকে নারী ও শিশুদের যৌন ব্যবসায় ব্যবসায় খাটানোর জন্য। এটিকে বর্ণনা করা হয় ‘ইতিহাসের সর্ববৃহৎ দাস বাণিজ্য’ হিসেবে। অবৈধ মাদকদ্রব্য পরিবহনে ব্যবহার করার কারণে একই সাথে এটি বিশ্বের অন্যতম দ্রুত বর্ধনশীল অপরাধ ক্ষেত্র। প্রাচীনকালে এবং মধ্যযুগে সমাজে মানুষ কেনা বেচার একটি প্রথা ছিল। যা দ্বারা বিভিন্ন মূল্যের বিনিময়ে মানুষ কেনা যেত। এই প্রচলিত প্রথাটিকেই দাস প্রথা বলা হয়ে থাকে। দাস অথবা দাসী বর্তমান বাজারের পণ্যের মতই বিক্রি হত। বতমার্নে যেমন পণ্য বেচা কেনার বাজার আছে অতীতেও দাসদাসী বিক্রি অথবা ক্রয় এর জন্য আলাদা বাজার ছিল। তখন দাসদাসী আমাদানী এবং রপ্তানীতে প্রচুর বৈদেশিক মুদ্রা অর্জন হত এবং এটা দেশের অর্থনীতিতে প্রভাব পড়তো। সাধারণত দাসদাসীরা আফ্রিকান হত। আফ্রিকান দাস এর মধ্যে হাবশি ও কাফ্রির চাহিদা ছিল বেশী। বাংলায় এসব দাসদাসী ৫ থেকে ৭ টাকায় কেনা যেত এবং স্বাস্থ্যবান দাস প্রায় ২০ থেকে ২২ টাকায় কেনা যেত ।দাসদের দিয়ে ২ ধরনের কাজ করানো হত— কৃষি কাজ এবং গার্হস্থ্য কাজ। তখন সমাজে গুটি কয়েক দাস রাখা একটি সামাজিক মযাদার্র ব্যাপার ছিল। তাছাড়া উচ্চ বিত্তরা তাদের দাসদের দিয়ে বিভিন্ন কৃষি কাজ করাতেন। যেমন: হালচাষ, সেচ এর পানি, মাটি উর্বর করানো, গবাদী পশু পালন, তাদের রক্ষনাবেক্ষণ ইত্যাদি কাজ করতো। দাসীদের সাধারণত রাখা হতে যৌন লোভ লালসা পূরণ করার জন্য। তাদের উপপত্নি করে রাখা হত এবং তাদের সন্তানদেরও দাস রুপে রাখা হত বা বিক্রি করা হত। ব্রিটেনের সরকার এই দাস প্রথা নিরুৎসাহিত করে এবং ১৮৪৩ সালে অ্যাক্ট ফাইভ আইন দ্বারা দাসদাসী আমদানী ও রপ্তানী সম্পূর্ণ নিষিদ্ধ করা হয়।


title: বিগ বস বাংলা

text: বিগ বস প্রতিযোগীরা একটি বিশেষভাবে নির্মিত বাড়িতে বাস করেন যা মহারাষ্ট্রের পুনে জেলার লোনাভেলা পর্যটন স্থানে অবস্থিত। এখানে ভাল ভাবে সজ্জিত করা মাত্র দুটি ঘর এবং চার টয়লেট বাথ রুম, একটি বাগান, পুল, কার্যকলাপ এলাকা এবং জিম আছে। বাড়ির বাসিন্দারা বিশ্বের বাকি থেকে বিচ্ছিন্ন হয়ে টিভি সংযোগ, কোন ফোন, কোন ইন্টারনেট সংযোগ, ঘড়ি, কলম বা কাগজ ছাড়া তিন মাস থাকেন। বসবাসকারীদের বাংলা ছাড়া অন্য ভাষায় কথা বলার অনুমতি দেওয়া হয় না। প্রতি সপ্তাহে, বাসিন্দাদের উচ্ছেদের জন্য তাদের সহকর্মীরা দুটি মনোনয়ন করেন, এবং যারা সবচেয়ে বেশি মনোনয়ন পায় তারা জনগনের ভোটে বাড়ি থেকে বেরিয়ে যায়। চূড়ান্ত সপ্তাহে, অবশিষ্ট বাসিন্দাদের মধ্যে একজনকে জনগন ভোট দিয়ে জয়যুক্ত করেন


title: চলচ্চিত্রের ইতিহাস

text: হলিউডে সঙ্গীতনির্ভর ছবির বাজার পড়ে গেলেও ভারতবর্ষে তা রমরম করে চলতে থাকে, বোম্বে (বর্তমানে মুম্বই) শহরে তৈরী হিন্দি ছবি তুলনামূলকভাবে অধিক শিল্পসম্মত বাংলা ছবিকে সরিয়ে সমগ্র দক্ষিণ এশিয়ায় আধিপত্য বিস্তার করে। ঐ বোম্বে নাম থেকেই হলিউডের অনুকরণে বলিউড নামের উৎপত্তি। হিন্দি ছবি নির্মাতারা হলিউডের মিউজিক্যাল ছবির রীতির সঙ্গে প্রাচীন ভারতীয় নাট্যশাস্ত্রকে মিশিয়ে এক নতুন ধারার সৃষ্টি করেন (মশালা), যা কিনা বিংশ শতাব্দীর শেষ পর্যন্ত ভারতীয় ছবির জগৎকে শাসন করে গেছে। এই ‘মশালা’ ছবিতে মারদাঙ্গা, কৌতুকাভিনয়, চাঞ্চল্যকর ঘটনা, রোমান্স, মেলোড্রামা আর সঙ্গীত ও নৃত্যের অভাবনীয় মিশ্রণ থাকত। এইধরণের ছবির সূত্রপাত হয় পরিচালক মনমোহন দেশাই এবং অভিনেতা অমিতাভ বচ্চন এর হাত ধরে। ভারতের ইতিহাসে একটি অত্যন্ত গুরুত্ত্বপূর্ণ মশালা ছবি হল শোলে (১৯৭৫), ছবিটি কুরোসাওয়ার "সেভেন সামুরাই" এর অনুকরণে স্প্যাগেটি ওয়েস্টার্ন ঘরানা অবলম্বনে তৈরী।


title: আন্তোনিও বান্দেরাস

text: ২০১১ সালে স্প্যানিশ পরিচালক পেদ্রো আলমোদোভারের পরিচালনায় বান্দেরাসের প্রত্যাবর্তন ঘটে রহস্য-থ্রিলার "দ্য স্কিন আই লিভ ইন" ছবিতে। আলমোদোভারের ছবিতে অভিনয় করেই বান্দেরাস আন্তর্জাতিক অঙ্গনে পরিচিতি লাভ করেন। ১৯৯০ সালে "টাই মি আপ! টাইম মি ডাউন!" ছবির পর তার দুজন একসাথে কাজ করে নি। "স্কিন আই লিভ ইন" তিনি তার হলিউডের ছবিতে অভিনয় করা "ল্যাটিন প্রেমিক" চরিত্রে অভিনয়ের ধাঁচ থেকে বেড়িয়ে আসেন এবং একজন প্লাস্টিক সার্জন হিসাবে অভিনয় করেন, যে তার মেয়ের ধর্ষণের পর প্রতিশোধ-পরায়ণ হয়ে ওঠে। অ্যাসোসিয়েটেড প্রেস অনুসারে এটি বান্দেরাসের সাম্প্রতিক সময়ে করার তার সবচেয়ে শক্তিশালী চরিত্র।


title: এএফআইয়ের ১০০ বছর...১০০ তারকা

text: সকল অভিনেতা ও অভিনেত্রীগণ হলিউড চলচ্চিত্র শিল্পের সোনালি যুগে অভিনয় করেছেন। পঞ্চাশ জনের মধ্যে নয়জন এই তালিকা প্রকাশের সময় জীবিত ছিলেন। তারা হলেন এলিজাবেথ টেইলর, কার্ক ডগলাস, ক্যাথরিন হেপবার্ন, গ্রেগরি পেক, মার্লোন ব্র্যান্ডো, লরেন বাকল, শার্লি টেম্পল, সোফিয়া লরেন ও সিডনি পোয়াটিয়ে। ২০১৮ সাল পর্যন্ত এই তালিকায় অন্তর্ভুক্ত জীবিত অভিনয়শিল্পীরা হলেন কার্ক ডগলাস, লরান বাকল ও সিডনি পোয়েটিয়ে।


title: লুক ইভান্স

text:
লুক ইভান্স (জন্ম ১৫ই এপ্রিল ১৯৭৯) হচ্ছেন একজন ওয়েলিশ অভিনেতা এবং গায়ক। ইভান্স তাঁর ক্যারিয়ার শুরু করেন মঞ্চে ‘লন্ডন ওয়েস্ট আন্ড’ প্রডাকশনের হয়ে বিভিন্ন জায়গায় মঞ্চনাটক পারফর্ম করেন যেমন রেন্ট, মিস সাইগোন, এবং পিয়াফ । ২০১০ সালে ক্লাস অব দা টাইটান এর মাধ্যমে হলিউড জীবন শুরু করেন। আবির্ভাব এর পরই ইভান্স "“ইমমরটাল”"(২০১১), “"দা রাবেন"”(২০১২), “"দা থ্রি মাস্কুটারস"”(২০১১) এর মত একশন-থ্রিলার ছবিতে অভিনয় করেন।
২০১৩ সালে ইভান্স প্রধান খলনায়কের ভূমিকায় ওয়েন শো চরিত্রে ব্লকবাস্টার ছবি ‘"ফিউরিয়াস ৬"’ এ অভিনয় করেন। এছাড়াও পিটার জ্যাকসনের ছবি “দা হবিট” এ "ব্রাড দা বো ম্যান" চরিত্রে অভিনয় করেন। ইভান্স ভ্যাম্পায়ার "কাউন্ট ড্রাকুলা" চরিত্রেও অভিনয় করেছেন “ড্রাকুলা আন্টোল্ড” ছবিতে। ২০১৭ সালে ডিজনির "বিউটি এন্ড দ্য বিস্ট" ছবিতে "গাস্টন" চরিত্রে অভিনয় করেন।


title: ইট ওয়াজ রেইনিং দ্যাট নাইট (২০০৫-এর চলচ্চিত্র)

text: ইট ওয়াজ রেইনিং দ্যাট নাইট (), এটি হলিউড-বলিউড এর যৌথ উদ্যোগে নির্মিত একটি ইংরেজি ভাষা ও বাংলা ভাষার চলচ্চিত্র। ছবিটির কাহিনীকার ও পরিচালক মহেশ মাঞ্জরেকার. এই ছবিতে অভিনয় করেছেন ভারত, বাংলাদেশ ও যুক্তরাষ্ট্র'র শিল্পীরা। এদের মধ্যে রিয়াজ, রিয়া সেন, সুস্মিতা সেন, ভিক্টর ব্যানার্জী, মহেশ মাঞ্জরেকার, মুনমুন সেন, অতিত শাহ, দবন ময়েলের ও স্টেফানিই সিয়েগেল।


title: সেলিব্রিটি (চলচ্চিত্র)

text: সান ফ্রান্সিসকো ক্রনিকল-এর এডওয়ার্ড গুথমান বলেন, "সেলিব্রেটি ছবিতে অনেক নামকরা শিল্পীরা অভিনয় করেছেন এবং রচনা ও পরিচালনা করেছেন প্রখ্যাত একজন। উডি অ্যালেনের চলচ্চিত্রের কাহিনী ও সংলাপ অনবদ্য ছিল এবং তারকাদের দেখতে দারুণ লাগলেও সবমিলিয়ে একটু খাপছাড়া ছিল।"


title: ক্লাউদিয়া কার্দিনালে

text: হলিউড চলচ্চিত্র শিল্পে একই ধাঁচের অভিনয় করতে না চেয়ে তিনি ইতালীয় ও ফরাসি চলচ্চিত্র শিল্পে ফিরে আসেন এবং "ইল জোর্নো দেল্লা সিভেত্তা" (১৯৬৮) এবং আলবের্তো সর্দির "আ গার্ল ইন অস্ট্রেলিয়া" (১৯৭১) ছবিতে তার কাজের জন্য তিনি শ্রেষ্ঠ অভিনেত্রী বিভাগে দাভিদ দি দোনাতেল্লো পুরস্কার লাভ করেন। ১৯৭৪ সালে তিনি পরিচালক পাস্কেল স্কুইরিয়েরির সাথে পরিচিত হন, যাকে তিনি পরবর্তীতে বিয়ে করেন। তিনি স্কুইরিয়েরির পরিচালনায় "ই গুপ্পি" (১৯৭৪), "করলেওনে" (১৯৭৮) এবং "ক্লারেত্তা" (১৯৮৪) ছবিতে অভিনয় করেন। "ক্লারেত্তা" ছবির জন্য তিনি শ্রেষ্ঠ অভিনেত্রী বিভাগে নাস্ত্রো দারজেন্তো পুরস্কার লাভ করেন। ১৯৮২ সালে তিনি ভের্নার হেরজগ পরিচালিত "ফিৎজকারাল্ডো" ছবিতে ক্লাউস কিন্‌স্কির বিপরীতে অভিনয় করেন। ২০১০ সালে কার্দিনালে "সিনোরা এনরিকা" ছবিতে বৃদ্ধা ইতালীয় নারী চরিত্রে অভিনয়ের জন্য আন্তালিয়া "গোল্ডেন অরেঞ্জ" আন্তর্জাতিক চলচ্চিত্র উৎসব থেকে শ্রেষ্ঠ অভিনেত্রীর পুরস্কার লাভ করেন।


title: অঞ্জলি ইলা মেনন

text: অঞ্জলি ইলা মেনন (জন্ম: ১৯৪০) ভারতের সমসাময়িক শিল্পীদের মধ্যে তিনি নেতৃস্থানীয় একজন। তার ছবিগুলি বেশ কিছু বড় সংগ্রহের মধ্যে রয়েছে। ২০০৬ সালে ক্যালিফোর্নিয়ার সানফ্রান্সিসকোতে এশীয় আর্ট মিউজিয়াম কর্তৃক তাঁর কাজ "যাত্রা" গৃহীত হয়। তার পছন্দসই কাজের মাধ্যমটি হল  মেসোনাইটের উপর তেল, যদিও সে কাঁচ এবং জল রং সহ অন্যান্য মিডিয়াম বা মাধ্যমে কাজ করেছে।  তিনি একজন সুপরিচিত চিত্রশিল্পী। ২০০০ সালে তিনি পদ্মশ্রী পুরস্কার পান। তিনি নিউ দিল্লিতে বাস করেন এবং কাজ করেন।


title: পাহাড়ী সান্যাল

text: ১৯৩৩ সনে তিনি কলকাতায় আসেন এবং নিউ থিয়েটার্সে অভিনেতা হিসেবে যোগ দেন। ছায়াছবিতে আত্মপ্রকাশ মীরাবাঈ চিত্রে। কলকাতা ও বোম্বাইর চিত্রপুরীতে বাংলা ও হিন্দি মিলিয়ে প্রায় দেড়শত ছায়াছবিতে অভিনয় করেন। বড়দিদি ছবিতে সুরেন, ভগবান শ্রীকৃষ্ণচৈতন্য ছবিতে নিত্যানন্দ এবং বিদ্যাপতি, বিদ্যাসাগর, মহাকবি গিরীশচন্দ্র ও কেদার রাজা ছবিতে নামভূমিকায় অসাধারণ অভিনয় করেন। নিউ থিয়েটার্সে অভিনয়কালে মীনা দেবীকে দ্বিতীয় পক্ষের স্ত্রী হিসেবে গ্রহণ করেন। শেষ বয়সে ১৯৭৩ সনে বিশ্বরূপা রঙ্গমঞ্চে "আসামী হাজির" নাটকে অপূর্ব অভিনয় করে মঞ্চানুরাগীদের মন জয় করেন। বাংলা ও হিন্দি মিলিয়ে চার দশকে প্রায় ১৫০ টি ছবিতে অভিনয় করেছেন পাহাড়ী সান্যাল।


title: কৃশদায়ান্তি

text: সোয়া ম্যাগাজিন পত্রিকায় এক লেখনীতে বলা হয়েছে যে, ইন্দোনেশিয়ার রাষ্ট্রপতির চেয়ে তিনি আরও বেশি উপার্জন করেন। তার গান এবং ধ্রুব কনসার্টের পারফরম্যান্স তাকে গানে বা অভিনয়ের জন্য ভাড়া করা সবচেয়ে ব্যয়বহুল ইন্দোনেশিয়ার শিল্পীদের বলে মনে করে। ১৯৯৬ সালে, তিনি টেবলয়েড বিন্ট্যাং দ্বারা ইন্দোনেশিয়া এর ৬ জন সবচেয়ে বিখ্যাত টেলিভিশন নারী তারকার মধ্যে একজন হিসেবে বিবেচিত হন এবং ২০০৭ সালে ইন্দোনেশিয়ার ৯৯ প্রভাবশালী নারীর তালিকাতে গ্লোব এশিয়ার ৩১ তম স্থান লাভ করেন।


title: ফিফা বিশ্বকাপ

text: ২০১৮ ফিফা বিশ্বকাপ কোন মহাদেশে বরাদ্দ দেয়া হয়নি; প্রকৃতপক্ষে পালাক্রমে বিভিন্ন মহাদেশে বিশ্বকাপ আয়োজনের নীতি ২০১৪ সালের পর আর নাও থাকতে পারে। যে সব দেশ ২০১৮ বিশ্বকাপ আয়োজনের ইচ্ছা প্রকাশ করেছে তাদের মধ্যে রয়েছে অস্ট্রেলিয়া, ইংল্যান্ড, রাশিয়া, মেক্সিকো, স্পেন, পর্তুগাল ও যুক্তরাষ্ট্র, আবার বেলজিয়াম ও নেদারল্যান্ড ২০০০ উয়েফা ইউরোপীয়ান ফুটবল চ্যাম্পিয়নশিপ সফলভাবে যৌথ-আয়োজন করার পর বেনেলাক্স দেশ (বেলজিয়াম, নেদারল্যান্ড ও লুক্সেমবার্গ) যুগ্মভাবে বিশ্বকাপ আয়োজনের পরিকল্পনা করছে। ফিফা প্রেসিডেন্ট সেপ ব্ল্যাটার ফেব্রুয়ারি ২৮, ২০০৭ তারিখে বিশ্বকাপ বলেছেন যে ২০১৮ সালের বিশ্বকাপ উত্তম আমেরিকায় হওয়া উচিত এবং তিনটি দেশ আছে যারা স্বাগতিক হতে পারে: যুক্তরাষ্ট্র, মেক্সিকো ও কানাডা। অবশ্য এ সিদ্ধান্ত নির্ভর করে ফিফার বিশ্বিকাপ আয়োজক নির্বাচনে আবর্তন নীতির উপর। ২০০৭ সালের এপ্রিলে ব্ল্যাটার আবার বলেন, "এর অর্থ এই যে ২০১৪ সালের পর বিশ্বকাপ এশিয়ায় হবে।"


title: ফিফা বিশ্বকাপের স্বাগতিক দেশ

text:
নিলাম ডাক:
আর্জেন্টিনা, চিলি, মেক্সিকো এবং সুইডেন প্রতিযোগিতায় স্বাগতিক দেশ হবার জন্যে আগ্রহ প্রকাশ করে। সুয়েডীয় প্রতিনিধি দল অন্যান্য দেশসমূহের সাথে আলোচনা করে ১৯৫০ সালের ফিফা বিশ্বকাপে আয়োজিত ফিফা কংগ্রেসে তাদের দেশে প্রতিযোগিতা আয়োজনের কথা ব্যক্ত করে। ২৩ জুন, ১৯৫০ সালে অন্য কোন দলের তরফে বাঁধা না পাওয়ায় সুইডেনকে প্রতিযোগিতা আয়োজনের দায়িত্ব প্রদান করা হয়।


title: ১৯৫৮ ফিফা বিশ্বকাপ

text: স্মর্তব্য যে, এ জয়ের ফলে অদ্যাবধি দক্ষিণ আমেরিকা মহাদেশের কোন দল ইউরোপ থেকে বিশ্বকাপ জয় করে; কিন্তু ইউরোপের কোন দল দক্ষিণ আমেরিকা থেকে বিশ্বকাপ জয় করতে পারেনি। এরপরও ব্রাজিল ফুটবল দলটি আরও চারবার - ১৯৬২, ১৯৭০, ১৯৯৪ এবং ২০০২ সালের বিশ্বকাপ ফুটবল প্রতিযোগিতায় চ্যাম্পিয়ন হয়েছিল।


title: ২০১৪ ফিফা বিশ্বকাপ

text: ২০৮টি ফিফা জাতীয় দলের মধ্যে ২০৩টি দল বাছাইপর্বে অংশগ্রহন করে, যা শুরু হয় ২০১১ সালের ১৫ জুন থেকে এবং শেষ হয় ২০১৩ সালের ২০ নভেম্বর। ২০১০ বিশ্বকাপে অংশগ্রহনকারী ৩২টি দেশের মধ্যে ২৪টি দেশ ২০১৪ বিশ্বকাপে অংশগ্রহনের সুযোগ পায়। এবারই প্রথমবারের মত বিশ্বকাপে অংশগ্রহনের সুযোগ পায় বসনিয়া ও হার্জেগোভিনা। এই বিশ্বকাপে অংশগ্রহন করতে ব্যর্থ দেশগুলোর মধ্যে র‍্যাংকিং এ সবচেয়ে উপরে অবস্থানকারী দেশ ইউক্রেন (১৮)। ওএফসি অঞ্চল থেকে কোন দল ২০১৪ বিশ্বকাপের মূলপর্বে অংশগ্রহনের সুযোগ পায়নি।


title: ফিফা বিশ্বকাপের স্বাগতিক দেশ

text: ফিফা বিশ্বকাপের স্বাগতিক দেশ () হচ্ছে ফিফার সদস্যভূক্ত দেশসমূহের মধ্যে থেকে নির্দিষ্ট একটি দেশ কর্তৃক ফিফা বিশ্বকাপ প্রতিযোগিতার আয়োজন করা। শুরুর দিকে ফিফা বিশ্বকাপ আয়োজনের লক্ষ্যে ফিফার কংগ্রেসে সভা আহ্বান করতে হতো। স্বাগতিক দেশ নির্ধারণে বেশ বিতর্কের পরিবেশ সৃষ্টিসহ দক্ষিণ আমেরিকা এবং ইউরোপের মধ্যে প্রায় তিন সপ্তাহের ভ্রমণও করতে হতো। ঐ সময়ে এ দু'টি মহাদেশই ফুটবলের প্রবল পরাশক্তি হিসেবে বিবেচিত ছিল। ফিফা কংগ্রেসে সিদ্ধান্ত গৃহীত হয় যে, উরুগুয়েতে বিশ্বকাপের প্রথম আসর বসবে। উরুগুয়ে ব্যতীত ইতালি, সুইডেন, নেদারল্যান্ড এবং স্পেন - ইউরোপের এ চারটি দেশ নিলাম ডাক প্রক্রিয়ায় অংশগ্রহণ করেছিল।


title: গ্রীষ্মকালীন অলিম্পিকে ফুটবল

text: নারীদের প্রতিযোগিতায় জাতীয় পর্যায়ের পূর্ণাঙ্গ দল অংশগ্রহণ করে। এতে কোন বয়সের বাধাধরা নিয়ম নেই। স্বাগতিক দেশের জন্য একটি স্থান বরাদ্দ রাখা হয়। বিশ্বকাপ ফুটবল প্রতিযোগিতার ন্যায় প্রত্যেক মহাদেশীয় অঞ্চল থেকে নির্দিষ্টসংখ্যক দল বরাদ্দ রাখা হয়েছে। উয়েফায় পূর্ববর্তী বছরের বিশ্বকাপের সফলতম দলগুলোকে নির্বাচিত করা হয়। অন্যদিকে অপরাপর মহাদেশে যোগ্যতা নির্ধারণী প্রতিযোগিতার আয়োজন করা হয়।


title: ১৯৩০ ফিফা বিশ্বকাপ

text: প্রথম বিশ্বকাপই হল একমাত্র বিশ্বকাপ যেখানে কোন বাছাইপর্ব ছিল না। ফিফার সহযোগী সকল দেশকেই অংশগ্রহণের জন্য আহবান জানানো হয়েছিল। ১৯৩০ সালের ২৮ ফেব্রুয়ারি আমন্ত্রণ গ্রহণের শেষ দিন ধার্য করা হয়। ব্রাজিল, আর্জেন্টিনা, পেরু, প্যারাগুয়ে, চিলি, বলিভিয়া, যুক্তরাষ্ট্র ও মেক্সিকো সময়মত নিবন্ধন করলেও আটলান্টিকের অপর পারের কোন ইউরোপীয় দেশ নির্ধারিত সময়ে নিবন্ধন করেনি। আটলান্টিক মহাসাগর পাড়ি দেয়ার দীর্ঘ ও ব্যয়বহুল ভ্রমণের কারনে খুব কম ইউরোপীয় দলই প্রতিযোগিতার প্রতি আকৃষ্ট হয়েছিল। উরুগুয়ের ফুটবল অ্যাসোসিয়েশন ইংল্যান্ডের ফুটবল অ্যাসোসিয়েশনকে (এফএ সেসময় ফিফার সদস্য ছিলনা) অংশগ্রহণের আবেদন জানিয়েছিল। ১৯২৯ সালের ১৮ নভেম্বর ফুটবল অ্যাসোসিয়েশন কমিটি সেই প্রস্তাব নাকচ করে দেয়; প্রতিযোগিতা শুরুর দুইমাস আগে পর্যন্ত ইউরোপের কোন দেশ আনুষ্ঠানিক ভাবে অংশগ্রহণের ঘোষণা দেয়নি। ফিফা প্রেসিডেন্ট জুলে রিমে ও উরুগুয়ের সরকার শেষ চেষ্টা হিসেবে অংশগ্রহণের বিনিময়ে ইউরোপীয় দলগুলির যাবতীয় ব্যয়ভার বহনের প্রস্তাব দেন।


title: ক্রীড়ায় মুসলমান নারী

text: বেশকিছু ওআইসি ভুক্ত দেশ গত কয়েক বছর ধরে প্রধান অ্যাসোসিয়েশন ফুটবল প্রতিযোগিতার আয়োজন করছে। উয়েফার সদস্যভূক্ত আজারবাইজান ২০১২ ফিফা অনূর্ধ্ব-১৭ মহিলা বিশ্বকাপ আয়োজন করেছিল এবং প্রতিযোগিতার জন্য গড়ে প্রতি ম্যাচে রেকর্ড নথিভূক্ত হয়েছিল (২০১৪ সালে কোস্টারিকা কর্তৃক ভাঙা হয়েছিল)। এ বিশ্বকাপের অফিসিয়াল মাস্কাট ছিল শীর্ষ শীর্ষ বালিকা (Top Top Girl), গালে আজারবাইজানের পতাকা অঙ্কিত একটি বালিকা। ২০১৬ ফিফা অনূর্ধ্ব-১৭ মহিলা বিশ্বকাপ জর্দানে অনুষ্ঠিত হয়, যা ছিল মধ্যপ্রাচে অনুষ্ঠিত প্রথম কোন মহিলাদের ফুটবল বিশ্বকাপ।


title: দক্ষিণ কোরিয়া জাতীয় ফুটবল দল

text: দক্ষিণ কোরিয়া এখন পর্যন্ত আট বার ফিফা বিশ্বকাপের চূড়ান্ত পর্বে অংশগ্রহণ করেছে। সেই সাথে এই দলটিই এশিয়ার একমাত্র দল যারা বিশ্বকাপের সেমি ফাইনালে উত্তীর্ণ হওয়ার যোগ্যতা অর্জন করেছে। দক্ষিণ কোরিয়া ও জাপানের যৌথ উদ্যোগে আয়োজিত ২০০২ সালের বিশ্বকাপে দলটি এই গৌরব অর্জন করে। দক্ষিণ কোরিয়া একই সাথে এশিয়ার সবচেয়ে সফলতম একটি জাতীয় ফুটবল দল। দক্ষিণ আফ্রিকায় আয়োজিত ২০১০ ফিফা বিশ্বকাপে দলটি একমাত্র এশীয় দল যারা বাছাই পর্বে কোনো খেলায় না হেরেই বিশ্বকাপের চূড়ান্ত পর্বে খেলার যোগ্যতা অর্জন করেছে। এছাড়াও দলটি এএফসি এশিয়ান কাপের প্রথম দুই আসরের শিরোপাধারী।


title: আফ্রিকান ফুটবল কনফেডারেশন

text: ১৯৯৮ সালে ফ্রান্সে অণুষ্ঠিত ফিফা বিশ্বকাপের পর এ অঞ্চল থেকে ৫টি দেশ বিশ্বকাপের মূল পর্বে খেলার যোগ্যতা অর্জন করে। পরবর্তীতে দক্ষিণ আফ্রিকায় অণুষ্ঠিত ২০১০ সালের বিশ্বকাপে স্বাগতিক দেশসহ মোট ৬টি দেশের জাতীয় ফুটবল দল অংশ নিয়েছিল। কিন্তু, ২০১৪ সালের বিশ্বকাপে দলের সংখ্যা পূর্বাবস্থায় ফিরিয়ে আনা হয়েছে।


title: আফটার ডার্ক, মাই সুইট

text: প্রাক্তন বক্সার কেভিন "কিড" কলিনস একজন যাযাবর। তিনি মানসিক হাসপাতাল থেকে পালিয়ে এসেছিলেন। এমতাবস্থায় ফে আন্ডারসন নামে এক বিধবা মহিলার সঙ্গে তাঁর দেখা হল। ফে তাঁকে রাজি করান তাঁর প্রাক্তন স্বামীর রেখে যাওয়া অবহেলিত এস্টেটটিকে গুছিয়ে তুলতে তাঁকে সাহায্য করার জন্য। "আঙ্কল বাড" একটি বড়লোকের ছেলেকে মুক্তিপণের জন্য অপহরণ করতে তাঁদের সাহায্য করেন। তখন সেই প্রাক্তন বক্সারকে এমন এক পরিস্থিতিতে পড়তে হয় যেখানে সে তাঁর আনুগত্য না সত্য কাকে বেশি গুরুত্ব দেবে তা বুঝতে পারে না।


title: মুবারক বেগম

text: বেগমের বধূমাতা জরিনা হোসেন শেখ সংবাদ মাধ্যমে বলেছিলেন, বিশিষ্ট অভিনেতা সালমান খান দীর্ঘমেয়াদী আর্থিকভাবে তাদের পরিবারকে সাহায্য করা একমাত্র ব্যক্তি। তিনি বয়ষ্ক গায়িকা মুবারক বেগমের প্রয়োজনীয় সব ওষুধের খরচপত্রাদি পরিশোধ করেন। প্রখ্যাত গায়িকা লতা মঙ্গেশকর তাঁর মেয়ের মৃত্যুর পর হাসপাতাল পরিদর্শন করেন ও তাঁকে সমবেদনা প্রকাশ করেছিলেন। তিনিও পরিবারটিকে চিকিত্সা এবং প্রয়োজনীয় আর্থিক সহায়তাকল্পে এগিয়ে আসেন। জুন, ২০১৬ সালে মহারাষ্ট্রের বিজেপি মন্ত্রী বিনোদ তাওড়ে পরিবারকে সাহায্য করেন। তিনি সেখানে কোন সরকারী প্রকল্পের আর্থিক সহায়তা দেখতে পাননি। জনগণের সহায়তায় প্রতিষ্ঠিত দাতব্য সংস্থার মাধ্যমে কিছু অর্থ প্রদান করা হয়। অতঃপর দীর্ঘ রোগশোকে আক্রান্ত হয়ে যোগেশ্বরীর নিজ বাসভবনে ১৮ জুলাই, ২০১৬ তারিখে তাঁর দেহাবসান ঘটে।


title: মুবারক বেগম

text: অক্টোবর, ২০১৫ সালে পারকিনসন রোগে আক্রান্ত হয়ে তাঁর কন্যা মৃত্যুবরণ করে। তারপর থেকেই মুবারক বেগমের স্বাস্থ্য গুরুতর পর্যায়ে চলে যায়। মে, ২০১৬ সালে সংবাদ প্রতিবেদনে প্রকাশ পায় যে, তিনি হাসপাতালে রয়েছেন এবং তাঁর পরিবার চিকিৎসার ব্যয়ভার বহন করতে পারছেন না। মুম্বইয়ের শহরতলির যোগেশ্বরীর বেহরাম বগের এক কক্ষবিশিষ্ট বাসায় বসবাস করেছেন। কেবলমাত্র প্রয়াত স্বামীর অবসর ভাতাই তাঁর জীবিকার একমাত্র অবলম্বন ছিল।


title: সাবা মুবারক

text: সাবা মুবারক (আরবি: صبا مبارك; জন্ম: ১০ এপ্রিল, ১৯৭৬) হচ্ছেন জর্দান এর অভিনেত্রী এবং প্রযোজক। তিনি ২০০১ সালে যেরমুক বিশ্ববিদ্যালয় থেকে থিয়েটার অ্যাক্টিং অ্যান্ড ডিরেক্টিংয়ে ব্যাচেলর ডিগ্রি লাভ করেন। ১৯৯৮ সালে, তিনি মোহাম্মদ আজিজিয়া কমার ডব্লু সাহার পরিচালিত জর্ডানের টিভি সিরিজে তার ভূমিকা নিয়ে অভিনয়ের মাধ্যমে অভিনয় শুরু করেন। তারপর থেকে, সাবা মুবারক অনেক গুরুত্বপূর্ণ টিভি নাটক যেমন "বাল্কিস", "মোগ হারা", "আল এ'আদ" এবং "হেকমত বানত" এর তিনটি মৌসুম। তিনি ২০০৩ সালে থাওয়ার মুসা পরিচালিত জর্দানী চলচ্চিত্র "সাফার আল-অজেনহা" (ট্রাভেল অব দ্য উইংস) এর প্রথম সিনেমার ভূমিকায় অভিনয় করেন এবং তারপর তিনি বেশ কয়েকটি জর্দানি চলচ্চিত্রে অভিনয় করেন, যেখানে তার মিশরীয় সিনেমার সাফল্যের শুরু হয়। মোহামেদ আমিন এর চলচ্চিত্র "বেনটেইন মেন মাসর" (মিশর থেকে দুজন মেয়ে)। ২০১১ সালে, মোবারক জর্ডানে একটি মিডিয়া প্রোডাকশন কোম্পানীর প্যান ইস্ট মিডিয়া প্রতিষ্ঠা করে, ২০১৩ সালে কোম্পানির টিভি সিরিজ "জাইন" ও "তাউক আল আস্ফাল্ট ইন ২০১৪ঃ মাধ্যমে তার উৎপাদন কার্যক্রম শুরু করেন।


title: শ্বশুরবাড়ী জিন্দাবাদ

text:
মিসেস “দিলরুবা চৌধুরী” (রীনা খান) ব্যবসায় টাকা খাটিয়ে আলিশান বাড়ি ও চৌধুরী এন্ড কোম্পনী নামে বিরাট ব্যবসা প্রতিষ্ঠান করেছেন। স্বভাবে তিনি রাগী, বদমেজাজী। অফিস ও বাড়ীতে নিজের মনগড়া নিয়মে সবাইকে চলতে বাধ্য করেন। তার স্বামী “আরমান চৌধুরী” (বুলবুল আহমেদ) বিশিষ্ট ভদ্রলোক। কলিজার জোর কম থাকায় স্ত্রীর ইচ্ছে মত তাকে চলতে হয়। বড় মেয়ে “প্রেমা চৌধুরী” (শাবনূর) স্বভাবে নম্র ভদ্র, অনেকটা বাবার মত। আর ছোট মেয়ে “রিয়া চৌধুরী” (সোনিয়া) অবিকল মায়ের মত। আধুনিকতার নামে নগ্নতা- অসভ্যতা তার স্বভাব। এছাড়াও এ পরিবারের হেড বাবুর্চী- “হেকমত আলী মুন্সী ওরফে হেকমী” (এটিএম শামসুজ্জামান) দিলরুবা চৌধুরীর খাস চামচা, যিনি দিলরুবা চৌধুরীর স্বেচ্ছাচারিতার মদত যোগান। মিসেস দিলরুবা চৌধুরীর বিজনেস পার্টনার “মিঃ মজুমদার” (অমল বোস) এর প্রচুর অর্থ থাকায় তার আধপাগল একমাত্র ছেলে ইমনের সাথে প্রেমার বিয়ে ঠিক করে। প্রতিবাদ করতে না পেরে আরমান চৌধুরী প্রেমাকে পলাশপুরে বন্দু “রাজিব খন্দকার” (প্রবির মিত্র) এর বাড়ীতে পাঠিয়ে দেন। রাজিব খন্দকার নিঃ সন্তান থাকায় মটর মেকানিক “বাঁধন”কে (রিয়াজ) ছোটবলা থেকেই সন্তান স্নেহে বড় করেছেন। একসময় বাঁধন ও প্রেমা দুজন দুজনার কাছে চলে আসে। আরমান চৌধুরী ওদের ভালবাসা পরখ করে তাদের বিয়ে দিয়ে দেন। কিন্তু দিলরুবা চৌধুরী এ বিয়েটা কিছুতেই মেনে নিতে পারে না। সা বাঁধনকে চরম অপমান করে। আরমান চৌধুরী প্রেমার স্বামী হিসেবে বাঁধনকে শ্বশুর বাড়ীতে তার অধিকার আদায়ের জন্য অনুপ্রাণিত করেন। শ্বশুর বাড়ীতে প্রতিষ্ঠা পাবার জন্য শুরু হয় বাঁধনের সংগ্রাম। এদিকে দিলরুবা চৌধুরী বাঁধনকে চিরতরে বাড়ী থেকে তাড়াবার জন্য স্বচেষ্ট হন। ফন্দি আঁটেন ১৪ লক্ষ টাকার একটি নেকলেস চুরীর অপরাধে বাঁধনকে চোর সাজাবার। বাঁধনের বুদ্ধিম্ত্তায় তার ষড়যন্ত্র ব্যর্থ হয়। চুরীর অপরাধে তার খাস চামচা হেকমী ফেঁসে যায়। তখন বাঁধন এই নাটকীয় ঘটনার রহস্যসহ দিলরুবা চৌধুরীর পুরো অতীত ইতিহাস সবার সামনে তুলে ধরে। তার সাথে যোগ দেন আরমান চৌধুরী। স্ত্রীর উপর সারা জীবনের জমানো ক্রোধ এর জ্বালা তিনি সবাইকে নিয়ে বাড়ী ছেড়ে চলে যেতে উদ্যত হন। দিলরুবা চৌধুরী নিজের ভুল বুঝতে পারেন এবং নিজের কৃতকর্মের জন্য সবার কাছে ক্ষমা প্রার্থনা করেন। আর এতেই সবার মিলনে গল্পের পরিসমাপ্তি ঘটে।শ্বশুরবাড়ী জিন্দাবাদ ছবির সংগীত রচনা করেন গাজী মাজহারুল আনোয়ার এবং সংগীত পরিচালনা করেন ইমন সাহা।
! ট্র্যাক !! গান !! কণ্ঠশিল্পী !! নোট !! পর্দায়